cyanic-selkie/wikianc huggingface dataset:
ᱵᱷᱟᱭᱨᱟᱥ
ᱧᱩᱛᱩᱢ
ᱵᱷᱟᱭᱨᱟᱥ ᱫᱚ ᱢᱤᱫ ᱞᱟᱛᱤᱱ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ ᱵᱤᱥ ᱾ ᱥᱮᱫᱟᱭ ᱫᱚ ᱨᱩᱣᱟᱹ ᱥᱤᱨᱡᱚᱱᱮᱫ ᱥᱟᱱᱟᱢ ᱞᱮᱠᱟᱱ ᱵᱤᱥᱼᱟᱱ ᱫᱩᱨᱤᱵᱽ ᱜᱮ ᱵᱷᱟᱭᱨᱟᱥ ᱠᱚ ᱢᱮᱱᱟᱜ ᱠᱟᱱ ᱛᱟᱦᱮᱱᱟ ᱾ ᱱᱟᱦᱟᱜ ᱫᱚ ᱵᱷᱟᱭᱨᱟᱥ ᱢᱮᱱᱛᱮ ᱢᱤᱫ ᱞᱮᱠᱟᱱ ᱟᱹᱰᱤ ᱦᱩᱰᱤᱝ ᱟᱹᱱᱩᱵᱤᱠᱠᱷᱳᱱᱤᱠ ᱚᱠᱳᱥ ᱨᱩᱣᱟᱹ ᱥᱟᱨᱥᱟᱣ ᱫᱩᱨᱤᱵᱽ ᱵᱩᱡᱷᱟᱹᱜᱼᱟ ᱾ ᱡᱤᱵᱽ ᱡᱤᱭᱟᱹᱞᱤ ᱟᱨ ᱫᱟᱨᱮ ᱨᱮᱭᱟᱜ ᱟᱭᱢᱟ ᱞᱮᱠᱟᱱ ᱨᱩᱣᱟᱹ ᱨᱮᱭᱟᱜ ᱢᱩᱬᱩᱛ ᱠᱟᱨᱚᱱ ᱜᱮ ᱦᱩᱭᱩᱜ ᱠᱟᱱᱟ ᱱᱚᱣᱟ ᱵᱷᱟᱭᱨᱟᱥ ᱾
ᱴᱷᱟᱹᱶ
ᱫᱟᱨᱮ, ᱡᱤᱣᱟᱹᱞᱤ, ᱵᱮᱠᱴᱮᱨᱤᱭᱟ, ᱥᱟᱭᱱᱳᱵᱮᱠᱴᱮᱨᱤᱭᱟ, ᱩᱫ ᱮᱢᱟᱱ ᱡᱤᱣᱟᱹᱫ ᱦᱚᱲᱢᱚ ᱠᱚᱨᱮᱱᱟᱜ ᱠᱳᱥ ᱨᱮ ᱵᱷᱟᱭᱨᱟᱥ ᱡᱤᱣᱟᱹᱫ ᱛᱟᱦᱮ ᱫᱟᱲᱮᱭᱟᱜᱼᱟ ᱾ ᱟᱨᱦᱚᱸ ᱦᱚᱭ, ᱦᱟᱥᱟ, ᱫᱟᱜ ᱮᱢᱟᱱ ᱞᱮᱠᱟᱱ ᱛᱷᱤᱨ ᱛᱟᱦᱮᱱ ᱫᱩᱨᱤᱵᱽ ᱠᱚᱨᱮ ᱦᱚᱸ ᱵᱷᱟᱭᱨᱟᱥ ᱛᱟᱦᱮᱱ ᱜᱮᱭᱟ ᱾ ᱚᱱᱟᱛᱮ ᱞᱟᱹᱭ ᱜᱟᱱᱚᱜᱼᱟ ᱡᱤᱣᱟᱹᱫ ᱟᱨ ᱛᱷᱤᱨ ᱵᱟᱱᱟᱨ ᱞᱮᱠᱟᱱ ᱫᱩᱨᱤᱵᱽ ᱨᱮᱜᱮ ᱵᱷᱟᱭᱨᱟᱥ ᱫᱚ ᱢᱮᱱᱟᱜᱼᱟ ᱾
ᱜᱚᱲᱦᱚᱱ
ᱵᱷᱟᱭᱨᱟᱥ ᱟᱜ ᱦᱚᱨᱢᱚ ᱨᱮ ᱫᱚ ᱱᱤᱣᱠᱞᱤᱭᱟᱥ ᱟᱨ ᱥᱟᱭᱴᱳᱯᱞᱟᱡᱚᱢ ᱵᱟᱹᱱᱩᱜᱼᱟ, ᱠᱷᱟᱹᱞᱤ ᱯᱨᱳᱴᱤᱱ ᱟᱨ ᱱᱤᱣᱠᱞᱤᱠ ᱮᱥᱤᱰ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱞᱟᱹᱠᱛᱤᱭᱟᱱ ᱦᱟᱨᱟᱜ ᱦᱚᱨᱢᱚ (host body) ᱮ ᱧᱟᱢ‌ ᱞᱮᱠᱷᱟᱱ ᱜᱮ ᱟᱡᱟᱜ ᱜᱷᱟᱨᱚᱸᱡᱽ ᱮ ᱰᱷᱮᱨ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱵᱷᱩᱨᱛᱤ ᱨᱮᱭᱟᱜ ᱢᱩᱬ ᱠᱟᱛᱷᱟ ᱜᱮᱢᱮᱨᱟᱱ ᱯᱷᱚᱨᱢᱩᱞᱟ (Formula) ᱫᱚ ᱵᱟᱨ ᱞᱮᱠᱟᱱᱟᱜ ᱦᱩᱭ ᱫᱟᱲᱮᱭᱟᱜᱼᱟ : ᱰᱤ.ᱮᱱ.ᱮ ᱟᱨ ᱟᱨ.ᱮᱱ.ᱮ ᱾
ᱵᱷᱟᱭᱨᱟᱥ ᱨᱮᱭᱟᱜ ᱵᱟᱨᱦᱮ ᱯᱨᱳᱴᱤᱱ ᱯᱚᱴᱚᱢ ᱫᱚ ᱠᱮᱯᱥᱤᱰ ᱠᱚ ᱢᱮᱛᱟᱜᱼᱟ ᱾ ᱠᱮᱯᱥᱤᱰ ᱨᱮᱭᱟᱜ ᱜᱚᱲᱦᱚᱱ ᱫᱚ ᱵᱟᱨ ᱞᱮᱠᱟᱱᱟ ᱾
ᱵᱷᱟᱭᱨᱟᱥ ᱫᱚ ᱵᱮᱠᱴᱮᱨᱤᱭᱟ ᱠᱷᱚᱱ ᱦᱚᱸ ᱠᱟᱹᱴᱤᱡ ᱜᱮᱭᱟ ᱾ ᱤᱞᱮᱠᱴᱨᱚᱱ ᱢᱟᱭᱠᱨᱳᱥᱠᱳᱯ ᱭᱚᱱᱟᱛᱨᱚ ᱵᱮᱜᱚᱨ ᱱᱩᱠᱩ ᱫᱚ ᱵᱟᱝ ᱠᱚ ᱧᱮᱞᱚᱜᱼᱟ ᱾ ᱱᱚᱣᱟ ᱨᱮᱭᱟᱜ ᱟᱠᱟᱨ ᱫᱚ ᱑᱐ nm ᱠᱷᱚᱱ ᱓᱐᱐ nm ᱫᱷᱟᱹᱵᱤᱡ ᱦᱩᱭᱩᱜᱼᱟ ᱾ ᱛᱚᱵᱮ ᱟᱫᱚᱢ ᱵᱷᱟᱭᱨᱟᱥ ᱫᱚ ᱱᱚᱣᱟ ᱠᱷᱚᱱ ᱦᱚᱸ ᱞᱟᱹᱴᱩ ᱦᱩᱭ ᱫᱟᱲᱮᱭᱟᱜᱼᱟ ᱾ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱵᱷᱟᱭᱨᱟᱥ ᱫᱚ ᱦᱩᱭᱩᱜ ᱠᱟᱱᱟ "ᱵᱷᱮᱠᱥᱤᱱᱤᱭᱟ" ᱟᱨ ᱥᱟᱱᱟᱢ ᱠᱷᱚᱱ ᱦᱩᱰᱤᱝ ᱵᱷᱟᱭᱨᱟᱥ ᱫᱚ ᱦᱩᱭᱩᱜ ᱠᱟᱱᱟ "ᱯᱷᱩᱴ ᱮᱱᱰ ᱢᱟᱭᱩᱛᱷ" ᱵᱷᱟᱭᱨᱟᱥ ᱾
ᱟᱠᱟᱨ
ᱵᱷᱟᱭᱨᱟᱥ ᱫᱚ ᱟᱭᱢᱟ ᱟᱠᱟᱨ ᱨᱮᱭᱟᱜ ᱦᱩᱭ ᱫᱟᱲᱮᱭᱟᱜᱼᱟ ᱾ ᱜᱩᱞᱟᱹᱛ, ᱪᱟᱹᱣᱠᱟᱹ, ᱡᱤᱞᱤᱝ, ᱯᱮ ᱠᱳᱬ ᱟᱨᱦᱚᱸ ᱟᱭᱢᱟ ᱟᱠᱟᱨ ᱨᱮᱭᱟᱜ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱷᱟᱭᱨᱟᱥ
ᱨᱩᱯᱱᱚᱜᱚᱨ ᱦᱚᱱᱚᱛ
ᱨᱩᱯᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞᱼᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱢᱮᱱᱟᱠᱚ ᱡᱮ ᱨᱩᱯᱱᱚᱜᱚᱨ ᱥᱚᱦᱚᱨ (ᱚᱠᱟ ᱢᱟᱲᱟᱝ ᱫᱚ ᱨᱩᱯᱟᱨ ᱟᱨᱵᱟᱝ ᱨᱚᱯᱟᱲ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱫᱚ ᱨᱳᱠᱮᱥᱚᱨ ᱧᱩᱛᱩᱢᱤᱜ ᱢᱤᱫ ᱨᱟᱡᱟᱭ ᱛᱷᱟᱯᱚᱱ ᱞᱮᱜᱼᱟ ᱛᱟᱦᱮᱸᱫ, ᱚᱠᱚᱭ ᱑᱑ ᱟᱱᱟᱜ ᱥᱚᱛᱟᱵᱽᱫᱤ ᱚᱠᱛᱚ ᱥᱟᱥᱚᱱ ᱞᱮᱜᱼᱟ ᱛᱟᱦᱮᱸᱫ ᱟᱨ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱟᱡᱤᱜ ᱵᱮᱴᱟ ᱨᱩᱯ ᱥᱮᱱ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱠᱮᱫᱼᱟ ᱾ ᱱᱚᱣᱟ ᱢᱤᱫ ᱢᱟᱨᱮ ᱥᱚᱦᱚᱨ ᱨᱮᱱᱟᱜ ᱛᱷᱟᱱ ᱦᱚᱸ ᱠᱟᱱᱟ ᱾ ᱥᱤᱱᱫᱷᱩ ᱜᱷᱟᱹᱴᱤ ᱥᱚᱥᱱᱚᱜ ᱾ ᱨᱚᱯᱟᱲ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱢᱚᱨᱤᱱᱰᱟ, ᱱᱚᱝᱜᱚᱞ ᱟᱨ ᱟᱱᱚᱱᱫᱽᱯᱩᱨ ᱥᱟᱦᱤᱵᱽ ᱢᱮᱱᱟᱜᱼᱟ ᱾ ᱢᱚᱨᱤᱱᱰᱟ ᱫᱚ ᱵᱟᱜᱽᱣᱟᱞᱟ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ "ᱫᱟ ᱥᱤᱴᱤ ᱳᱯᱷ ᱜᱟᱨᱰᱮᱱ" ᱾ ᱢᱚᱨᱤᱱᱰᱟ ᱪᱚᱱᱰᱤᱜᱚᱰᱼᱞᱩᱫᱷᱤᱭᱟᱱᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱝᱜᱚᱞ ᱨᱮ ᱵᱷᱟᱠᱷᱲᱟ ᱰᱮᱢ ᱯᱩᱲᱥᱤ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱥᱟᱞᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱫᱚᱫᱷᱤᱪᱤ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱟᱹᱛᱩ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ, ᱢᱩᱬ ᱞᱮᱠᱟᱛᱮ ᱜᱤᱨᱩᱫᱣᱟᱨᱟ ᱥᱨᱤ ᱦᱟᱨᱜᱚᱵᱤᱱᱫᱚᱨ ᱥᱟᱦᱤᱵᱽ ᱟᱜ ᱤᱫᱤ ᱛᱮ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱨᱩᱯᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱖᱘᱔,᱖᱒᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱤᱠᱣᱮᱴᱚᱨᱤᱭᱟᱞ ᱜᱤᱱᱤ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱠᱚᱧᱮ ᱰᱟᱠᱚᱴᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱕᱐᱗ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱔᱘᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱒᱖᱐/ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱘.᱘᱗% ᱛᱟᱦᱮᱸ ᱠᱟᱱᱟ ᱾ ᱨᱩᱯᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱨᱮ ᱙᱑᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱓.᱓% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱧᱡᱟᱵᱽ, ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ ᱠᱚ * ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱜᱣᱟᱞᱤᱭᱚᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱜᱣᱟᱞᱤᱭᱚᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: GWL) ᱫᱚ ᱜᱣᱟᱞᱤᱭᱚᱨ, ᱢᱚᱫᱷᱭᱚ ᱯᱨᱚᱫᱮᱥ, ᱥᱤᱧᱚᱛ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱦᱚᱛᱮᱛᱮ ᱪᱟᱪᱞᱟᱜ ᱠᱟᱱᱟ ᱟᱨ ᱠᱚᱧᱮ-ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱡᱷᱟᱸᱥᱤ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱢᱤᱫ ᱧᱮᱱᱮᱞ
ᱜᱣᱟᱞᱤᱭᱚᱨ ᱡᱚᱸᱠᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱨᱮᱱᱟᱜ ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱩᱬ ᱵᱮᱯᱟᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸᱭᱟᱜ ᱴᱚᱴᱷᱟᱠᱤᱭᱟᱹ ᱦᱮᱰᱠᱩᱣᱟᱴᱚᱨ ᱫᱚ ᱤᱞᱟᱦᱟᱵᱟᱫᱽ ᱨᱮ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱫᱚ ᱑᱙᱘᱗, ᱑᱙᱘᱘, ᱑᱙᱘᱙ ᱟᱨ ᱑᱙᱙᱒ ᱨᱮ ᱯᱷᱩᱨᱪᱟᱹ ᱵᱩᱱᱤᱭᱟᱹᱫᱤ ᱰᱷᱟᱸᱪ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱠᱷᱚᱱ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱠᱮᱫᱼᱟ ᱾ ᱫᱩᱨᱚᱱᱛᱚ ᱮᱠᱥᱯᱨᱮᱥ, ᱵᱷᱚᱯᱟᱞ ᱮᱠᱥᱯᱨᱮᱥ, ᱛᱟᱡᱽ ᱮᱠᱥᱯᱨᱮᱥ, ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ, ᱜᱟᱨᱤᱵᱽ ᱨᱟᱛᱷ ᱮᱠᱥᱯᱨᱮᱥ, ᱵᱷᱚᱯᱟᱞ ᱥᱚᱛᱟᱵᱽᱫᱤ ᱟᱨ ᱜᱟᱛᱤᱢᱟᱱ ᱞᱮᱠᱟᱱ ᱮᱠᱥᱯᱨᱮᱥ ᱴᱨᱮᱱ ᱫᱚ ᱱᱚᱣᱟ ᱫᱚ ᱒᱐᱑᱙ ᱥᱟᱞ ᱫᱷᱟᱹᱨᱤᱡ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱥᱚᱠᱛᱚ ᱥᱮᱱᱚᱜᱟᱜ ᱴᱨᱮᱱ ᱛᱟᱦᱮᱸ ᱠᱟᱱᱟ ᱥᱟᱶᱛᱮ ᱑᱖᱕ ᱜᱚᱴᱟᱝ ᱮᱴᱟᱜ ᱴᱨᱮᱱ ᱠᱚ, ᱡᱚᱛᱚ ᱜᱣᱟᱞᱤᱭᱚᱨ ᱡᱚᱸᱠᱥᱚᱱ ᱨᱮ ᱛᱤᱸᱜᱩᱭᱟ ᱾
ᱡᱚᱲᱟᱣ
ᱜᱣᱟᱞᱤᱭᱚᱨ ᱡᱚᱸᱠᱥᱚᱱ ᱫᱚ ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱵᱤᱡᱚᱭᱣᱟᱰᱟ, ᱵᱷᱚᱯᱟᱞ, ᱡᱟᱵᱟᱞᱯᱩᱨ, ᱜᱟᱰᱚᱨᱣᱟᱨᱟ, ᱞᱚᱠᱷᱱᱚᱣ, ᱪᱮᱱᱱᱟᱭ, ᱵᱮᱸᱜᱽᱞᱳᱨ, ᱦᱟᱭᱫᱽᱨᱟᱵᱟᱫᱽ, ᱯᱩᱱᱮ, ᱠᱚᱞᱠᱟᱛᱟ, ᱡᱟᱹᱢᱢᱩ, ᱟᱜᱽᱨᱟ, ᱯᱩᱨᱤ, ᱵᱷᱩᱵᱽᱱᱮᱥᱚᱨ, ᱚᱦᱢᱚᱫᱟᱵᱟᱫᱽ, ᱟᱢᱨᱤᱛᱥᱚᱨ, ᱰᱮᱦᱨᱟᱰᱩᱱ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱞᱮᱠᱟᱱ ᱴᱨᱮᱱ ᱞᱮᱠᱟᱛᱮ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱴᱷᱟᱶ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱜᱣᱟᱞᱤᱭᱚᱨ ᱡᱚᱸᱠᱥᱚᱱ ᱫᱚ ᱯᱩᱱᱭᱟᱹ ᱵᱨᱚᱰ-ᱜᱮᱡᱽ ᱰᱟᱦᱟᱨ ᱦᱚᱛᱮᱛᱮ ᱡᱚᱲᱟᱣ ᱟᱠᱟᱱᱟ:
ᱜᱣᱟᱞᱤᱭᱚᱨ ᱡᱚᱸᱠᱥᱚᱱ ᱠᱷᱚᱱ ᱜᱣᱟᱞᱤᱭᱚᱨ ᱞᱟᱭᱤᱴ ᱨᱮᱞᱣᱮ ᱧᱩᱛᱩᱢᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱞᱟᱭᱤᱱ (ᱱᱮᱨᱳ ᱜᱮᱡᱽ) ᱰᱟᱦᱟᱨ ᱪᱟᱪᱞᱟᱜ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱸᱥᱤ ᱨᱮᱞᱣᱮ ᱦᱟᱹᱴᱤᱧ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱜᱣᱟᱞᱤᱭᱚᱨ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱡᱩᱣᱟᱹᱱ ᱚᱱᱚᱞᱤᱭᱟᱹ
ᱵᱷᱟᱨᱚᱛ ᱨᱮᱱ ᱢᱮᱱ ᱢᱟ ᱡᱮᱜᱮᱛ ᱨᱮᱱ ᱦᱚᱸ ᱡᱚᱛᱚ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱢᱤᱫᱴᱟᱝ ᱪᱟᱛᱚᱢ ᱞᱟᱛᱟᱨ ᱛᱮ ᱟᱹᱜᱩ ᱠᱚ ᱩᱱᱠᱩ ᱠᱚ ᱩᱫᱽᱜᱟᱹᱣ ᱮᱢᱟ ᱠᱚ ᱫᱤᱥᱟᱹ ᱫᱚᱦᱚ ᱠᱟᱛᱮ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱜᱟᱶᱛᱟ ᱫᱚ ᱵᱮᱨᱮᱫ ᱟᱠᱟᱱᱟ᱾ ᱱᱤᱛ ᱱᱚᱶᱟ ᱜᱟᱶᱛᱟ ᱠᱮ ᱓᱐ ᱠᱷᱚᱱᱟᱜ ᱵᱟᱹᱲᱛᱤ ᱥᱚᱦᱮᱫ ᱢᱮᱱᱟᱜ ᱠᱚᱣᱟ ᱾ ᱒᱐᱑᱘ ᱥᱟᱞ ᱨᱮ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱫᱚ ᱯᱩᱭᱞᱩ ᱡᱮᱜᱮᱛ ᱡᱟᱠᱟᱛ ᱦᱮᱞᱢᱮᱞ ᱮ ᱫᱚᱦᱚ ᱞᱮᱜ-ᱟ ᱾ ᱱᱮᱯᱟᱞ ᱫᱤᱥᱚᱢ ᱠᱷᱚᱱᱟᱜ ᱫᱚ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱥᱤᱵᱩ ᱢᱩᱨᱢᱩᱭ ᱥᱮᱞᱮᱫ ᱞᱮᱱ ᱥᱟᱶᱛᱮ ᱵᱷᱟᱨᱚᱛ ᱫᱤᱥᱚᱢ ᱠᱷᱚᱱ ᱦᱚᱸ ᱥᱭᱟᱢ ᱪᱚᱨᱚᱱ ᱴᱩᱰᱩ, ᱪᱚᱸᱫᱽᱨᱚ ᱢᱚᱦᱚᱱ ᱠᱤᱥᱠᱩ, ᱦᱟᱡᱟᱢ ᱵᱟᱥᱠᱮ, ᱯᱚᱨᱤᱢᱚᱞ ᱦᱟᱸᱥᱫᱟᱜ ᱮᱢᱟᱱ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱠᱚ ᱥᱮᱞᱮᱫ ᱞᱮᱱᱟ᱾ ᱱᱚᱶᱟ ᱥᱮᱱᱮᱞᱮᱫ ᱨᱮ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱨᱮᱭᱟᱜ ᱩᱱᱩᱭᱦᱟᱹᱨ (Souvenir) ᱦᱚᱸ ᱩᱪᱷᱟᱹᱱ ᱞᱮᱱᱟ ᱾ ᱱᱚᱶᱟ ᱜᱟᱶᱛᱟ ᱨᱮᱱᱤᱡ ᱯᱟᱨᱥᱮᱛ ᱫᱚ ᱪᱚᱱᱫᱽᱨᱚᱢᱚᱦᱚᱱ ᱠᱤᱥᱠᱩ ᱟᱨ ᱥᱩᱛᱨᱮᱛ ᱫᱚ ᱥᱭᱟᱢ ᱪᱚᱨᱚᱱ ᱴᱩᱰᱩ ᱠᱟᱱᱟᱭ᱾
ᱯᱩᱭᱞᱩ ᱥᱮᱱᱮᱞᱮᱫ
ᱡᱩᱣᱟᱹᱱ ᱚᱱᱚᱞᱤᱭᱟᱹ ᱨᱮᱭᱟᱜ ᱯᱩᱭᱞᱩ ᱥᱮᱱᱮᱞᱮᱫ ᱫᱚ ᱵᱤᱠᱟᱥ ᱵᱷᱟᱨᱚᱛᱤ, ᱯᱚᱴᱮᱞ ᱵᱟᱜᱟᱱ, ᱥᱩᱱᱫᱚᱨ ᱱᱚᱜᱚᱨ, ᱡᱟᱢᱥᱮᱫᱽᱯᱩᱨ ᱨᱮ ᱒᱘ ᱡᱟᱱᱩᱣᱟᱨᱤ ᱒᱐᱑᱘ ᱥᱤᱸᱜᱮ ᱢᱟᱦᱟᱸ ᱦᱤᱞᱚᱜ ᱦᱩᱭ ᱞᱮᱱᱟ ᱾ ᱱᱚᱣᱟ ᱥᱮᱱᱮᱞᱮᱫ ᱨᱮ ᱢᱩᱬᱩᱛ ᱯᱮᱲᱟ ᱞᱮᱠᱟᱛᱮ ᱫᱚ ᱥᱟᱱᱛᱤ ᱱᱤᱠᱮᱛᱚᱱ ᱨᱮᱱᱤᱡ ᱰᱨ ᱫᱷᱚᱱᱮᱥᱚᱨ ᱢᱟᱹᱡᱷᱤ ᱥᱮᱴᱮᱨ ᱮ ᱛᱟᱦᱮᱸ ᱠᱟᱱᱟ ᱾ ᱱᱮᱯᱟᱞ ᱠᱷᱚᱱ ᱢᱟᱺᱱ ᱥᱤᱵᱩ ᱢᱩᱨᱢᱩ, ᱵᱟᱝᱞᱟᱫᱮᱥ ᱠᱷᱚᱱ ᱢᱟᱺᱱ ᱫᱮᱵᱚᱛᱟ ᱦᱮᱢᱵᱽᱨᱚᱢ ᱥᱮᱴᱮᱨ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱵᱷᱟᱨᱚᱛ ᱫᱤᱥᱚᱢ ᱠᱷᱚᱱ ᱠᱚ ᱥᱮᱴᱮᱨ ᱞᱮᱱ ᱯᱮᱲᱟ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱨᱟᱱᱤᱵᱚᱱᱫ ᱠᱷᱚᱱ ᱯᱚᱨᱤᱢᱚᱞ ᱴᱩᱰᱩ, ᱜᱷᱟᱴᱥᱤᱞᱟ ᱠᱷᱚᱱ ᱥᱩᱨᱟᱹᱭ ᱦᱮᱢᱵᱽᱨᱚᱢ, ᱡᱷᱟᱲᱜᱨᱟᱢ ᱠᱷᱚᱱ ᱥᱩᱪᱤᱛᱨᱟ ᱦᱟᱸᱥᱫᱟᱜ, ᱯᱤᱨᱩᱞᱤᱭᱟᱹ ᱠᱷᱚᱱ ᱯᱨᱚᱯᱷᱮᱥᱚᱨ ᱚᱧᱡᱚᱱ ᱠᱚᱨᱢᱚᱠᱟᱨ, ᱟᱥᱟᱢ ᱠᱷᱚᱱ ᱚᱨᱡᱩᱱ ᱴᱩᱰᱩ, ᱴᱟᱴᱟ ᱠᱷᱚᱱ ᱡᱤᱛᱨᱟᱹᱭ ᱦᱟᱸᱥᱫᱟᱜ, ᱰᱩᱢᱤᱱᱤ ᱢᱚᱬᱤ ᱢᱩᱨᱢᱩ ᱟᱨ ᱪᱷᱚᱠᱮᱱᱫᱽᱨᱚ ᱦᱮᱢᱵᱽᱨᱚᱢ, ᱠᱚᱞᱠᱟᱛᱟ ᱠᱷᱚᱱ ᱥᱩᱛᱞᱟᱞ ᱥᱟᱨᱮᱱ, ᱯᱩᱨᱩᱞᱤᱭᱟᱹ ᱠᱷᱚᱱ ᱯᱨᱚᱯᱷᱮᱥᱚᱨ ᱞᱚᱠᱷᱢᱤ ᱴᱩᱰᱩ ᱮᱢᱟᱱ ᱾ ᱚᱱᱟ ᱥᱟᱶᱛᱮ ᱜᱚᱴᱟ ᱵᱷᱟᱨᱚᱛ ᱠᱷᱚᱱ ᱟᱭᱢᱟ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱥᱮᱞᱮᱫ ᱠᱚ ᱛᱟᱦᱮᱸ ᱠᱟᱱᱟ᱾
ᱫᱚᱥᱟᱨ ᱥᱮᱱᱮᱞᱮᱫ
ᱡᱩᱣᱟᱹᱱ ᱚᱱᱚᱞᱤᱭᱟᱹ ᱨᱮᱭᱟᱜ ᱫᱚᱥᱟᱨ ᱡᱮᱜᱮᱛᱟᱹᱨᱤ ᱥᱮᱱᱮᱞᱮᱫ ᱫᱚ ᱑᱗ ᱯᱷᱮᱵᱨᱩᱣᱟᱨᱤ ᱒᱐᱑᱙ ᱥᱟᱞ ᱥᱤᱸᱜᱮ ᱢᱟᱦᱟᱸ ᱦᱤᱞᱚᱜ ᱦᱩᱭ ᱥᱟᱹᱛ ᱟᱠᱟᱱᱟ ᱾ ᱱᱚᱶᱟ ᱥᱮᱱᱮᱞᱮᱫ ᱨᱮ ᱱᱮᱯᱟᱞ ᱠᱷᱚᱱ ᱢᱟᱺᱱ ᱫᱤᱞᱤᱯ ᱠᱩᱢᱟᱨ ᱵᱟᱥᱠᱮ ᱟᱨ ᱵᱟᱝᱞᱟᱫᱮᱥ ᱠᱷᱚᱱ ᱫᱚ ᱢᱟᱺᱱ ᱠᱚᱨᱱᱮᱞ ᱦᱟᱸᱥᱫᱟᱜ ᱱᱮᱣᱛᱟ ᱯᱮᱲᱟ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱵᱷᱟᱨᱚᱛ ᱫᱤᱥᱚᱢ ᱠᱷᱚᱱ ᱠᱚ ᱛᱟᱦᱮᱸ ᱠᱟᱱ ᱱᱮᱶᱛᱟ ᱯᱮᱲᱟ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱳᱰᱤᱥᱟ ᱠᱷᱚᱱ ᱥᱤᱝᱫᱽᱨᱟᱹᱭ ᱵᱟᱰᱚᱦᱤ ᱥᱩᱱᱟᱹᱨᱟᱢ ᱵᱮᱥᱨᱟ, ᱟᱥᱟᱢ ᱠᱷᱚᱱ ᱥᱩᱢᱤᱛᱟ ᱴᱩᱰᱩ, ᱜᱚᱰᱰᱟ ᱡᱷᱟᱨᱠᱚᱱᱰ ᱠᱷᱚᱱ ᱦᱚᱞᱤᱠᱟ ᱢᱟᱨᱟᱱᱰᱤ, ᱵᱷᱟᱨᱚᱛ ᱨᱮᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱢᱟᱱᱚᱛᱟᱱ ᱱᱚᱨᱮᱱᱫᱽᱨᱚ ᱢᱚᱫᱤᱭᱟᱜ ᱢᱚᱱ ᱠᱤ ᱵᱟᱛ ᱥᱟᱱᱛᱟᱞᱤ ᱴᱨᱟᱱᱥᱞᱮᱴᱚᱨ ᱢᱟᱺᱱ ᱥᱩᱛᱞᱟᱞ ᱥᱟᱨᱮᱱ, ᱵᱟᱰᱚᱦᱤ ᱥᱟᱦᱮᱵᱽ ᱨᱟᱢ ᱴᱩᱰᱩ, ᱵᱟᱝᱠᱩᱲᱟ ᱯᱩᱪᱷᱤᱢ ᱵᱟᱝᱞᱟ ᱠᱷᱚᱱ ᱢᱟᱺᱱ ᱫᱩᱨᱜᱟᱹ ᱪᱚᱨᱚᱱ ᱢᱩᱨᱢᱩ ᱟᱨ ᱨᱟᱡᱤᱵᱽ ᱜᱟᱱᱫᱷᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱤᱡ ᱯᱨᱚᱯᱷᱮᱥᱚᱨ ᱰᱨ ᱡᱚᱢᱩᱱᱟ ᱵᱤᱱᱤ ᱛᱟᱫᱟᱨ ᱮᱢᱟᱱ᱾ ᱥᱟᱶᱛᱮ ᱵᱷᱟᱨᱚᱛ ᱫᱤᱥᱚᱢ ᱨᱮᱱ ᱟᱭᱢᱟ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱥᱮᱞᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱮᱱᱮᱞᱮᱫ ᱨᱮ ᱢᱟᱺᱱ ᱥᱚᱧᱡᱚᱭ ᱠᱩᱢᱟᱨ ᱦᱮᱢᱵᱽᱨᱚᱢ ᱫᱚ ᱥᱟᱱᱛᱟᱲᱤ ᱣᱤᱠᱤᱯᱮᱰᱤᱟ ᱵᱟᱵᱚᱛ ᱟᱡᱟᱜ ᱯᱮᱯᱟᱨ ᱮ ᱯᱟᱲᱦᱟᱣ ᱞᱮᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱜᱟᱶᱛᱟ
ᱱᱟᱨᱟᱭᱟᱱ ᱜᱚᱯᱟᱞ
ᱱᱟᱨᱟᱭᱟᱱ ᱜᱚᱯᱟᱞ ᱜᱩᱨᱩᱪᱟᱨᱭᱟ, ᱡᱟᱦᱟᱸ ᱫᱚ ᱱᱟᱨᱟᱭᱟᱱ ᱜᱚᱯᱟᱞ ᱟᱨ ᱮᱱ ᱜᱚᱯᱟᱞ ᱧᱩᱛᱩᱢ ᱛᱮᱦᱚᱸ ᱵᱤᱠᱟᱣᱩ ᱢᱮᱱᱟᱭᱟ ᱥᱮ ᱵᱟᱰᱟᱭᱚᱜ ᱠᱟᱱᱟ᱾ ᱱᱮᱯᱟᱞ ᱨᱤᱱᱤᱡ ᱥᱚᱨᱮᱥ ᱥᱮᱨᱮᱧ ᱟᱨ ᱜᱟᱹᱭᱱᱟᱹᱦᱟᱹᱨ ᱮ ᱛᱟᱦᱮᱸ ᱠᱟᱱᱟᱭ᱾ ᱱᱮᱯᱟᱞ ᱨᱤᱱᱤᱡ ᱟᱹᱰᱤ ᱥᱚᱨᱮᱥ ᱟᱱ ᱢᱟᱱᱚᱛ ᱟᱹᱱᱤᱡ ᱞᱟᱠᱪᱟᱨ ᱩᱯᱨᱩᱢ ᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ, ᱩᱱᱤ ᱫᱚ ᱥᱣᱟᱨ ᱥᱟᱢᱨᱟᱴ ᱢᱮᱱᱛᱮ ᱠᱚ ᱢᱮᱛᱟᱭᱟ᱾ ᱱᱮᱯᱟᱞ ᱨᱮ ᱟᱡᱟᱜ ᱥᱮᱨᱮᱧ ᱟᱹᱰᱤᱜᱟᱱ ᱠᱷᱟᱹᱛᱤᱨ ᱩᱱᱤ ᱫᱚ ᱱᱮᱯᱟᱞ ᱨᱤᱱᱤᱡ ᱴᱨᱟᱜᱮᱰᱭ ᱨᱟᱡᱟ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱱᱚᱜ᱾ ᱩᱱᱤᱫᱚ ᱱᱮᱯᱟᱞ ᱵᱷᱟᱥᱟ ᱛᱮᱦᱚᱸ ᱮ ᱥᱮᱨᱮᱧ ᱞᱮᱫ ᱛᱟᱦᱮᱱᱟ᱾ ᱩᱱᱤᱭᱟᱜ ᱣᱚᱠᱟᱞ ᱨᱮᱱᱡ ᱠᱷᱟᱹᱛᱤᱨ ᱛᱮ ᱩᱱᱤ ᱥᱮᱨᱮᱧ ᱟᱹᱰᱤ ᱠᱮᱯᱮᱵᱟᱞ (ᱪᱟᱯᱟᱵᱟᱞ) ᱮ ᱛᱟᱦᱮᱸ ᱠᱟᱱᱟ ᱡᱷᱚᱛᱚ ᱱᱮᱯᱟᱞᱤᱡ ᱡᱮᱱᱟᱨ (ᱱᱟᱯᱞᱮᱥᱮ ᱜᱮᱱᱨᱮ) ᱠᱚ ᱞᱟᱹᱜᱤᱫ ᱛᱮ ᱜᱮ᱾ᱩᱱᱤ ᱥᱮᱨᱮᱧ ᱠᱚᱨᱮ ᱵᱟᱨ ᱵᱟᱨ ᱥᱤᱴᱟᱨ, ᱦᱟᱨᱢᱚᱱᱤᱭᱟᱢ ᱟᱨ ᱛᱤᱨᱭᱟᱣ ᱠᱚᱨᱮᱱᱟᱜ ᱮ ᱵᱮᱵᱷᱟᱨ ᱮᱫ ᱛᱟᱦᱮᱱᱟ᱾᱑᱙᱕᱐ ᱫᱚᱥᱚᱠ ᱦᱟᱹᱵᱤᱡ ᱩᱱᱤ ᱫᱚ ᱗᱐ ᱫᱚᱥᱚᱠ ᱨᱮ ᱢᱭᱩᱡᱤᱠ ᱰᱟᱭᱨᱮᱠᱴᱚᱨ ᱦᱚᱸ ᱛᱟᱦᱮᱸ ᱟᱠᱟᱱᱟᱭ᱾ᱩᱱᱤᱭᱟᱜ ᱥᱮᱨᱮᱧ ᱠᱚ ᱟᱹᱰᱤᱜᱟᱢ ᱫᱮᱥ ᱫᱤᱥᱚᱢ ᱵᱷᱚᱨ ᱨᱮ ᱯᱷᱤᱞᱢ ᱟᱨ ᱱᱟᱴᱚᱠ ᱠᱚᱨᱮ ᱩᱫᱩᱜ ᱥᱚᱫᱚᱨ ᱯᱟᱨᱥᱟᱞ ᱢᱮᱱᱟᱜ ᱟᱠᱟᱫ ᱜᱮᱭᱟ᱾ ᱱᱟᱨᱟᱭᱟᱱ ᱜᱚᱯᱟᱞ ᱟᱡᱟᱜ ᱱᱤᱡᱮ ᱥᱮᱨᱮᱧ ᱡᱤᱣᱚᱱ ᱱᱟᱝ ᱚᱠᱛᱚ ᱨᱮᱱᱟᱜ ᱥᱮᱨᱮᱧ ᱑᱓᱗ ᱜᱚᱴᱟᱝ ᱥᱮᱨᱮᱧ ᱠᱚ ᱯᱟᱨᱥᱟᱞ ᱥᱚᱫᱚᱨ ᱟᱠᱟᱫ ᱟᱭ, ᱩᱱᱤᱭᱟᱜ ᱯᱩᱭᱞᱩ ᱥᱮᱨᱮᱧ ᱨᱮᱱᱟᱜ ᱞᱟᱭᱨᱤᱠᱥ ᱫᱚ ᱟᱡ ᱨᱤᱱ ᱜᱟᱛᱮ ᱛᱟᱭ ᱯᱨᱮᱢ ᱫᱷᱤᱡ ᱯᱨᱟᱫᱷᱟᱱ ᱟᱨ ᱩᱱᱤ ᱨᱮᱱ ᱢᱟᱪᱮᱛ ᱛᱟᱭ ᱫᱚ ᱢᱟᱬᱤᱠ ᱨᱟᱛᱱᱟ ᱛᱤᱠᱤᱱᱟᱜ ᱛᱟᱦᱮᱸ ᱠᱟᱱᱟ᱾ ᱜᱚᱯᱟᱞ ᱒᱐ ᱥᱟᱛᱟᱵᱫᱤ ᱨᱮ ᱡᱷᱚᱛᱚ ᱠᱷᱚᱱ ᱥᱚᱨᱮᱥ ᱟᱨ ᱱᱟᱯᱟᱭ ᱯᱨᱟᱵᱷᱟᱣᱥᱟᱞᱤ ᱢᱭᱩᱡᱤᱥᱤᱭᱟᱱ ᱨᱮᱱ ᱑ ᱱᱚᱢᱵᱚᱨ ᱦᱚᱲ ᱛᱟᱦᱮ ᱠᱟᱱᱟ ᱟᱨ ᱟᱡᱟᱜ ᱡᱤᱭᱚᱱ ᱱᱟᱝ ᱨᱮ ᱟᱹᱰᱤ ᱜᱟᱱ ᱥᱤᱨᱯᱷᱟᱹ ᱢᱟᱹᱱ ᱢᱟᱱᱚᱛ ᱮ ᱧᱟᱢ ᱟᱠᱟᱫᱟ᱾
ᱡᱤᱭᱚᱱ
ᱱᱟᱨᱟᱭᱟᱱ ᱜᱚᱯᱟᱞ ᱜᱩᱨᱩᱪᱟᱨᱭᱟ ᱟᱜ ᱡᱚᱱᱚᱢ ᱫᱚ ᱔ ᱚᱠᱴᱩᱵᱟᱨ, ᱑᱙᱓᱙ ᱦᱤᱞᱚᱜ ᱠᱟᱴᱷᱢᱟᱱᱰᱩ ᱨᱮᱱᱟᱜ ᱠᱤᱞᱟᱜᱟᱞ ᱟᱹᱛᱩ ᱨᱮᱱᱟᱜ ᱱᱮᱣᱟᱨ ᱜᱷᱟᱨᱚᱸᱡ ᱨᱮ ᱫᱷᱟᱹᱨᱛᱤ ᱨᱮᱱᱟᱜ ᱯᱩᱭᱞᱩ ᱢᱟᱨᱥᱟᱞ ᱮ ᱧᱮᱞ ᱠᱮᱫᱟ, ᱟᱭᱳ ᱧᱩᱛᱩᱢ ᱫᱚ ᱨᱟᱢ ᱫᱮᱣᱪᱟᱨᱭᱟ ᱟᱨ ᱵᱟᱵᱟ ᱫᱚ ᱟᱥᱟ ᱜᱚᱯᱟᱞ ᱜᱩᱨᱩᱪᱟᱨᱭᱟ ᱛᱟᱦᱮᱸ ᱠᱟᱱ ᱛᱟᱠᱤᱱᱟ᱾ ᱩᱱᱤ ᱨᱮᱱ ᱫᱚ ᱖ ᱵᱚᱭᱦᱟ ᱟᱨ ᱢᱤᱥᱮᱨᱟ ᱫᱚ ᱔ ᱠᱚ ᱛᱟᱦᱮᱸ ᱠᱟᱱ ᱛᱟᱭᱟ᱾ ᱩᱱᱤᱨᱮᱱ ᱵᱚᱭᱦᱟᱼᱢᱤᱥᱮᱨᱟ ᱟᱜ ᱵᱟᱰᱟᱭ ᱟᱱᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱢᱟᱱᱚᱦᱟᱨ ᱜᱚᱯᱟᱞ ᱜᱩᱨᱩ ᱪᱟᱨᱭᱟ, ᱱᱟᱸᱫᱽᱜᱚᱯᱟᱞ ᱜᱩᱨᱩᱪᱟᱨᱭᱟ, ᱨᱟᱢᱜᱚᱯᱟᱞ ᱜᱩᱨᱩᱪᱟᱨᱭᱟ, ᱞᱟᱪᱷᱢᱟᱱ ᱜᱩᱨᱩᱪᱟᱨᱭᱟ ᱟᱨ ᱥᱟᱸᱛᱤ ᱜᱩᱨᱩᱪᱟᱨᱭᱟ ᱾ ᱩᱱᱤᱫᱚ ᱒᱐᱑᱖ ᱨᱮᱜᱮ ᱵᱤᱮᱥ ᱞᱤᱵᱤᱝ ᱥᱟᱨᱴᱤᱯᱷᱤᱠᱮᱴ (ᱮᱥᱮᱞᱥᱤ) ᱮ ᱯᱩᱨᱟᱹᱣ ᱥᱟᱹᱛ ᱠᱮᱫᱟ ᱟᱨ ᱛᱨᱤᱼᱪᱟᱸᱫᱽᱨᱟ ᱠᱚᱞᱮᱡ ᱠᱷᱚᱱ ᱢᱟᱱᱣᱤᱠᱤ ᱨᱮ ᱜᱨᱮᱡᱩᱮᱴᱮᱰ ᱰᱤᱜᱽᱨᱤ ᱫᱚᱭ ᱦᱟᱢᱮᱴ ᱟᱠᱟᱫᱟ᱾ ᱩᱱᱤ ᱫᱚ ᱥᱤᱧᱚᱛᱤᱭᱟ ᱥᱟᱥᱛᱨᱤᱭ ᱥᱮᱨᱮᱧ ᱠᱚᱨᱮᱱᱟᱜ ᱚᱞᱚᱜ ᱢᱮᱱᱛᱮ ᱥᱤᱧᱚᱛ ᱫᱤᱥᱚᱢ ᱮ ᱥᱮᱱ ᱞᱮᱱ ᱛᱟᱦᱮᱸᱱᱟᱭ ᱢᱟᱦᱟᱨᱟᱡᱟ ᱥᱟᱭᱟᱡᱤᱨᱟᱣ ᱵᱤᱨᱫᱟᱲ ᱵᱟᱫᱳᱲᱟ ᱢᱮᱱᱠᱷᱟᱱ ᱟᱡᱟᱜ ᱚᱞᱚᱜ ᱯᱟᱲᱣᱟᱜ ᱟᱹᱣᱨᱤ ᱯᱩᱨᱟᱜ ᱨᱮᱜᱮ ᱱᱮᱯᱟᱞ ᱫᱤᱥᱚᱢ ᱛᱮᱭ ᱨᱩᱣᱟᱹᱲ ᱦᱮᱡ ᱞᱮᱱ ᱛᱟᱦᱮᱱᱟᱭ᱾ᱟᱨ ᱩᱱᱤᱫᱚ ᱛᱟᱭᱚᱢ ᱛᱮ ᱑᱙᱗᱑ ᱨᱮ ᱯᱮᱢᱞᱟ ᱞᱟᱢᱟ ᱥᱟᱶ ᱟᱡᱟᱜ ᱵᱟᱯᱞᱟ ᱛᱟᱭ ᱦᱩᱭ ᱮᱱᱟ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱡᱮᱜᱮᱛᱟᱹᱨᱤ ᱮᱱᱮᱡ ᱚᱲᱟᱜ (ᱨᱟᱥᱴᱨᱤᱭ ᱱᱨᱤᱛᱭᱟ ᱛᱷᱤᱭᱮᱴᱟᱨ) ᱨᱮ ᱥᱮᱞᱮᱫ ᱮᱱᱟᱭ ᱟᱨ ᱯᱨᱟᱵᱟᱸᱫᱷᱟᱠ (ᱦᱟᱠᱤᱢ) ᱟᱜ ᱯᱚᱫᱽ ᱦᱟᱹᱵᱤᱡ ᱮ ᱥᱮᱴᱮᱨ ᱮᱱᱟ᱾
ᱯᱷᱤᱞᱢᱚᱜᱨᱟᱯᱷᱤ
ᱱᱟᱨᱟᱭᱟᱱ ᱜᱚᱯᱟᱞ ᱥᱟᱭᱟᱫ ᱜᱮ ᱯᱷᱤᱞᱢ ᱨᱮ ᱮ ᱥᱮᱨᱮᱧ ᱮᱫ ᱛᱟᱦᱮᱱᱟ ᱡᱚᱠᱷᱚᱱ ᱩᱱᱤ ᱥᱮᱨᱮᱧ ᱡᱩᱫᱤ ᱥᱮᱨᱮᱧ ᱟ ᱢᱤᱫ ᱯᱷᱤᱞᱢ ᱫᱚ ᱛᱮᱭᱟᱨ ᱩᱛᱟᱨᱚᱜ ᱠᱟᱱ ᱛᱟᱦᱮᱱᱟ᱾
ᱜᱭᱟᱱ ᱥᱩᱫᱷᱟ ᱢᱤᱥᱨᱟ
ᱜᱭᱟᱱ ᱥᱩᱫᱷᱟ ᱢᱤᱥᱨᱟ ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱢᱟᱨᱮ ᱵᱤᱪᱟᱹᱨᱤᱭᱟᱹ ᱠᱟᱱᱟᱭ ᱾ ᱢᱤᱥᱨᱟ ᱫᱚ ᱓᱐ ᱮᱯᱨᱤᱞ ᱒᱐᱑᱐ ᱨᱮ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱦᱩᱫᱟᱹ ᱨᱮᱠᱚ ᱨᱟᱠᱟᱵ ᱞᱮᱫᱮᱭᱟ ᱾
ᱩᱱᱤ ᱫᱚ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮ ᱟᱭᱢᱟ ᱱᱟᱜᱟᱢᱤᱭᱟᱹ ᱟᱨ ᱧᱩᱢ ᱜᱟᱱᱚᱜ ᱨᱟᱭ ᱠᱚᱸᱭ ᱯᱟᱥ ᱟᱠᱟᱫᱟ, ᱚᱱᱟ ᱠᱚ ᱢᱩᱸᱫᱽ ᱨᱮ ᱥᱨᱤᱱᱤᱵᱟᱥᱚᱱ-ᱵᱤ.ᱥᱤ.ᱥᱤ.ᱟᱭ ᱢᱟᱢᱞᱟ ᱨᱮᱭᱟᱜ ᱨᱟᱭ, ᱧᱩᱢ ᱜᱟᱱᱚᱜ ᱭᱩᱛᱷᱮᱱᱮᱥᱤᱭᱟ ᱨᱟᱭ - ᱚᱨᱩᱱᱟ ᱥᱟᱣᱩᱱᱵᱟᱨᱜᱽ ᱢᱟᱢᱞᱟ, ᱟᱨ ᱱᱮᱼᱦᱟᱹᱞᱤ ᱜᱮ ᱫᱤᱞᱞᱤ ᱩᱯᱚᱦᱟᱨ ᱥᱮᱸᱜᱮᱞ ᱜᱷᱚᱴᱚᱱ ᱨᱮᱭᱟᱜ ᱢᱚᱛᱵᱤᱨᱳᱫᱷᱤ ᱨᱟᱭ ᱢᱟᱹᱱᱢᱤ ᱡᱤᱭᱚᱱ ᱨᱮᱭᱟᱜ ᱟᱹᱰᱤᱜᱟᱱ ᱠᱷᱩᱛᱤ ᱞᱟᱹᱜᱤᱫ ᱥᱟᱥᱟᱯᱨᱟᱣ ᱜᱮᱭ ᱫᱟᱹᱭᱤ ᱟᱠᱟᱫᱮᱭᱟ ᱟᱨ ᱴᱨᱳᱢᱟ ᱥᱮᱱᱴᱟᱨ ᱵᱮᱱᱟᱣ ᱞᱮᱠᱟᱱ ᱥᱟᱶᱛᱟᱠᱤᱭᱟᱹ ᱠᱟᱨᱚᱱ ᱵᱮᱵᱷᱟᱨ ᱞᱟᱹᱜᱤᱫ ᱩᱱᱠᱩ ᱟᱭᱢᱟ ᱠᱷᱩᱛᱤᱯᱩᱨᱚᱱ ᱮᱢ ᱨᱮᱭᱟᱜ ᱟᱫᱮᱥ ᱮ ᱮᱢ ᱟᱠᱟᱫ ᱠᱚᱣᱟ ᱾
ᱢᱤᱥᱨᱟ ᱑᱙᱗᱒ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱵᱟᱨ ᱠᱟᱭᱩᱱᱥᱤᱞ ᱨᱮ ᱢᱤᱫ ᱩᱠᱤᱞ ᱞᱮᱠᱟᱛᱮᱭ ᱵᱚᱞᱚ ᱞᱮᱱᱟ, ᱩᱱ ᱚᱠᱛᱚ ᱥᱤᱧᱚᱛ ᱨᱮ ᱟᱹᱱᱟᱹᱨᱤ ᱠᱟᱹᱢᱤ ᱨᱮ ᱛᱤᱨᱞᱟᱹ ᱠᱚ ᱩᱱᱟᱹᱜ ᱵᱟᱝ ᱠᱚ ᱧᱮᱞᱚᱜ ᱠᱟᱱ ᱛᱟᱦᱮᱱᱟ ᱟᱨ ᱱᱚᱣᱟ ᱫᱚ ᱦᱮᱨᱮᱞ ᱠᱚᱣᱟᱜ ᱜᱟᱲ ᱞᱮᱠᱟᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ ᱾ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱵᱚᱦᱟᱞ ᱞᱟᱦᱟ ᱨᱮ, ᱢᱤᱥᱨᱟ ᱫᱚ ᱵᱤᱪᱟᱹᱨᱤᱭᱟᱹ ᱠᱚᱣᱟᱜ ᱠᱟᱹᱢᱤᱦᱚᱨᱟ ᱟᱨ ᱟᱹᱱᱟᱹᱨᱤ ᱠᱟᱹᱢᱤ ᱥᱟᱶ ᱵᱷᱟᱜᱮ ᱞᱮᱠᱟ ᱜᱮᱭ ᱡᱚᱯᱲᱟᱣ ᱛᱟᱦᱮ ᱠᱟᱱᱟ, ᱟᱨ ᱚᱱᱟ ᱛᱮᱜᱮ ᱟᱭᱢᱟ ᱫᱷᱟᱣ ᱩᱱᱤ ᱫᱚ ᱥᱩᱯᱨᱤᱢ ᱠᱳᱨᱰ ᱨᱮᱭᱟᱜ ᱵᱟᱨ ᱮᱥᱳᱥᱤᱭᱟᱱ ᱨᱮᱱ ᱡᱟᱭᱨᱮᱛ, ᱜᱚᱲᱚ ᱥᱩᱛᱨᱮᱛ ᱟᱨ ᱥᱚᱦᱮᱫ ᱮᱠᱥᱤᱠᱤᱭᱩᱴᱤᱵᱷ ᱠᱚᱢᱤᱴᱤ ᱞᱮᱠᱟᱛᱮ ᱠᱚ ᱵᱟᱪᱷᱟᱣ ᱞᱮᱫᱮᱭᱟ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮ ᱩᱠᱤᱞ ᱠᱚᱣᱟᱜ ᱢᱩᱬᱩᱛ ᱜᱟᱶᱛᱟ ᱠᱟᱱᱟ ᱾
ᱦᱟᱭ ᱠᱳᱨᱰ ᱵᱤᱪᱟᱹᱨᱤᱭᱟᱹ
ᱟᱡᱟᱜ ᱠᱟᱹᱢᱤ ᱨᱮᱭᱟᱜ ᱢᱟᱹᱱ ᱟᱨ ᱒᱑ ᱥᱮᱨᱢᱟ ᱩᱠᱤᱞ ᱞᱮᱠᱟᱛᱮ ᱛᱟᱦᱮᱱ ᱠᱷᱟᱹᱛᱤᱨ ᱑᱖ ᱢᱟᱨᱪ ᱑᱙᱙᱔ ᱨᱮ ᱩᱱᱤ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱟᱴᱱᱟ ᱦᱟᱭ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱠᱚ ᱵᱚᱦᱟᱞ ᱠᱮᱫᱮᱭᱟ, ᱢᱮᱱᱠᱷᱟᱱ ᱟᱹᱰᱤ ᱩᱥᱟᱹᱨᱟ ᱜᱮ ᱩᱱᱤ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱦᱟᱭ ᱠᱳᱨᱰ ᱨᱮᱠᱚ ᱩᱪᱟᱹᱲ ᱞᱮᱫᱮᱭᱟ, ᱩᱱ ᱚᱠᱛᱚ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱵᱤᱪᱟᱹᱨᱤᱭᱟᱹ ᱠᱚᱣᱟᱜ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱾ ᱨᱟᱡᱚᱥᱛᱷᱟᱱ ᱦᱟᱭ ᱠᱳᱨᱰ ᱨᱮᱱ ᱢᱤᱫ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱚᱠᱛᱚ, ᱩᱱᱤ ᱟᱭᱢᱟ ᱠᱚᱢᱯᱟᱱᱤ ᱵᱤᱪᱟᱹᱨᱤᱭᱟᱹ, ᱥᱟᱞᱟᱼᱜᱚᱴᱟ ᱢᱟᱢᱞᱟ, ᱥᱚᱝᱵᱤᱫᱷᱟᱱᱤᱭᱟᱹ ᱢᱟᱢᱞᱟ ᱨᱮᱭᱟᱜ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱟᱭᱢᱟ ᱧᱩᱢ ᱜᱟᱱᱚᱜ ᱠᱟᱹᱢᱤ ᱮ ᱠᱟᱹᱢᱤ ᱟᱠᱟᱫᱟ ᱟᱨ ᱡᱟᱹᱛᱤᱭᱟᱹᱨᱤ ᱥᱤᱠᱤᱭᱩᱨᱤᱴᱤ ᱮᱠᱴ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱ ᱫᱤᱥᱟᱹ ᱩᱫᱩᱜᱤᱭᱟᱹ ᱵᱳᱨᱰ ᱨᱮᱱ ᱪᱟᱭᱨᱮᱛ ᱮ ᱵᱚᱦᱟᱞ ᱞᱮᱱᱟ ᱾
"ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱠᱚ ᱵᱤᱨᱩᱫᱽ ᱨᱮ ᱱᱟᱦᱟᱪᱟᱨ ᱢᱩᱪᱟᱹᱫ" ᱥᱟᱛᱟᱢ ᱨᱮ ᱠᱟᱴᱷᱢᱟᱱᱰᱩ ᱨᱮ ᱦᱩᱭ ᱞᱮᱱ ᱭᱩᱱᱮᱥᱮᱯᱷ‌ ᱟᱜ ᱮᱛᱚᱢ ᱮᱥᱤᱭᱟ ᱫᱩᱯᱨᱩᱵ ᱨᱮ ᱢᱤᱥᱨᱟ ᱠᱚ ᱱᱮᱶᱛᱟ ᱞᱮᱫᱮᱭᱟ ᱾
ᱡᱷᱟᱨᱠᱷᱚᱸᱰ ᱦᱟᱭ ᱠᱳᱨᱰ ᱨᱮᱱ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ
ᱨᱟᱡᱚᱥᱛᱷᱟᱱ ᱦᱟᱭ ᱠᱳᱨᱰ ᱨᱮ ᱑᱔ ᱥᱮᱨᱢᱟ ᱠᱟᱹᱢᱤ ᱛᱟᱭᱚᱢ ᱢᱤᱥᱨᱟ ᱫᱚ ᱑᱓ ᱡᱩᱞᱟᱭ ᱒᱐᱐᱘ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱨᱟᱺᱪᱤ ᱦᱟᱭ ᱠᱳᱨᱰ ᱨᱮᱱ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱠᱚ ᱵᱚᱦᱟᱞ ᱠᱮᱫᱮᱭᱟ ᱟᱨ ᱑᱐ ᱮᱯᱨᱤᱞ ᱒᱐᱑᱐ ᱦᱟᱹᱵᱤᱫ ᱚᱱᱟ ᱦᱩᱫᱟᱹ ᱨᱮᱭ ᱛᱟᱦᱮ ᱠᱟᱱᱟ ᱾
ᱚᱱᱴᱤ ᱪᱷᱩᱨᱤ ᱛᱚᱱᱴᱤ ᱠᱟᱴᱮ
ᱚᱱᱴᱤ ᱪᱷᱩᱨᱤ ᱛᱚᱱᱴᱩ ᱠᱟᱴᱮ ᱫᱚ ᱑᱙᱙᱒ ᱨᱮ ᱨᱤᱞᱤᱡᱽ ᱟᱠᱟᱱ ᱢᱤᱫ ᱳᱰᱤᱭᱟ ᱯᱷᱤᱞᱢ ᱠᱟᱱᱟ । ᱵᱟᱥᱩᱫᱮᱵᱽ ᱛᱨᱤᱯᱟᱴᱷᱤ ᱯᱨᱚᱰᱭᱩᱥᱚᱨ ᱟᱨ ᱵᱚᱥᱚᱱᱛᱚ ᱥᱟᱦᱩ ᱫᱚ ᱫᱤᱥᱟ. ᱩᱫᱩᱜᱤᱡ ᱛᱟᱦᱮᱸ ᱞᱮᱱᱟ ।
ᱵᱤᱡᱚᱭ ᱢᱚᱦᱟᱱᱛᱤ,ᱚᱱᱤᱛᱟ ᱫᱟᱥ,ᱥᱱᱤᱜᱽᱫᱷᱟ ᱢᱚᱦᱟᱱᱛᱤ,ᱦᱚᱨᱚ ᱯᱚᱴᱱᱟᱭᱚᱠ,ᱫᱩᱠᱷᱤᱨᱟᱢ ᱥᱣᱟᱭᱤᱸ,ᱡᱚᱭᱤᱨᱟᱢ ᱥᱟᱢᱚᱞ ᱮᱢᱟᱱ ᱱᱚᱶᱟ ᱯᱷᱤᱞᱢ ᱨᱮᱠᱚ ᱠᱟ.ᱢᱤ ᱞᱮᱭᱟ ।
ᱵᱟ.ᱲᱛᱤ ᱡᱚᱱᱚᱲ
ᱛᱷᱚᱠ:ᱚᱥᱴᱤ ᱪᱚᱨᱤ ᱛᱚᱱᱴᱤ ᱠᱟᱴᱮ
ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ
ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱟᱱᱛᱟᱲ ᱯᱟᱨᱜᱟᱱᱟ ᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱥᱟᱥᱚᱱ ᱪᱟᱪᱞᱟᱣ ᱪᱟᱸᱜᱟ ᱠᱷᱚᱸᱰ ᱠᱟᱱᱟ᱾
ᱱᱟᱜᱟᱢ
ᱥᱟᱱᱛᱟᱲ ᱦᱩᱞ ᱨᱮᱭᱟᱜ ᱚᱡᱮ ᱛᱮ ᱑᱘᱕᱕ ᱥᱮᱨᱢᱟ ᱨᱮ ᱵᱨᱤᱴᱤᱥ ᱨᱟᱡᱽ ᱟᱹᱨᱤ XXXVII ᱮ ᱯᱟᱥ ᱞᱮᱫᱟ ᱟᱨ ᱵᱤᱨᱵᱷᱩᱢ ᱟᱨ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱭᱟᱜ ᱟᱫᱷᱟᱱ ᱴᱚᱴᱷᱟ ᱠᱷᱚᱱ ᱥᱟᱱᱛᱟᱲ ᱯᱟᱨᱜᱟᱱᱟ ᱧᱩᱛᱩᱢ ᱛᱮ ᱢᱤᱫᱴᱮᱱ ᱦᱚᱱᱚᱛ ᱵᱮᱱᱟᱣ ᱞᱮᱱᱟ। ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮ ᱯᱩᱱᱭᱟᱹ ᱪᱟᱸᱜᱟ ᱦᱚᱱᱚᱛ - ᱫᱩᱢᱠᱟᱹ, ᱜᱳᱰᱰᱟ, ᱫᱮᱣᱜᱷᱚᱨ ᱟᱨ ᱨᱟᱡᱽᱢᱚᱦᱚᱞ ᱢᱮᱱᱟᱜᱼᱟ᱾ ᱚᱱᱟ ᱛᱟᱭᱚᱢ ᱥᱟᱱᱛᱟᱞ ᱯᱟᱨᱜᱟᱱᱟ ᱦᱚᱱᱚᱛ ᱨᱮ ᱫᱩᱢᱠᱟ, ᱫᱮᱣᱜᱷᱚᱨ, ᱥᱟᱦᱤᱵᱽᱜᱚᱸᱡᱽ, ᱜᱳᱰᱰᱟ, ᱯᱟᱠᱩᱲ ᱟᱨ ᱡᱟᱢᱛᱟᱨᱟ ᱪᱟᱸᱜᱟ ᱠᱷᱚᱸᱰ ᱠᱚ ᱛᱟᱦᱮᱸ ᱠᱟᱱᱟ᱾ ᱑᱙᱘᱓ ᱥᱟᱞᱮ ᱨᱮ ᱫᱮᱣᱜᱷᱚᱨ, ᱥᱟᱦᱮᱵᱽᱜᱚᱸᱡᱽ ᱟᱨ ᱜᱳᱰᱰᱟ ᱪᱟᱸᱜᱟ ᱠᱷᱚᱸᱰ ᱠᱚ ᱦᱚᱱᱚᱛ ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱠᱮᱫᱟ᱾
ᱪᱟᱪᱞᱟᱣ ᱜᱚᱲᱦᱚᱱ
ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮ ᱵᱟᱨᱭᱟ ᱪᱟᱸᱜᱟ ᱠᱷᱚᱸᱰ ᱢᱮᱱᱟᱜᱼᱟ: ᱥᱟᱦᱮᱵᱽᱜᱚᱸᱡᱽ ᱟᱨ ᱨᱟᱡᱽᱢᱚᱦᱚᱞ᱾ ᱛᱟᱞᱡᱷᱟᱨᱤ, ᱨᱟᱡᱽᱢᱚᱦᱚᱞ, ᱩᱫᱷᱣᱟ, ᱯᱟᱴᱷᱱᱟ ᱟᱨ ᱵᱟᱨᱦᱟᱨᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱨᱟᱡᱽᱢᱚᱦᱚᱞ ᱥᱚᱦᱚᱨ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ᱾
ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮ ᱵᱟᱨᱭᱟ ᱪᱟᱸᱜᱟ ᱠᱷᱚᱸᱰ ᱢᱮᱱᱟᱜᱼᱟ:
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱜᱩᱴ ᱖᱘᱔,᱗᱑᱖ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱓᱔᱙,᱙᱑᱘ (᱕᱑%) ᱠᱚᱲᱟ ᱟᱨ ᱓᱓᱔,᱗᱙᱘ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ (ᱮᱥ.ᱥᱤ) ᱠᱚᱣᱟᱜ ᱞᱮᱠᱷᱟ ᱫᱚ ᱔᱔,᱗᱗᱔ (᱖.᱖᱔%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ (ᱮᱥ.ᱴᱤ) ᱠᱚᱣᱟᱜ ᱞᱮᱠᱷᱟ ᱫᱚ ᱑᱒᱓,᱑᱔᱔ (᱑᱗.᱙᱘%)᱾ ᱚᱞ ᱯᱟᱲᱦᱟᱣ ᱫᱚᱨ ᱫᱚ ᱔᱑.᱓᱗% ᱛᱟᱦᱮᱸ ᱠᱟᱱᱟ᱾
ᱯᱩᱞᱤᱥ ᱥᱴᱮᱥᱚᱱ
ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱯᱩᱞᱤᱥ ᱥᱴᱮᱥᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱵᱚᱱᱚᱛ ᱠᱚ
ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱥᱮᱪᱮᱫ
᱒᱐᱑᱑ ᱥᱮᱨᱢᱟ ᱨᱮ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱥᱤ.ᱰᱤ. ᱵᱞᱚᱠ ᱨᱮ ᱖᱗᱗ ᱜᱚᱴᱟᱝ ᱟᱹᱛᱩ ᱨᱮ ᱗᱒ ᱜᱚᱴᱟᱝ ᱯᱨᱤᱼᱯᱨᱟᱭᱢᱟᱨᱤ ᱟᱥᱲᱟ, ᱓᱙᱒ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱮᱨᱤ ᱟᱥᱲᱟ, ᱑᱖᱑ ᱜᱚᱴᱟᱝ ᱢᱤᱰᱤᱞ ᱟᱥᱲᱟ, ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱮᱱᱰᱟᱨᱤ ᱟᱥᱲᱟ, ᱑᱑ ᱜᱚᱴᱟᱝ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱟᱥᱲᱟ, ᱓ ᱜᱚᱴᱟᱝ ᱱᱚᱱᱼᱯᱷᱚᱨᱢᱟᱞ ᱥᱮᱪᱮᱫ ᱛᱟᱞᱢᱟ, ᱒ ᱜᱚᱴᱟᱝ ᱵᱳᱠᱮᱥᱱᱟᱞ ᱴᱨᱮᱱᱤᱝ ᱟᱥᱲᱟ ᱟᱨ ᱒᱗᱗ ᱜᱚᱴᱟᱝ ᱟᱹᱛᱩ ᱨᱮᱫᱚ ᱪᱮᱫ ᱥᱮᱪᱮᱫ ᱛᱟᱞᱢᱟ ᱜᱮ ᱵᱟᱹᱱᱩᱜᱼᱟ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱑ ᱥᱮᱨᱢᱟ ᱨᱮ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱥᱤ.ᱰᱤ. ᱵᱽᱞᱚᱠ ᱨᱮ ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱮᱱᱴᱟᱨ, ᱕᱑ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱚᱵᱽ ᱥᱮᱱᱴᱟᱨ, ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱢᱮᱨᱴᱤᱱᱤ ᱟᱨ ᱜᱤᱫᱽᱨᱟᱹ ᱵᱷᱟᱹᱞᱟᱹᱭ ᱛᱟᱞᱢᱟ, ᱓ ᱜᱚᱴᱟᱝ ᱟᱹᱛᱩ ᱨᱮ ᱮᱞᱞᱚᱯᱮᱛᱷᱤᱠ ᱦᱟᱥᱯᱟᱛᱟᱞ, ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱰᱤᱥᱯᱮᱱᱥᱚᱨᱤ, ᱘ ᱜᱚᱴᱟᱝ ᱟᱹᱛᱩ ᱨᱮ ᱣᱮᱴᱮᱨᱤᱱᱟᱨᱤ ᱦᱟᱥᱯᱟᱛᱟᱞ, ᱔ ᱭᱟ ᱟᱹᱛᱩ ᱨᱮ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱛᱟᱞᱢᱟ, ᱓᱖ ᱜᱚᱴᱟᱝ ᱟᱹᱛᱩ ᱨᱮ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ᱾ *ᱯᱨᱟᱭᱵᱷᱮᱴ ᱰᱟᱠᱴᱚᱨ, ᱨᱟᱱ ᱫᱩᱠᱟᱱ ᱟᱨ ᱮᱴᱟᱜ ᱛᱟᱞᱢᱟ ᱠᱚ ᱵᱟᱝ ᱥᱮᱞᱮᱫ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱪᱟᱸᱜᱟ ᱠᱷᱚᱸᱰ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱪᱟᱸᱜᱟ ᱠᱷᱚᱸᱰ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱪᱟᱸᱜᱟ ᱠᱷᱚᱸᱰ
ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ
ᱵᱷᱟᱨᱚᱛ ᱫᱤᱥᱚᱢ ᱨᱮᱱ ᱡᱚᱛᱚ ᱢᱟᱹᱡᱷᱤ, ᱡᱚᱛᱚ ᱯᱟᱨᱜᱟᱱᱟ, ᱡᱚᱛᱚ ᱱᱟᱭᱠᱮ, ᱡᱚᱛᱚ ᱜᱚᱰᱮᱛ ᱢᱤᱫᱴᱟᱝ ᱪᱟᱛᱚᱢ ᱞᱟᱛᱟᱨ ᱛᱮ ᱟᱹᱜᱩ ᱠᱚ ᱫᱤᱥᱟᱹ ᱫᱚᱦᱚ ᱠᱟᱛᱮ ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ ᱫᱚ ᱵᱮᱨᱮᱫ ᱟᱠᱟᱱᱟ ᱾ ᱱᱚᱶᱟᱫᱚ ᱗/᱘ ᱰᱤᱥᱮᱢᱵᱚᱨ ᱪᱟᱸᱫᱚ ᱒᱐᱑᱓ ᱥᱮᱥᱟᱭ ᱨᱮ ᱵᱮᱨᱮᱫ ᱟᱠᱟᱱᱟ ᱾ ᱱᱚᱶᱟ ᱜᱟᱶᱛᱟ ᱥᱟᱶᱛᱟ ᱨᱮᱭᱟᱜ ᱟᱹᱰᱤ ᱜᱟᱱ ᱵᱩᱜᱤ ᱵᱟᱹᱲᱤᱡ ᱠᱟᱹᱢᱤ ᱠᱚᱭ ᱧᱮᱞ ᱥᱚᱡᱷᱮᱭᱮᱜ-ᱟ ᱟᱨ ᱥᱚᱨᱠᱟᱨ ᱪᱮᱫ ᱞᱮᱠᱟᱛᱮ ᱢᱟᱹᱡᱷᱤ ᱯᱟᱨᱜᱟᱱᱟ ᱵᱮᱵᱚᱥᱛᱷᱟ ᱥᱤᱠᱨᱩᱛᱤ ᱮᱢᱟᱜ ᱟᱭ ᱚᱱᱟ ᱨᱮᱦᱚᱸ ᱱᱚᱶᱟ ᱜᱟᱶᱛᱟ ᱪᱷᱩᱴᱟᱹᱣ ᱢᱮᱱᱟᱭ ᱾ ᱦᱟᱹᱞᱤ ᱜᱮ ᱱᱚᱶᱟ ᱜᱟᱶᱛᱟ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱠᱮ ᱡᱤ ᱠᱷᱚᱱ ᱯᱤ ᱡᱤ ᱥᱟᱱᱛᱟᱲᱤ ᱛᱮ ᱚᱞᱚᱜ ᱪᱟᱹᱞᱩᱜ ᱢᱟ ᱫᱟᱹᱵᱤ ᱠᱟᱛᱮ ᱨᱮᱞ ᱟᱨ ᱥᱚᱲᱚᱠ ᱠᱚ ᱡᱟᱢ ᱞᱮᱜ-ᱟ ᱾ ᱢᱟᱺᱱ ᱱᱤᱛᱭᱟᱱᱚᱱᱫᱚ ᱦᱮᱢᱵᱨᱚᱢ ᱫᱚ ᱫᱤᱥᱚᱢ ᱯᱟᱨᱜᱟᱱᱟ ᱢᱮᱱᱛᱮ ᱱᱚᱶᱟ ᱜᱟᱶᱛᱟᱭ ᱪᱷᱟᱹᱴᱭᱟᱹᱨ ᱟᱠᱟᱫᱮᱭᱟ ᱟᱨ ᱜᱚᱴᱟ ᱫᱤᱥᱚᱢ ᱦᱚᱲ ᱦᱚᱸ ᱩᱱᱤ ᱫᱤᱥᱚᱢ ᱯᱟᱨᱜᱟᱱᱟ ᱢᱮᱱᱛᱮ ᱠᱚ ᱢᱟᱱᱟᱣ ᱮ ᱠᱟᱱᱟ ᱾
ᱵᱟᱰᱟᱭᱡᱚᱝ
ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ ᱫᱚ ᱥᱤᱧᱚᱛ ᱨᱤᱱ ᱥᱟᱱᱛᱟᱲ ᱠᱚ ᱡᱩᱢᱤᱫ ᱠᱚ ᱞᱟᱹᱜᱤᱫ ᱟᱨ ᱥᱟᱱᱛᱟᱲ ᱥᱮᱨᱣᱟ ᱠᱚ ᱵᱟᱰᱟᱭ ᱦᱚᱪᱚ ᱠᱚ ᱞᱟᱹᱜᱤᱫ ᱥᱟᱱᱛᱟᱲ ᱠᱚᱣᱟᱜ ᱥᱮᱫᱟᱭ ᱥᱮᱨᱣᱟ ᱟᱹᱨᱤᱪᱟᱹᱞᱤ  ᱧᱩᱛᱩᱢᱟᱱ ᱢᱤᱫ ᱜᱚᱲᱚ ᱯᱚᱛᱚᱵ ᱮ ᱵᱮᱱᱟᱣ ᱟᱠᱟᱫ-ᱟ ᱾ ᱚᱱᱟᱨᱮ ᱟᱨᱮ ᱜᱚᱴᱟᱝ ᱫᱷᱟᱯ ᱢᱮᱱᱟᱜ-ᱟ ᱾ ᱟᱨᱮ ᱜᱚᱴᱟᱝ ᱫᱷᱟᱯ ᱨᱮ ᱥᱟᱱᱛᱟᱲᱟᱜ ᱥᱟᱱᱟᱢ ᱥᱮᱨᱣᱟ ᱠᱟᱛᱷᱟ, ᱠᱟᱹᱢᱤ ᱟᱨ ᱯᱚᱫ ᱟᱱ ᱦᱚᱲ ᱠᱚᱣᱟᱜ ᱠᱟᱛᱷᱟ ᱚᱞ  ᱢᱮᱱᱟᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ :ᱜᱟᱶᱛᱟ
ᱯᱷᱤᱨᱚᱡᱽᱯᱩᱨ
ᱯᱷᱤᱨᱚᱡᱽᱯᱩᱨ ᱱᱟᱜᱟᱨ ᱫᱚ ᱯᱚᱱᱡᱟᱵᱽ ᱯᱚᱱᱚᱛ,ᱥᱤᱧᱚᱛ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱱᱟᱜᱟᱨ ᱜᱮ ᱯᱷᱤᱨᱚᱡᱽᱯᱩᱨ ᱦᱚᱱᱚᱛ ᱨᱮᱭᱟᱝ ᱥᱚᱫᱚᱨ ᱢᱚᱦᱚᱠᱩᱢᱟ ᱾ ᱱᱟᱜᱟᱨ ᱫᱷᱟᱨᱮ ᱧᱚᱜᱛᱮ ᱥᱚᱛᱞᱮᱡ ᱜᱟᱰᱟ ᱞᱤᱸᱡᱤᱱ ᱠᱟᱱᱟ ᱾ ᱱᱟᱜᱟᱨ ᱥᱟᱶᱛᱮ ᱦᱚᱱᱚᱛ ᱨᱮᱭᱟᱜ ᱛᱷᱟᱯᱚᱱ ᱯᱟ.ᱦᱤᱞ ᱥᱩᱞᱛᱟᱱ ᱯᱷᱤᱨᱚᱡ ᱥᱟᱦᱟ ᱛᱚᱜᱚᱞᱚᱠ ᱦᱚᱛᱮᱛᱮ ᱑᱓᱕᱑-᱘᱘ ᱥᱟ.ᱦᱤᱛ ᱨᱮ ᱦᱩᱭᱞᱮᱱᱟ ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱯᱷᱤᱨᱚᱡᱽᱯᱩᱨ ᱢᱩᱱᱥᱤᱯᱟᱞᱴᱤ ᱨᱮ ᱑᱑᱐,᱓᱑᱓ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱢᱩᱫᱽ ᱠᱷᱚᱱ ᱕᱘,᱔᱕᱑ ᱫᱚ ᱠᱚᱲᱟ ᱦᱚᱯᱚᱱ ᱟᱨ  ᱕᱑,᱘᱖᱒ ᱫᱚ ᱠᱩᱲᱤ ᱦᱚᱯᱚᱱ ᱠᱟᱱᱟ ᱠᱚ ᱾ ᱱᱚᱸᱰᱮᱱ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ  ᱫᱚ   ᱗᱐.᱗ %, ᱱᱚᱣᱟ ᱢᱩᱫᱽ ᱠᱷᱚᱱ  ᱠᱚᱲᱟ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓.᱓ % ᱟᱨ ᱠᱩᱲᱤ ᱠᱚᱣᱟᱜ ᱫᱚ ᱖᱗.᱙ % ᱾   ᱫᱚᱲᱤᱛ/schedule castess ᱠᱚᱣᱟᱜ ᱮᱞᱮᱞ ᱫᱚ ᱒᱗,᱓᱙᱕ ᱱᱚᱣᱟ ᱯᱷᱤᱨᱚᱡᱽᱯᱩᱨ ᱢᱩᱱᱥᱤᱯᱟᱞᱴᱤ ᱛᱟ.ᱨᱤᱨᱮ ᱒᱒᱒᱖᱓ ᱜᱚᱴᱟᱝ ᱚᱲᱟᱜ ᱢᱮᱱᱟᱜ-ᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾                                                                                  ᱒᱐0᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱷᱤᱨᱚᱡᱽᱯᱩᱨ ᱱᱟᱜᱟᱨ ᱨᱮ ᱙᱕,᱔᱕᱑ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱙᱑ ᱥᱟ.ᱦᱤᱛ ᱨᱮᱭᱟᱜ ᱗᱘,᱗᱓᱘ ᱜᱚᱴᱟᱝ ᱦᱚᱲ ᱠᱷᱚᱱ ᱵᱟᱲᱦᱟᱣ ᱞᱮᱱᱟ ᱾ ᱱᱚᱸᱰᱮ ᱠᱚᱲᱟ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱕᱓% ᱥᱟᱭᱠᱚᱲᱟ ᱟᱨ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱫᱚ ᱔᱗% ᱥᱟᱭᱠᱚᱲᱟ ᱢᱮᱱᱟᱜ ᱟᱠᱟᱫ ᱠᱚᱣᱟ ᱾ᱱᱚᱣᱟ ᱱᱟᱜᱟᱨ ᱨᱮ ᱥᱮᱪᱮᱫ ᱫᱚᱨ ᱫᱚ ᱗᱑% ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱡᱟ.ᱛᱤᱭᱟᱨᱤ ᱟᱵᱷᱨᱮᱡ ᱫᱚᱨ ᱕᱙.᱕ % ᱠᱷᱚᱱ ᱵᱟ.ᱲᱛᱤ ᱜᱮᱭᱟ ᱾ ᱠᱚᱲᱟ ᱠᱚᱣᱟ ᱥᱮᱪᱮᱫ ᱫᱚᱨ ᱫᱚ ᱗᱓ % ᱟᱨ ᱠᱩᱲᱤ ᱠᱚᱣᱟᱜ ᱫᱚ ᱖᱓ % ᱾ ᱑᱑ % ᱫᱚ ᱛᱩᱨᱩᱭ/᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱠᱟᱱᱟ ᱠᱚ ᱾
ᱫᱷᱚᱨᱚᱢ
᱒᱐᱑᱑ ᱥᱟ.ᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱫᱚ ᱵᱤᱥᱛᱤ ᱠᱟᱭᱛᱮ ᱦᱤᱱᱫᱩ Hinduism ᱟᱨ ᱥᱤᱠᱷ Sikhism ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾ ᱤᱥᱟ.ᱭ Christianity, ᱤᱥᱞᱟᱢ Islam, ᱵᱩᱵᱷᱤᱡᱤᱢ Buddhism ᱟᱨ ᱡᱚᱭᱱᱚᱡᱤᱢ Jainism ᱟᱨ ᱮᱴᱟᱜᱟᱜ ᱠᱚᱫᱚ ᱞᱮᱠᱷᱟᱥᱤᱫᱽ    Minorities ᱜᱩᱴᱨᱮ ᱦᱤᱡᱩᱜ ᱠᱟᱱᱟ ᱾
ᱢᱮᱰᱤᱭᱟ
ᱯᱷᱤᱨᱚᱡᱽᱯᱩᱨ ᱨᱮᱦᱚᱸ ᱢᱤᱫ ᱥᱤᱧᱚᱛ ᱡᱟᱠᱟᱛ ᱨᱮᱰᱤᱳ ᱥᱴᱮᱥᱚᱱ ᱢᱮᱱᱟᱜ,ᱡᱟᱦᱟᱸ ᱫᱚ ᱟᱠᱟᱥᱵᱟᱱᱤ ᱯᱷᱤᱨᱚᱡᱽᱯᱩᱨ ᱧᱩᱢᱛᱩᱢ ᱛᱮ ᱵᱟᱰᱟᱭᱚᱜ-ᱟ ᱟᱨ ᱱᱚᱣᱟ ᱥᱮᱨᱢᱟ ᱟᱲᱟᱝ ᱨᱮᱭᱟᱜ ᱯᱷᱨᱤᱠᱩᱣᱮᱱᱤ frequency ᱫᱚ ᱑᱐᱐.᱑ MHz ᱛᱮ ᱨᱟᱲᱟᱝ ᱚᱜ ᱠᱟᱱᱟ ᱾
ᱱᱟᱜᱟᱢ
᱑᱙᱔᱗ ᱥᱟ.ᱦᱤᱛ ᱨᱮ ᱥᱤᱧᱚᱛ ᱫᱤᱥᱚᱢ ᱦᱟ.ᱴᱤᱧ ᱛᱟᱭᱚᱢ ᱱᱚᱣᱟ ᱫᱚ ᱥᱤᱧᱚᱛ-ᱯᱟᱠᱤᱥᱛᱷᱟᱱ ᱥᱤᱢᱟ. ᱱᱟᱜᱟᱨ ᱥᱟᱶᱛᱮ ᱥᱤᱧᱚᱛ ᱫᱤᱥᱚᱢ ᱦᱩᱞᱜᱟ.ᱨᱤᱭᱟ. ᱠᱚᱣᱟᱜ ᱩᱱᱩᱭᱦᱟ.ᱨ ᱞᱮᱠᱟᱛᱮ ᱯᱚᱯᱩᱞᱟᱨ ᱧᱩᱛᱩᱢ ᱛᱟᱭ ᱢᱮᱱᱟᱜ-ᱟ ᱾ ᱑᱙᱔᱗ ᱥᱟ.ᱦᱤᱛ ᱨᱮ ᱥᱤᱧᱚᱛ ᱫᱤᱥᱚᱢ ᱦᱟ.ᱴᱤᱧ ᱛᱟᱭᱚᱢ ᱱᱚᱣᱟ ᱫᱚ ᱥᱤᱧᱚᱛ-ᱯᱟᱠᱤᱥᱛᱷᱟᱱ ᱥᱤᱢᱟ. ᱱᱟᱜᱟᱨ ᱥᱟᱶᱛᱮ ᱥᱤᱧᱚᱛ ᱫᱤᱥᱚᱢ ᱦᱩᱞᱜᱟ.ᱨᱤᱭᱟ. ᱠᱚᱣᱟᱜ ᱩᱱᱩᱭᱦᱟ.ᱨ ᱞᱮᱠᱟᱛᱮ ᱯᱚᱯᱩᱞᱟᱨ ᱧᱩᱛᱩᱢ ᱛᱟᱭ ᱢᱮᱱᱟᱜ-ᱟ ᱾
ᱠᱚᱛᱷᱟᱱᱛᱚᱨᱚ
ᱠᱚᱛᱷᱟᱱᱛᱚᱨᱚ ᱫᱚ ᱒᱐᱐᱖ ᱨᱮ ᱨᱤᱞᱤᱡ ᱞᱮᱱ ᱢᱤᱫ ᱳᱰᱤᱭᱟ ᱯᱷᱤᱞᱢ ᱠᱟᱱᱟ ᱾ ᱱᱚᱶᱟ ᱨᱤᱱᱤᱡ ᱯᱨᱚᱰᱭᱩᱥᱚᱨ ᱫᱚ ᱤᱛᱤ ᱥᱟᱢᱚᱱᱛᱚ ᱠᱟᱱᱟᱭ ᱾ ᱦᱤᱢᱟᱝᱥᱩ ᱠᱷᱚᱴᱩᱣᱟ ᱫᱟ ᱱᱚᱶᱟ ᱯᱷᱤᱞᱢ ᱠᱟ.ᱦᱱᱤ ᱚᱞ ᱞᱮᱜᱻᱟᱭ ᱟᱨ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱦᱚᱸ ᱠᱟ.ᱢᱤ ᱞᱮᱫ ᱛᱟᱦᱮᱱ ।  ᱱᱚᱶᱟ ᱫᱚ ᱢᱟᱦᱟ ᱵᱟ.ᱛᱭᱟ. ᱪᱮᱛᱟᱱ ᱨᱮ ᱠᱚ ᱥᱩᱴᱤᱝ ᱞᱮᱭᱟ ।
ᱥᱮᱨᱮᱧ ᱟᱨ ᱨᱟᱦᱟ
ᱥᱣᱚᱨᱩᱯ ᱱᱟᱭᱚᱠ ᱫᱚ ᱥᱮᱨᱮᱧ ᱰᱤᱨᱮᱠᱴᱚᱨ ᱞᱮᱠᱟᱭ ᱠᱟᱢᱢᱤ ᱞᱮᱭᱟ ।
ᱴᱚᱢᱟᱥ ᱡᱮᱯᱷᱟᱨᱥᱚᱱ
ᱴᱚᱢᱟᱥ ᱡᱮᱯᱷᱟᱨᱥᱚᱱ (টমাস জেফারসন ᱤᱝᱞᱤᱥ: Thomas Jefferson) ᱫᱚ ᱢᱟᱨᱠᱤᱱ ᱨᱟᱡᱽᱱᱤᱛᱤ ᱵᱤᱫ, ᱟᱨ ᱯᱮ ᱟᱱᱟᱝ ᱯᱨᱮᱥᱤᱵᱮᱱᱴ-ᱮ ᱛᱟᱦᱮ ᱠᱟᱱᱟ᱾ ᱩᱱᱤ ᱫᱚ ᱫᱷᱚᱨᱚᱢ ᱥᱮᱞᱮᱫ ᱫᱚ ᱵᱟᱝ ᱡᱚᱛᱚ ᱫᱷᱚᱨᱚᱢ ᱜᱮ ᱥᱚᱢᱟᱱ ᱚᱫᱷᱤᱠᱟᱨ ᱮᱢᱟ ᱠᱟᱛᱮᱜ-ᱮ ᱨᱟᱡᱽᱱᱤᱛᱤ ᱟᱠᱟᱫᱟ᱾ ᱩᱱᱤᱭᱟ ᱚᱱᱚᱞ ᱨᱮ ᱢᱮᱱᱟᱜ-ᱟ, ᱵᱷᱟᱨᱡᱤᱱᱤᱭᱟᱨ ᱫᱷᱚᱨᱚᱢ ᱪᱷᱟᱰᱟ ᱟᱭᱤᱱ ᱡᱮᱱᱚ ᱦᱩᱭᱩᱜ᱾ Virginia Statute for Religious Freedom।
ᱠᱟᱹᱴᱤᱜ ᱵᱮᱲᱟ ᱟᱨ ᱥᱤᱠᱱᱟᱸᱛ
ᱴᱚᱢᱟᱥ ᱡᱮᱯᱷᱟᱨᱥᱚᱱ ᱫᱚ ᱵᱷᱟᱨᱡᱤᱱᱤᱭᱟᱨ ᱫᱷᱚᱨᱚᱢ ᱨᱮᱱ ᱑᱐(ᱜᱮᱞ) ᱜᱚᱴᱟᱝ ᱠᱚᱲᱟ ᱠᱷᱚᱱ ᱯᱮ(᱓) ᱟᱱᱟᱝ ᱠᱟᱱᱟᱭ᱾ ᱑᱓ ᱮᱯᱨᱤᱞ ᱒᱗᱔᱓ (᱑᱓ ᱮᱯᱨᱤᱞ ᱑᱗᱔᱓ ᱳᱞᱰ ᱮᱥᱴᱟᱭᱤᱞ, ᱡᱩᱞᱤᱭᱟᱱ ᱠᱮᱞᱮᱱᱰᱟᱨ) ᱨᱮᱭ ᱡᱟᱵᱟᱢ ᱟᱠᱟᱱᱟ᱾ ᱩᱱᱤ ᱫᱚ ᱤᱝᱨᱮᱡᱽ-ᱮ ᱛᱟᱦᱮ ᱠᱟᱱᱟ᱾ ᱵᱟᱰᱟᱭᱚᱜ ᱠᱟᱱᱟ ᱤᱱᱤ ᱫᱚ ᱵᱨᱤᱴᱤᱥ ᱜᱷᱟᱨᱚᱪ ᱨᱮᱱᱤᱡᱽ ᱜᱷᱟᱨᱚᱪ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡᱽ ᱵᱟᱵᱟ ᱯᱤᱛᱚᱨ ᱡᱮᱯᱷᱟᱨᱥᱚᱱ ᱫᱚ ᱢᱤᱫ ᱯᱞᱟᱱᱟᱨ ᱟᱨ ᱥᱟᱨᱵᱷᱮᱭᱟᱨ-ᱮ ᱛᱟᱦᱮ ᱠᱟᱵᱟ᱾ ᱡᱟᱦᱟ ᱫᱚ ᱴᱚᱢᱟᱥ-ᱟᱜ ᱩᱢᱮᱨ ᱡᱚᱠᱷᱚᱱ ᱑᱔ ᱥᱮᱨᱢᱟ ᱩᱱ ᱨᱮᱭ ᱵᱚᱝᱜᱟ ᱛᱟᱞᱟᱣ ᱟᱠᱟᱱᱟ᱾ ᱟᱨ ᱟᱡᱽ ᱜᱚᱜᱚ ᱫᱚ ᱡᱮᱱ ᱨᱮᱱᱰᱚᱞᱚᱯᱷ᱾ ᱑᱗᱔᱓ ᱥᱮᱨᱢᱟ, ᱟᱨᱮ (᱙) ᱥᱮᱨᱢᱟ ᱩᱢᱮᱨ ᱨᱮ, ᱮᱥᱠᱚᱴᱤᱥ ᱯᱨᱮᱥ ᱵᱤᱴᱟᱨᱤᱭᱟᱱ ᱢᱚᱱᱛᱨᱤ ᱠᱚᱣᱟᱜ ᱢᱤᱫᱴᱟᱝ ᱩᱥᱠᱩᱞ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱚᱱᱟ ᱚᱠᱛᱚ ᱠᱷᱚᱱ ᱩᱱᱤ ᱫᱚ ᱞᱟᱴᱤᱱ, ᱯᱷᱚᱨᱟᱥᱤ ᱟᱨ ᱜᱨᱤᱠ ᱯᱟᱮᱥᱤ ᱛᱮ ᱯᱟᱲᱦᱟᱣ-ᱮ ᱥᱮᱬᱟ ᱟᱠᱟᱫᱟ᱾ ᱚᱱᱟ ᱵᱮᱜᱚᱨ ᱟᱨᱦᱚᱸ ᱥᱟᱫᱚᱢ ᱫᱮᱜ ᱦᱚᱸᱭ ᱪᱤᱫ ᱟᱠᱟᱫᱟ᱾ ᱟᱨ ᱴᱚᱢᱟᱥ ᱫᱚ ᱟᱡᱽ ᱵᱟᱵᱟᱣᱟᱜ ᱚᱞ ᱟᱠᱟᱱ ᱯᱩᱛᱷᱤ ᱠᱚᱜᱮᱭ ᱯᱟᱲᱦᱟᱣᱮᱜ ᱠᱟᱱ ᱛᱟᱦᱮᱱᱟ᱾ ᱡᱮᱯᱷᱟᱨᱥᱚᱱ ᱩᱭᱞᱤᱭᱟᱢᱥᱵᱟᱨᱜᱽ, ᱵᱷᱟᱨᱡᱤᱱᱤᱭᱟᱨ ᱱᱤᱥᱟᱱᱵᱟᱲᱤᱭᱟ ᱳ ᱢᱮᱨᱤ ᱠᱚᱞᱮᱡᱽ ᱨᱮᱭ ᱵᱷᱚᱨᱛᱤ ᱞᱮᱱᱟ᱾ ᱮᱢᱮᱞ-ᱟᱜ ᱥᱟᱶ ᱨᱮ ᱛᱟᱦᱮ ᱠᱟᱛᱮᱜ ᱮᱠᱞᱞᱡᱟ ᱟᱨ ᱚᱫᱤ ᱵᱚᱱ ᱫᱫᱟᱭ ᱪᱤᱫᱮᱜ ᱠᱟᱱ ᱛᱟᱦᱮᱱᱟ᱾ ᱩᱱᱤ ᱫᱚ ᱑᱗᱘᱒ ᱥᱮᱨᱢᱟ ᱨᱮᱭ ᱥᱱᱟᱛᱚᱠ ᱟᱠᱟᱱᱟ᱾
ᱜᱷᱟᱨᱚᱪ ᱟᱨ ᱠᱟᱹᱢᱤ ᱥᱮᱬᱟ
᱑ ᱡᱟᱱᱩᱭᱟᱨᱤ ᱑᱗᱗᱒ ᱥᱮᱨᱢᱟ ᱴᱚᱢᱟᱥ ᱫᱚ ᱟᱡᱽ ᱦᱚᱯᱚᱱ ᱵᱟ ᱨᱮᱱ ᱢᱤᱥᱨᱟᱛ ᱜᱮᱭ ᱵᱟᱯᱞᱟ ᱞᱮᱫᱤᱭᱟ᱾ ᱩᱱᱤ ᱫᱚ ᱢᱟᱨᱛᱷᱟ ᱳᱣᱟᱞᱮᱥ ᱮᱥᱠᱤᱞᱴᱚᱱ ᱧᱩᱛᱩᱢ ᱛᱟᱦᱮ ᱠᱟᱱ ᱛᱥᱭᱟ᱾ ᱒᱓ ᱩᱢᱮᱨ ᱨᱮ ᱩᱱᱤᱫᱚ ᱪᱷᱟᱹᱰᱩᱭᱤ ᱠᱟᱛᱮᱜ ᱫᱟᱹᱠᱷᱤᱱ ᱯᱮᱵᱷᱮᱞᱤᱭᱚᱱ ᱛᱮᱭ ᱪᱟᱞᱟᱣ ᱡᱚᱝ-ᱮᱱᱟ᱾ ᱵᱟᱯᱞᱟ ᱑᱐ ᱥᱮᱨᱢᱟ ᱨᱮ ᱛᱩᱨᱩᱭ(᱖) ᱜᱚᱴᱟᱝ ᱜᱤᱫᱨᱟᱹ ᱨᱮᱱ ᱜᱚᱜᱚᱭ ᱦᱩᱭᱮᱱᱟ᱾
ᱡᱮᱯᱷᱟᱨᱥᱚᱱ ᱫᱚ ᱢᱤᱫ ᱠᱚᱨᱱᱮᱞ-ᱮ ᱛᱥᱦᱮ ᱠᱟᱱᱟ ᱟᱨ ᱑᱗᱗᱕ ᱥᱮᱨᱢᱟ ᱨᱮᱱᱟᱜ ᱒᱖ ᱥᱮᱯᱴᱮᱢᱵᱚᱨ ᱮᱨᱵᱟᱨᱮ ᱢᱤᱞᱤᱴᱟᱨᱤ ᱨᱮᱱ ᱠᱚᱢᱟᱱᱰᱚᱭ ᱦᱩᱭᱮᱱᱟ᱾ ᱩᱱᱤ ᱫᱚ ᱑᱗᱗᱖ ᱥᱮᱨᱢᱟ ᱨᱮᱱᱟᱜ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱟᱞᱵᱮᱢᱟᱨᱮᱞ ᱠᱟᱣᱱᱤᱴᱤᱨ ᱵᱷᱟᱨᱡᱤᱱᱤᱭᱟᱨ ᱷᱟᱣᱥ ᱚᱯᱷ ᱰᱮᱞᱤᱜᱮᱥᱴ ᱨᱮᱭ ᱱᱤᱨᱵᱟᱱ ᱱᱟ᱾ ᱑᱗᱗᱙ ᱠᱷᱚᱱ ᱒᱗᱘᱐ ᱥᱮᱨᱢᱟ ᱨᱮᱱ ᱢᱤᱫ ᱥᱮᱨᱢᱟ ᱨᱮ ᱞᱟᱹᱜᱤᱫ ᱜᱚᱨᱵᱷᱚᱱᱚᱨ ᱨᱮᱭ ᱱᱤᱡᱩᱠᱛᱥᱭ ᱱᱟ᱾ ᱩᱱᱤ ᱫᱚ ᱦᱚᱨᱦᱽ ᱳᱣᱟᱥᱤᱝ ᱴᱚᱱ ᱥᱮᱠᱨᱚᱴᱟᱨᱤ ᱳᱯᱷ ᱮᱥᱴᱮᱴ ᱠᱟᱹᱢᱤ ᱞᱟᱹᱜᱤᱫᱽ ᱜᱤᱨᱟᱹ ᱮᱭ ᱧᱟᱢ ᱠᱮᱫᱟ ᱟᱨ ᱚᱱᱟ ᱜᱤᱨᱟᱹ ᱨᱟᱹᱥᱠᱟᱹᱣ ᱟᱛᱮ ᱦᱟᱛᱟᱣ ᱠᱟᱛᱮᱜ ᱜᱮᱭ ᱥᱮᱞᱮᱫᱱᱟ᱾
ᱢᱟᱫᱷᱟᱞᱟᱢ
ᱢᱟᱫᱷᱟᱞᱟᱢ ᱪᱮ ᱢᱟᱫᱟᱞᱟᱢ ᱱᱚᱶᱟ ᱫᱚ ᱠᱟᱸᱴᱷᱟᱲ ᱫᱟᱨᱮ ᱨᱮᱱᱟᱜ ᱠᱟᱴ ᱠᱷᱚᱱ ᱵᱟᱱᱟᱣᱟᱜ ᱢᱤᱫ ᱰᱨᱟᱢ ᱧᱩᱛᱩᱢ ᱟᱱᱟᱜ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱫᱮ ᱠᱷᱤᱞᱰᱩ ᱮᱱᱮᱡ ᱞᱟᱹᱜᱤᱫ ᱵᱟᱨᱭᱟ ᱯᱟᱦᱴᱟ ᱥᱮᱫ ᱠᱷᱚᱱ ᱦᱚᱲ ᱛᱟᱦᱮᱱ ᱦᱩᱭᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱪᱟᱢᱲᱟ ᱛᱮ ᱵᱮᱱᱟᱣ ᱛᱟᱦᱮᱱ ᱠᱟᱱᱟ, ᱟᱨ ᱥᱟᱱᱟᱢ ᱥᱮᱫ ᱜᱮ ᱡᱩᱫᱟᱹ ᱡᱩᱫᱟᱹ ᱥᱟᱰᱮ ᱠᱚ ᱛᱟᱦᱮᱱ ᱠᱟᱱᱟ ᱾ ᱢᱟᱫᱟᱫᱽᱞᱟᱢ ᱢᱤᱫ ᱦᱟᱢᱟᱞ ᱟᱱᱟᱜ ᱵᱟᱡᱟᱣ ᱛᱚᱸᱛᱨᱚ ᱠᱟᱱᱟ ᱡᱟᱦᱟᱸ ᱫᱚ ᱵᱟᱡᱟᱣ ᱞᱮᱠᱷᱟᱱ ᱜᱮ ᱦᱚᱲ ᱠᱚᱣᱟᱜ ᱰᱟᱸᱰᱟ ᱨᱮᱱᱟᱜ ᱯᱩᱱ ᱥᱮᱦᱮᱫ ᱠᱷᱚᱱ ᱞᱟᱴᱠᱟᱣ ᱠᱟᱜ ᱠᱟᱱᱟ ᱠᱚ ᱟᱨ ᱠᱷᱤᱞᱚᱱᱰᱤᱭᱟ ᱯᱨᱚᱫᱚᱨᱥᱚᱱ ᱞᱟᱹᱜᱤᱫ ᱥᱟᱨᱟ ᱜᱷᱟᱹᱲᱤᱡ ᱛᱤᱸᱜᱩ ᱛᱟᱦᱮᱱ ᱠᱟᱱᱟ ᱠᱚ ᱾ ᱢᱟᱫᱟᱞᱟᱢ ᱫᱚ ᱥᱮᱫᱟᱭ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱠᱟᱨᱮᱞᱟ ᱯᱚᱨᱠᱩᱥᱚᱱ ᱯᱚᱸᱪᱚᱢᱵᱤᱰᱚᱢ, ᱠᱮᱞᱤ ᱟᱨ ᱠᱚᱛᱷᱚᱠᱚᱞᱤ ᱟᱨᱠᱮᱥᱴᱨᱟ ᱞᱮᱠᱟᱱ ᱮᱢᱟᱱ ᱵᱟᱡᱟᱣ ᱛᱚᱸᱛᱨᱚ ᱠᱚ ᱢᱮᱱᱟᱜ-ᱟ ᱾
ᱢᱟᱫᱷᱟᱞᱟᱢ
ᱢᱟᱫᱷᱟᱞᱟᱢ ᱫᱚ ᱵᱟᱹᱲᱛᱤ ᱦᱤᱱᱫᱩ ᱫᱷᱚᱨᱚᱢᱟᱱᱤᱡ ᱦᱚᱲ ᱠᱚ ᱵᱷᱟᱡᱚᱱ ᱨᱮᱠᱚ ᱵᱟᱡᱟᱣ ᱟᱨ ᱵᱟᱝᱠᱷᱟᱱ ᱮᱱᱮᱡ ᱚᱠᱛᱮ ᱚᱠᱛᱮ ᱵᱟᱡᱟᱣ ᱵᱚᱱ ᱧᱮᱞ ᱮᱫ ᱠᱚᱣᱟ ᱾
ᱵᱷᱤᱣᱟᱱᱤ
ᱵᱷᱤᱣᱟᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱵᱷᱤᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱵᱟᱹᱭᱥᱤ ᱠᱟᱱᱟ ᱾ ᱜᱮᱭᱟᱱ ᱥᱮᱪᱮᱫ ᱨᱮᱱᱟᱜ ᱢᱤᱫ ᱢᱟᱹᱪᱤ ᱥᱟᱶᱛᱮ, ᱱᱚᱣᱟ ᱥᱚᱦᱚᱨ ᱫᱚ ᱴᱚᱴᱷᱟᱠᱤᱭᱟᱹ ᱨᱟᱡᱽ ᱟᱹᱨᱤ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱟᱨ ᱦᱚᱨᱤᱭᱟᱬᱟ ᱨᱤᱱ ᱯᱮᱭᱟ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱠᱚᱫᱚ : ᱵᱚᱸᱥᱤᱞᱟᱞ, ᱵᱚᱱᱟᱨᱥᱤ ᱫᱟᱥ ᱜᱩᱯᱛᱟ ᱟᱨ ᱦᱩᱠᱩᱢ ᱥᱤᱝ ᱟᱜ ᱚᱲᱟᱜ ᱱᱚᱜᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱑᱒᱘ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾
ᱥᱚᱦᱚᱨ ᱨᱮ ᱵᱳᱠᱥᱤᱝ ᱨᱮᱱᱟᱜ ᱢᱤᱫ ᱟᱹᱨᱤᱪᱟᱹᱞᱤ ᱟᱥᱲᱟ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰ ᱚᱴᱚᱨᱤᱴᱤ ᱭᱟᱜ ᱦᱚᱥᱴᱮᱞ ᱠᱷᱚᱱ ᱡᱚᱛᱚ ᱥᱤᱧᱚᱛᱤᱭᱟᱹ ᱵᱳᱠᱥᱤᱝ ᱫᱟᱥᱛᱟ ᱨᱤᱱ ᱥᱚᱦᱮᱫ ᱠᱚ ᱦᱤᱡᱩᱜᱼᱟ ᱾ ᱰᱤᱯᱟᱨᱴᱮᱰ ᱠᱟᱯᱴᱟᱱ ᱦᱟᱣᱟ ᱥᱤᱝ, ᱯᱷᱮᱢᱚᱥ ᱵᱳᱠᱥᱤᱝ ᱫᱚ ᱵᱷᱤᱣᱟᱱᱤ ᱨᱮ ᱵᱳᱠᱥᱤᱝ ᱮᱠᱟᱰᱮᱢᱤ ᱛᱷᱟᱯᱚᱱ ᱨᱮ ᱜᱚᱲᱚᱣᱟᱫ ᱠᱚᱣᱟ ᱾
ᱥᱮᱪᱮᱫ
ᱵᱷᱤᱣᱟᱱᱤ ᱨᱮ ᱛᱩᱨᱩᱭ ᱜᱚᱛᱟᱝ ᱢᱩᱬ ᱤᱱᱥᱴᱤᱴᱭᱩᱴ ᱢᱮᱱᱟᱜᱼᱟ, ᱚᱱᱰᱮ ᱠᱷᱚᱱ ᱢᱤᱫᱴᱟᱹᱝ ᱫᱤᱥᱚᱢ ᱨᱮᱱᱟᱜ ᱴᱚᱯ ᱟᱨ ᱟᱹᱰᱤ ᱢᱟᱨᱮ ᱞᱩᱜᱽᱲᱤ ᱟᱱᱩᱥᱚᱸᱫᱷᱟᱱ ᱥᱟᱸᱥᱛᱷᱟᱱ ᱢᱮᱱᱟᱜᱼᱟ, ᱱᱚᱣᱟ ᱵᱤᱲᱞᱟ ᱜᱩᱴ ᱤᱫᱤ ᱛᱮ ᱛᱷᱟᱯᱚᱱ ᱟᱠᱟᱱ ᱴᱮᱠᱱᱚᱞᱳᱡᱤᱠᱟᱞ ᱤᱸᱥᱴᱤᱴᱭᱩᱴ ᱳᱯᱷ ᱴᱮᱠᱥᱴᱟᱭᱤᱞ ᱮᱱᱰ ᱥᱟᱭᱤᱸᱥᱮᱡᱽ ᱢᱮᱱᱟᱜᱼᱟ ᱾ ᱯᱩᱱᱭᱟᱹ ᱰᱤᱜᱽᱨᱤ ᱠᱚᱞᱮᱡᱽ, ᱥᱮᱪᱮᱫ ᱨᱮᱱᱟᱜ ᱯᱮᱭᱟ ᱠᱚᱞᱮᱡᱽ ᱟᱨ ᱱᱚᱨᱥᱤᱝ ᱟᱜ ᱢᱤᱫ ᱟᱥᱲᱟ ᱦᱚᱸ ᱢᱮᱱᱟᱜᱼᱟ ᱾ ᱟᱥᱲᱟ ᱥᱮᱪᱮᱫ ᱵᱚᱨᱰ, ᱦᱚᱨᱤᱭᱟᱬᱟ (BSEH) ᱦᱚᱸ ᱥᱚᱦᱚᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱚᱨᱠᱟᱨᱤ ᱯᱤ.ᱡᱤ. ᱠᱚᱞᱮᱡᱽ ᱦᱟᱸᱥᱤ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱠᱟᱹᱡ ᱫᱤᱱ ᱦᱩᱭᱮᱱᱟ, ᱪᱚᱣᱫᱷᱨᱤ ᱵᱚᱸᱥᱤᱞᱟᱞ ᱟᱜ ᱪᱮᱫ ᱫᱚᱦᱚ ᱞᱟᱹᱜᱤᱫ ᱛᱮ ᱵᱷᱤᱣᱟᱱᱤ ᱨᱮ ᱱᱟᱶᱟ ᱪᱚᱣᱫᱷᱨᱤ ᱵᱚᱸᱥᱤᱞᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮ ᱛᱷᱟᱯᱚᱱ ᱠᱮᱫᱼᱟ ᱾
ᱨᱮᱞ ᱰᱟᱦᱟᱨ
ᱵᱷᱤᱣᱟᱱᱤ ᱨᱮᱞᱣᱮ ᱡᱚᱸᱠᱥᱟᱱ ᱫᱚ ᱵᱚᱴᱷᱤᱸᱰᱟᱼᱨᱮᱣᱟᱲᱤ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱠᱟᱱᱟ ᱟᱨ ᱵᱷᱤᱣᱟᱱᱤ ᱠᱷᱚᱱ ᱚᱸᱰᱚᱜ ᱠᱟᱜ ᱯᱮᱭᱟ ᱨᱮᱞᱣᱮ ᱞᱟᱭᱤᱱ ᱢᱮᱱᱟᱜᱼᱟ; ᱢᱤᱫᱴᱟᱹᱝ ᱨᱮᱣᱟᱲᱤ ᱥᱮᱫ ᱢᱮᱱᱟᱭᱟ ᱾ ᱮᱴᱟᱜᱤᱦ ᱞᱟᱭᱤᱱ ᱫᱚ ᱦᱤᱥᱟᱨ ᱥᱮᱫ ᱢᱮᱱᱟᱭᱟ ᱾ ᱛᱤᱥᱟᱨ ᱪᱟᱸᱜᱟ ᱞᱟᱭᱤᱱ ᱫᱚ ᱨᱚᱦᱛᱟᱠ ᱥᱮᱫ ᱥᱮᱱᱚᱜᱼᱟ ᱟᱨ ᱫᱤᱞᱞᱤ ᱠᱷᱚᱱ ᱡᱚᱲᱟᱜᱼᱟ ᱾
ᱥᱚᱲᱚᱠ
ᱱᱚᱣᱟ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱥᱚᱲᱚᱠ ᱞᱮᱠᱟᱛᱮ ᱴᱚᱴᱷᱟ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱚ ᱥᱟᱶ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱵᱷᱤᱣᱟᱱᱤ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱡᱷᱩᱸᱡᱷᱩᱱᱩ ᱦᱚᱱᱚᱛ ᱥᱟᱶ ᱟᱡᱟᱜ ᱥᱤᱢᱟᱹ ᱥᱟᱡᱟᱣᱟ ᱾ ᱵᱷᱤᱣᱟᱱᱤ ᱦᱚᱱᱚᱛ ᱨᱮ ᱵᱟᱥ ᱥᱮᱵᱟ ᱫᱚ ᱫᱤᱥᱩᱣᱟᱹ ᱯᱟᱥᱮᱱᱡᱚᱨᱟᱜ ᱢᱩᱬ ᱵᱮᱵᱚᱥᱛᱟ ᱠᱟᱱᱟ ᱾
ᱚᱛᱱᱚᱜ
ᱵᱷᱤᱣᱟᱱᱤ 28.78°N, 76.13°W ᱨᱮ ᱢᱮᱱᱟᱜᱼᱟ ᱾ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱒᱕ ᱢᱤᱴᱚᱨ (᱗᱓᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱵᱷᱤᱣᱟᱱᱤ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱚᱱᱰᱤᱜᱚᱰ ᱠᱷᱚᱱ ᱒᱘᱕ ᱠᱤᱞᱚᱢᱤᱴᱚᱨ (᱑᱗᱗ ᱢᱤᱞ) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱑᱒᱔ ᱠᱤᱞᱚᱢᱤᱴᱚᱨ (᱗᱗ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
star tample dinod (bhiwani) and devsar village mandir
ᱛᱷᱚᱠ:ᱵᱷᱤᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱠᱷᱟᱸᱰᱣᱟ
ᱠᱷᱟᱸᱰᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱱᱤᱢᱟᱲ ᱴᱚᱴᱷᱟ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱠᱷᱟᱸᱰᱣᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱡᱟᱦᱟᱸ ᱢᱟᱲᱟᱝ ᱥᱟᱢᱟᱝ ᱱᱤᱢᱟᱲ ᱦᱚᱱᱚᱛ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾
ᱠᱷᱟᱸᱰᱣᱟ ᱫᱚ ᱢᱤᱫᱴᱟᱹᱝ ᱢᱟᱨᱮ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱨᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱮᱢᱟᱱ ᱥᱚᱦᱚᱨ ᱞᱮᱠᱟ ᱟᱹᱰᱤ ᱜᱟᱱ ᱵᱚᱸᱜᱟ ᱛᱷᱟᱱ ᱢᱮᱱᱟᱜᱼᱟ ᱾ ᱰᱮᱦᱮᱨ ᱛᱮᱫ ᱢᱚᱱᱫᱤᱨ ᱦᱤᱱᱫᱩ ᱟᱨ ᱡᱟᱭᱱ ᱢᱮᱱᱟᱜᱼᱟ ᱾ ᱑᱒ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ, ᱱᱚᱣᱟ ᱡᱟᱭᱱ ᱫᱷᱚᱨᱚᱢ ᱨᱮᱱᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ, ᱱᱚᱣᱟ ᱥᱩᱨ ᱨᱮᱱᱟᱜ ᱵᱩᱨᱦᱟᱱᱯᱩᱨ (ᱱᱤᱛᱚᱜ ᱢᱤᱫ ᱵᱷᱮᱡᱟᱨ ᱦᱚᱱᱚᱛ) ᱞᱮᱠᱟᱛᱮ ᱯᱟᱪᱮ ᱱᱤᱢᱟᱲ ᱴᱚᱴᱷᱟ ᱨᱮᱱᱟᱜ ᱢᱩᱬ ᱵᱮᱯᱟᱨᱤ ᱛᱟᱞᱢᱟ ᱞᱮᱠᱟᱛᱮ ᱵᱚᱫᱚᱞ ᱮᱱᱟ ᱾
ᱢᱮᱭ ᱒᱐᱑᱙ ᱨᱮ, ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱱᱚᱸᱫᱽᱠᱩᱢᱟᱨ ᱥᱤᱝ ᱪᱳᱣᱦᱟᱱ ᱫᱚ ᱠᱷᱟᱸᱰᱣᱟ ᱞᱳᱠᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱟᱚᱸᱥᱚᱫᱽ ᱢᱮᱢᱵᱚᱨ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟ ᱛᱟᱦᱮᱸᱫ ᱾
ᱚᱛᱱᱚᱜ
ᱠᱷᱟᱸᱰᱣᱟ 21.83°N, 76.33°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱑᱓ ᱢᱤᱴᱚᱨ (᱑᱐᱒᱖ ᱯᱷᱤᱴ) ᱢᱮᱱᱟᱜᱼᱟ ᱾
ᱣᱤᱞᱤᱭᱚᱢ ᱥᱮᱠᱥᱯᱤᱭᱚᱨ
thumb|Shakespeare ᱤᱭᱞᱤᱭᱟᱢ ᱥᱮᱠᱥᱯᱤᱭᱚᱨ ᱤᱝᱞᱤᱥ ᱛᱮ ᱫᱚ (William Shakespeare) (ᱵᱟᱹᱯᱛᱤᱥ ᱦᱩᱭᱞᱮᱱ ᱛᱟᱭᱟ ᱒᱖ ᱢᱮ ᱑᱕᱘᱓; ᱜᱚᱡ ᱟᱠᱟᱱᱟᱭ ᱒᱓ ᱮᱯᱨᱤᱞ ᱑᱖᱑᱖ ᱥᱮᱨᱢᱟ ᱨᱮ) ᱡᱟᱱᱟᱢ ᱛᱟᱨᱤᱠᱷ ᱛᱷᱤᱠ ᱫᱚ ᱵᱟᱝ ᱵᱟᱰᱟᱭ ᱧᱟᱢ ᱟᱠᱟᱱᱛᱟᱭᱟ᱾ ᱥᱮᱠᱥᱯᱤᱭᱚᱨ ᱫᱚ ᱤᱝᱨᱮᱡᱽ ᱠᱚᱵᱤ ᱟᱨ ᱱᱟᱴᱚᱠ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱤᱝᱨᱮᱡᱤ ᱥᱟᱶᱦᱮᱫ ᱨᱮᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱚᱞᱱᱚᱞᱤᱭᱟᱹ ᱠᱚ ᱢᱮᱛᱟᱭᱟ ᱟᱨ ᱫᱷᱟᱹᱨᱛᱤ ᱨᱮ ᱫᱚ ᱞᱟᱦᱟᱣᱟᱠᱟᱱ ᱱᱟᱴᱚᱠ ᱚᱱᱚᱞᱤᱭᱟᱹ ᱠᱚ ᱞᱮᱠᱷᱟᱭᱮᱭᱟ᱾ ᱤᱝᱞᱟᱱᱰ ᱨᱮᱱ 'ᱱᱟᱥᱚᱱᱟᱞ ᱯᱚᱭᱮᱴ' ᱠᱚ ᱢᱟᱱᱟᱣᱮᱭᱟ᱾ ᱵᱟᱨᱰ ᱚᱵᱽ ᱮᱵᱷᱚᱱ ᱟᱠᱛᱮᱜ ᱦᱚᱸ ᱠᱚ ᱢᱮᱭᱟᱭᱟ᱾ ᱩᱱᱤᱭᱟᱜ ᱚᱞ ᱠᱚ ᱧᱟᱢ ᱟᱠᱟᱱ ᱢᱩᱫᱽ ᱨᱮ ᱓᱘ ᱜᱚᱴᱮᱜ ᱱᱟᱴᱚᱠ, ᱑᱕᱔ ᱜᱚᱴᱮᱜ ᱥᱚᱱᱮᱴ, ᱵᱟᱨᱮᱭᱟ ᱡᱤᱞᱤᱧ ᱚᱱᱚᱬᱦᱮᱸ ᱟᱨ ᱟᱨᱦᱚᱸ ᱛᱷᱚᱲᱟ ᱠᱚᱵᱤᱛᱟ ᱥᱮ ᱚᱱᱚᱬᱦᱮ ᱢᱮᱱᱟᱜ ᱛᱟᱭᱟ᱾ ᱛᱷᱚᱲᱟ ᱚᱞ ᱫᱚ ᱮᱴᱟᱜ ᱚᱱᱚᱞᱤᱭᱟᱹ ᱠᱚ ᱥᱟᱶᱛᱮ ᱢᱤᱫ ᱛᱮᱭ ᱚᱞ ᱟᱠᱟᱫᱟ᱾ ᱩᱱᱤᱭᱟᱜ ᱱᱟᱴᱚᱠ ᱠᱚ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱟᱭᱢᱟ ᱯᱟᱹᱨᱥᱤ ᱛᱮᱜᱮ ᱛᱚᱨᱡᱚᱢᱟ ᱟᱠᱟᱱᱟ᱾
ᱠᱷᱟᱸᱰᱣᱟ
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱟᱸᱰᱣᱟ ᱨᱤᱱ ᱒᱐᱐,᱗᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ. ᱡᱟᱦᱟᱸ ᱨᱮ᱑᱐᱒,᱙᱐᱑ ᱠᱚᱲᱟ ᱟᱨ ᱙᱗ᱹ᱘᱓᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱴᱚᱨ ᱦᱚᱲ ᱮᱞ ᱒᱔,᱘᱐᱑ ᱜᱟᱱ ᱛᱟᱦᱮᱸ ᱠᱟᱱᱟ ᱠᱚ ᱾ ᱠᱷᱟᱸᱰᱣᱟ ᱨᱮ ᱥᱮᱪᱮᱫ ᱨᱮᱱᱟᱜ ᱜᱩᱴ ᱥᱮᱪᱮᱫ ᱑ᱴ᱑,᱕᱔᱕ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱗᱘.᱙% ᱟᱨ ᱛᱤᱨᱞᱟᱹ ᱥᱮᱪᱮᱫ ᱗᱑.᱙% ᱛᱟᱦᱮᱸ ᱠᱟᱱᱟ ᱾ ᱠᱷᱟᱸᱰᱣᱟ ᱨᱤᱱ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖.᱑% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱥᱮᱪᱮᱫ ᱫᱚᱨ ᱙᱐.᱔% ᱟᱨ ᱛᱤᱨᱞᱟᱹ  ᱥᱮᱪᱮᱫ ᱫᱚᱨ ᱘`.᱗% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱒᱗,᱔᱓᱐ ᱟᱨ ᱟᱹᱫᱤᱵᱟᱹᱥᱤ ᱘,᱑᱓᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮ ᱠᱷᱟᱸᱰᱣᱟ ᱨᱮ ᱓᱙᱐᱐᱒ ᱚᱲᱟᱦᱜ ᱛᱟᱦᱮᱸ ᱠᱟᱱᱟ ᱾
ᱣᱤᱞᱤᱭᱚᱢ ᱥᱮᱠᱥᱯᱤᱭᱚᱨ
ᱮᱥᱴᱮᱴᱯᱷᱚᱨᱰ ᱚᱱ–ᱮᱵᱷᱚᱱ ᱨᱮᱜᱮ ᱥᱮᱠᱥᱯᱤᱭᱚᱨ ᱫᱚᱭ ᱡᱟᱱᱟᱢ ᱟᱨᱮ ᱦᱟᱨᱟ ᱨᱟᱠᱟᱵ ᱞᱮᱱᱟ᱾ ᱜᱮᱞ ᱤᱨᱟᱹᱞ ᱩᱢᱮᱞ ᱨᱮᱜᱮ ᱩᱱᱤ ᱫᱚ ᱮᱱᱤ ᱦᱮᱛᱷᱟᱣᱮ ᱭᱮ ᱵᱟᱯᱞᱟ ᱞᱤᱫᱤᱭᱟ᱾ ᱜᱷᱟᱨᱚᱡᱽ ᱨᱮ ᱯᱮᱭᱟ ᱜᱤᱫᱽᱨᱟᱹ ᱠᱚ ᱛᱟᱦᱮᱠᱟᱱ ᱛᱟᱹᱠᱤᱱᱟ᱾ ᱱᱩᱠᱤ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱥᱩᱥᱟᱱ ᱟᱨ ᱚᱱᱟ ᱥᱟᱶ ᱦᱮᱢᱱᱮᱴ ᱟᱨ ᱡᱩᱰᱤᱛᱷ ᱧᱤᱛᱩᱢᱟᱱ ᱵᱟᱨᱭᱟ ᱡᱟᱣᱟ ᱜᱤᱫᱽᱨᱟᱹ ᱠᱤᱱ ᱛᱟᱦᱮᱠᱟᱱᱟ᱾ ᱑᱕᱘᱕ ᱠᱷᱚᱱ ᱑᱕᱙᱒ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱱᱟᱴᱚᱠ ᱚᱞ ᱟᱨ ᱚᱵᱷᱤᱱᱚᱭ ᱠᱟᱛᱮᱜ ᱞᱚᱱᱰᱚᱱ ᱨᱮ ᱟᱹᱰᱤ ᱧᱤᱛᱩᱢ ᱮ ᱦᱟᱢᱮᱴ ᱞᱮᱫᱟ᱾ ᱞᱚᱨᱰ ᱪᱮᱢᱵᱟᱨᱞᱮᱱ'ᱥ ᱢᱮᱱ ᱧᱤᱛᱩᱢᱟᱱ ᱢᱤᱫ ᱱᱟᱴᱚᱠ ᱠᱚᱢᱯᱟᱱᱤ ᱥᱟᱶᱛᱮ ᱡᱟᱯᱲᱟᱣ ᱦᱚᱭ ᱛᱟᱦᱮᱠᱟᱱᱟ᱾ ᱱᱤᱭᱟᱹ ᱠᱚᱢᱯᱟᱱᱤ ᱛᱟᱭᱚᱢ ᱛᱮ ᱠᱤᱝᱥᱢᱮᱱ ᱧᱤᱛᱩᱢ ᱛᱮ ᱛᱟᱦᱮᱭᱮᱱᱟ᱾ ᱑᱖᱑᱓ ᱥᱮᱨᱢᱟ ᱨᱮ ᱩᱱᱤ ᱫᱚ ᱱᱟᱴᱚᱠ ᱡᱚᱜᱚᱛ ᱠᱷᱚᱱ ᱚᱪᱚᱡ ᱠᱟᱛᱮᱜ ᱮᱥᱴᱮᱴᱯᱷᱚᱨᱰ ᱮ ᱨᱩᱣᱟᱲᱮᱱᱟ᱾ ᱯᱣ ᱥᱮᱨᱢᱟ ᱛᱟᱭᱚᱱ ᱚᱸᱰᱮ ᱜᱮ ᱩᱱᱤ ᱫᱚᱭ ᱵᱚᱸᱜᱟ ᱛᱮᱞᱟᱭᱮᱱᱟ᱾ ᱥᱮᱠᱥᱯᱚᱭᱚᱨ ᱵᱮᱯᱟᱨ ᱛᱮ ᱫᱚ ᱚᱞᱟᱜ ᱫᱚᱞᱤᱞ ᱠᱚ ᱵᱟᱝ ᱧᱟᱢ ᱟᱠᱟᱱᱟᱹ ᱚᱱᱟᱛᱮ ᱩᱱᱤ ᱧᱤᱛᱩᱢ ᱛᱮ ᱢᱮᱱᱟᱜ ᱟᱭᱢᱟ ᱱᱟᱴᱚᱠ ᱜᱮ ᱵᱟᱝ ᱵᱩᱡᱷᱟᱹᱜᱼᱟ ᱵᱟᱝ ᱫᱚ ᱥᱮᱠᱥᱯᱤᱭᱚᱨ ᱜᱮᱭ ᱚᱞ ᱟᱠᱟᱫ ᱵᱟᱝ ᱫᱚ ᱩᱱᱤ ᱧᱤᱛᱩᱢ ᱛᱮ ᱮᱴᱟᱜ ᱦᱚᱲ ᱠᱚ ᱚᱞ ᱟᱠᱟᱫ᱾ ᱧᱮᱛᱚᱫ ᱦᱚᱸ ᱱᱤᱭᱟᱹ ᱵᱮᱯᱟᱨ ᱛᱮ ᱫᱚ ᱛᱩᱢᱟᱹᱞ ᱪᱟᱞᱟᱜ ᱠᱟᱱᱜᱮᱭᱟ᱾
ᱠᱷᱟᱸᱰᱣᱟ
ᱦᱮᱡ ᱥᱮᱱ
ᱠᱷᱟᱸᱰᱣᱟ ᱨᱮ ᱦᱟᱵᱽᱲᱟᱼᱮᱞᱟᱦᱟᱵᱟᱫᱽᱼᱢᱩᱢᱵᱟᱭ ᱞᱟᱭᱤᱱ ᱨᱮᱱᱟᱜ ᱡᱟᱵᱟᱞᱯᱩᱨᱼᱶᱷᱩᱥᱟᱣᱚᱞ ᱠᱷᱚᱸᱰ ᱨᱣ ᱢᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱰᱮᱦᱮᱨ ᱟᱯᱞᱤᱠᱮᱥᱚᱱ ᱱᱟᱜ ᱥᱮᱱᱚᱜᱟᱦ ᱨᱮᱞᱣᱮ ᱞᱟᱭᱤᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ, ᱚᱠᱚᱭᱟᱜ ᱫᱤᱱᱟᱹᱢ ᱦᱤᱞᱚᱦ ᱡᱚᱲᱟᱣᱟᱜ ᱢᱩᱢᱵᱟᱭ, ᱯᱩᱱᱮ, ᱫᱤᱞᱞᱤ, ᱜᱳᱣᱟ, ᱠᱚᱪᱤ, ᱠᱚᱞᱠᱟᱛᱟ, ᱤᱱᱫᱚᱨ, ᱦᱚᱨᱫᱟ ᱠᱷᱚᱱ ᱢᱮᱱᱟᱜᱼᱟ ᱾ ᱵᱷᱚᱯᱟᱲ, ᱯᱟᱴᱱᱟ, ᱮᱞᱟᱦᱟᱵᱟᱫᱽ, ᱞᱚᱠᱷᱱᱚᱣ, ᱡᱟᱢᱢᱩ, ᱦᱟᱭᱫᱽᱨᱟᱵᱟᱫᱽ ᱟᱨ ᱵᱮᱝᱜᱟᱞᱩᱨᱩ ᱾ ᱱᱚᱸᱰᱮ ᱢᱤᱫᱴᱟᱹᱝ ᱩᱰᱟᱹᱱ ᱰᱟᱹᱦᱤ ᱦᱚᱸ ᱢᱮᱱᱟᱜᱼᱟ, ᱱᱚᱣᱟ ᱱᱟᱜᱽᱪᱩᱱ ᱨᱚᱰ ᱨᱮ ᱢᱮᱱᱟᱜ ᱚᱠᱟᱼᱚᱠᱟ ᱡᱷᱚᱦ ᱩᱰᱟᱹᱜ ᱜᱟᱹᱰᱤ. ᱫᱮᱡ ᱠᱟᱛᱮ ᱠᱟᱹᱢᱤᱭᱟ ᱾
ᱣᱤᱞᱤᱭᱚᱢ ᱥᱮᱠᱥᱯᱤᱭᱚᱨ
ᱥᱮᱠᱥᱯᱚᱭᱚᱨᱟᱜ ᱰᱷᱤᱨ ᱵᱷᱟᱜᱽ ᱱᱟᱴᱚᱠ ᱜᱮ ᱢᱚᱧᱪᱚ ᱟᱠᱟᱱᱟ ᱑᱕᱘᱙ ᱠᱷᱚᱱ ᱑᱖᱑᱓ ᱥᱮᱨᱢᱟ ᱨᱮ᱾ ᱩᱱᱤᱭᱟᱜ ᱚᱠᱛᱮ ᱨᱮ ᱫᱚ ᱟᱹᱰᱤ ᱧᱤᱛᱩᱢᱟᱱ ᱱᱟᱴᱚᱠ ᱚᱱᱚᱞᱤᱭᱟᱹᱭ ᱛᱟᱦᱮ ᱠᱟᱱᱟ᱾ ᱢᱮᱱᱠᱷᱟᱱ ᱜᱚᱡ ᱛᱟᱭᱚᱢ ᱫᱚ ᱧᱤᱛᱩᱢ ᱛᱷᱚᱲᱟ ᱠᱷᱟᱴᱚᱭᱮᱱ ᱛᱟᱭᱟ᱾ ᱢᱩᱪᱟᱹᱫ ᱨᱮ ᱜᱮᱞ ᱟᱨᱮ ᱥᱟᱭ ᱥᱮᱨᱢᱟ ᱨᱮ ᱦᱮᱡ ᱠᱟᱛᱮᱜ ᱩᱱᱤᱭᱟᱜ ᱧᱤᱛᱩᱢ ᱫᱚ ᱟᱨᱦᱚᱸ ᱠᱟᱡᱟᱜ ᱯᱟᱥᱱᱟᱣᱮᱱ ᱛᱟᱭᱟ᱾ ᱵᱷᱤᱠᱴᱚᱨᱤᱭᱟᱱ ᱠᱚ ᱫᱚ ᱩᱱᱤ ᱯᱩᱡᱟᱹ ᱠᱚ ᱮᱦᱚᱵ ᱮᱱᱟ᱾ ᱵᱟᱨ ᱜᱮᱞ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱦᱚᱵ ᱥᱮᱡ ᱫᱚ ᱩᱱᱤᱭᱟᱞ ᱚᱞ ᱠᱚ ᱪᱮᱛᱟᱱ ᱟᱹᱰᱤ ᱛᱩᱢᱟᱹᱞ ᱮᱦᱚᱵ ᱮᱱᱟ᱾ ᱧᱮᱛᱚᱜ ᱦᱚᱸ ᱩᱱᱤᱭᱟᱜ ᱱᱟᱴᱚᱠ ᱠᱚ ᱫᱚ ᱟᱹᱰᱤ ᱥᱚᱨᱚᱥ᱾
ᱠᱷᱟᱸᱰᱣᱟ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱷᱟᱸᱰᱣᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱱᱚᱜᱚᱨ ᱱᱤᱜᱟᱢ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱥᱚᱦᱚᱨ ᱠᱚ
ᱣᱤᱞᱤᱭᱚᱢ ᱥᱮᱠᱥᱯᱤᱭᱚᱨ
ᱯᱷᱮᱰᱟᱛ
(উইলিয়াম_শেকসপিয়র)
ᱜᱚᱣᱟᱞᱯᱟᱲᱟ ᱦᱚᱱᱚᱛ
ᱜᱳᱣᱟᱞᱯᱟᱨᱟ ᱫᱚ ᱥᱤᱧᱚᱛᱤᱭᱟᱹ ᱦᱚᱱᱚᱛ ᱟᱥᱟᱢ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱛᱷᱤᱭᱟᱹᱥᱟᱲᱟ ᱫᱚ ᱜᱳᱣᱟᱞᱯᱟᱨᱟ ᱠᱟᱱᱟ ᱾ ᱴᱚᱴᱷᱟᱨᱡᱚ - ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱦᱚᱲ ᱮᱞᱮᱞ (᱒᱐᱐᱑ ᱦᱚᱲ ᱞᱮᱠᱷᱟ) ᱜᱳᱣᱟᱞᱯᱟᱨᱟ ᱫᱚ ᱟᱥᱟᱢ ᱨᱮᱭᱟᱜ ᱟᱹᱰᱤ ᱜᱮ ᱪᱚᱨᱚᱠ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱑᱙᱘᱓ ᱥᱟᱞᱮᱨᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱧᱮᱞ ᱟᱨ ᱛᱚᱨᱟᱣ ᱞᱟᱹᱜᱤᱫ ᱱᱚᱰᱮ ᱫᱚ ᱟᱹᱰᱤ ᱜᱟᱱ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱰᱮ ᱫᱚ ᱟᱹᱰᱤ ᱜᱟᱱ ᱱᱟᱜᱟᱢᱮᱛ ᱵᱤᱨᱟᱥᱚᱛ ᱟᱨ ᱟᱹᱰᱤ ᱪᱚᱨᱚᱠ ᱥᱤᱨᱡᱚᱱᱮᱛ ᱧᱮᱢᱮᱞ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾
ᱱᱚᱣᱟ ᱫᱚ ᱢᱤᱫ ᱢᱟᱴ ᱴᱚᱴᱷᱟ ᱠᱟᱱᱟ ᱤᱠᱷᱟᱹᱱ ᱱᱚᱰᱮ ᱫᱚ ᱟᱹᱰᱤᱜᱟᱱ ᱠᱟᱹᱴᱤᱡ ᱠᱟᱹᱴᱤᱡ ᱵᱩᱨᱩ ᱦᱚᱸ ᱢᱮᱱᱟᱜ-ᱟ ᱾ ᱱᱚᱣᱟ ᱵᱩᱨᱩ ᱠᱚᱨᱮᱱᱟᱜ ᱩᱥᱩᱞ ᱫᱚ ᱑᱐᱐-᱕᱐᱐ ᱢᱤᱴᱚᱨ ᱢᱮᱱᱟᱜ-ᱟ ᱾ ᱱᱚᱣᱟ ᱵᱩᱨᱩ ᱠᱚᱨᱮᱱᱟᱜ ᱧᱩᱛᱩᱢ ᱫᱚ ᱯᱚᱧᱪᱚᱨᱚᱛᱱᱚ, ᱥᱨᱤ ᱥᱩᱨᱚᱡᱽᱭᱟ, ᱛᱩᱨᱠᱮᱥᱣᱚᱨᱤ ᱟᱨ ᱱᱟᱞᱚᱝᱜᱟ ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾ ᱵᱩᱨᱩ ᱥᱟᱶ ᱥᱟᱶᱛᱮ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱰᱮ ᱫᱚ ᱟᱹᱰᱤᱜᱟᱱ ᱱᱟᱹᱭ ᱦᱚᱸᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾
ᱱᱚᱣᱟ ᱱᱟᱹᱭ ᱠᱚ ᱛᱟᱞᱟ ᱠᱷᱚᱱ ᱫᱚ ᱵᱽᱨᱚᱦᱢᱚᱯᱩᱛᱨᱚ ᱱᱟᱹᱭ ᱡᱚᱛᱚ ᱠᱷᱚᱱ ᱢᱟᱨᱟᱝ-ᱟ ᱾ ᱥᱟᱨᱮᱡᱟᱜ ᱮᱴᱟᱜ ᱱᱟᱹᱭ ᱠᱚᱫᱚ ᱱᱚᱣᱟ ᱨᱮᱭᱟᱜ ᱜᱚᱜᱽᱲᱚ ᱟᱨᱵᱟᱝ ᱪᱟᱸᱜᱟ ᱱᱟᱹᱭ ᱠᱟᱱᱟ ᱾ ᱱᱚᱣᱟ ᱪᱟᱸᱜᱟ ᱱᱟᱹᱭ ᱠᱚᱣᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱫᱩᱫᱷᱱᱳᱭᱤ, ᱠᱨᱩᱥᱱᱟᱭᱤ, ᱡᱤᱸᱡᱤᱨᱟᱢ ᱟᱨ ᱡᱤᱱᱟᱨᱤ ᱢᱟᱨᱟᱝ-ᱟ ᱾ ᱱᱚᱣᱟ ᱠᱷᱚᱱ ᱫᱩᱫᱷᱱᱳᱭᱤ ᱟᱨ ᱠᱨᱩᱥᱱᱟᱭᱤ ᱫᱚ ᱢᱮᱜᱷᱟᱞᱚᱭᱚ ᱨᱮᱭᱟᱜ ᱪᱟᱴᱟᱱᱤ ᱠᱷᱚᱱ ᱚᱰᱚᱠ ᱟᱠᱟᱱᱟ ᱟᱨ ᱢᱚᱛᱤᱭᱟ ᱨᱮ ᱧᱟᱯᱟᱢᱚᱜ ᱠᱟᱱᱟ ᱾ ᱧᱟᱯᱟᱢ ᱮᱱ ᱛᱟᱭᱚᱢ ᱫᱚ ᱱᱚᱣᱟ ᱫᱚ ᱢᱤᱫ ᱱᱟᱹᱭ ᱵᱮᱱᱟᱣᱜ-ᱟ ᱟᱨ ᱱᱚᱣᱟ ᱫᱚ ᱢᱳᱨᱱᱳᱭᱤ ᱧᱩᱛᱩᱢ ᱛᱮ ᱩᱯᱨᱩᱢᱚᱜ ᱠᱟᱱᱟ ᱾
ᱢᱟᱬᱟᱝ ᱥᱮᱫ ᱞᱤᱸᱜᱤ ᱪᱟᱞᱟᱣ ᱠᱟᱛᱮ ᱢᱳᱨᱱᱳᱭᱤ ᱱᱟᱹᱭ ᱫᱚ ᱵᱽᱨᱚᱦᱢᱚᱯᱩᱛᱨᱚ ᱨᱮ ᱫᱩᱞ ᱢᱤᱫᱩᱜ ᱠᱟᱱᱟ ᱾ ᱵᱩᱨᱩ ᱟᱨ ᱱᱟᱹᱭ ᱠᱟ ᱥᱟᱶ ᱥᱟᱶᱛᱮ ᱱᱚᱰᱮᱱᱟᱜ ᱡᱷᱟᱨᱱᱟ ᱦᱚᱸ ᱟᱹᱰᱤᱜᱮ ᱪᱚᱨᱚᱠᱟ ᱾ ᱥᱩᱨ ᱥᱩᱯᱩᱨ ᱨᱮ ᱵᱟᱥᱟ ᱵᱚᱥᱠᱚᱫ ᱟᱠᱟᱱ ᱦᱚᱲ ᱠᱚᱫᱚ ᱱᱚᱣᱟ ᱡᱷᱟᱨᱱᱟ ᱫᱚ ᱵᱤᱞ ᱧᱩᱛᱩᱢ ᱢᱮᱱᱛᱮ ᱠᱚ ᱦᱚᱦᱚᱣᱟᱜ-ᱟ ᱾ ᱱᱚᱰᱮᱱᱟᱜ ᱧᱩᱛᱩᱢᱟᱱ ᱡᱷᱟᱨᱱᱟ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱩᱨᱟᱯᱚᱫᱽ ᱡᱷᱟᱨᱱᱟ, ᱦᱚᱥᱤᱞᱟ ᱡᱷᱟᱨᱱᱟ, ᱠᱩᱢᱨᱤ ᱡᱷᱟᱨᱱᱟ, ᱟᱨ ᱫᱷᱟᱢᱚᱨ ᱨᱤᱥᱟᱱ ᱡᱷᱟᱨᱱᱟ ᱠᱚ ᱾ ᱡᱷᱟᱨᱱᱟ ᱥᱟᱶ ᱥᱟᱶᱛᱮ ᱱᱚᱰᱮ ᱫᱚ ᱟᱹᱰᱤᱜᱟᱱ ᱜᱟᱹᱰᱭᱟᱹ ᱠᱚᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱜᱟᱹᱰᱤᱭᱟᱹ ᱠᱚᱫᱚ ᱟᱹᱰᱤ ᱜᱮ ᱪᱚᱨᱚᱠ ᱪᱮᱦᱨᱟᱦᱟ ᱾ ᱱᱚᱰᱮᱱᱟᱜ ᱧᱮᱢᱮᱞ ᱴᱚᱴᱷᱟ ᱠᱚᱨᱮᱱᱟᱜ ᱩᱛᱱᱟᱹᱣ ᱵᱟᱹᱲᱛᱤ ᱞᱟᱹᱜᱤᱫ ᱟᱥᱟᱢ ᱥᱚᱨᱠᱟᱨ ᱫᱚ ᱱᱚᱰᱮ ᱵᱤᱨ ᱡᱟᱱᱣᱟ ᱠᱚ ᱞᱟᱹᱜᱤᱫ ᱡᱩ (zoo) ᱦᱚᱸᱭ ᱵᱮᱱᱟᱣ ᱞᱟᱹᱜᱤᱫ ᱾
ᱚᱛᱱᱚ
ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱜᱳᱣᱟᱞᱯᱟᱨᱟ ᱨᱮ ᱢᱮᱱᱟᱜ-ᱟ ᱾ ᱜᱳᱣᱟᱞᱯᱟᱨᱟ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ᱑,᱘᱒᱔ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜ-ᱟ ᱾ ᱚᱱᱠᱟ ᱧᱮᱞ ᱞᱮᱠᱷᱟᱱ ᱫᱚ ᱥᱟᱣᱩᱛᱷ ᱠᱚᱨᱮᱭᱟ ᱨᱮᱱᱟᱜ ᱡᱮᱡᱩ-ᱰᱩ ᱥᱟᱶ ᱵᱟᱨᱟᱵᱟᱹᱨᱤ ᱜᱮᱭᱟ ᱾
ᱢᱤᱠᱷᱤᱭᱟᱹ ᱱᱟᱹᱭ
ᱵᱽᱨᱚᱦᱢᱚᱯᱩᱛᱨᱚ, ᱢᱳᱨᱱᱟᱭᱤ, ᱡᱤᱸᱡᱤᱢ ᱾
ᱦᱩᱞᱩᱠᱩᱱᱰᱟ ᱵᱩᱨᱩ
ᱱᱚᱣᱟ ᱫᱚ ᱜᱳᱣᱟᱞᱯᱟᱨᱟ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱟᱹᱰᱤ ᱪᱚᱨᱚᱠ ᱵᱩᱨᱩ ᱠᱟᱱᱟ ᱾ ᱵᱽᱨᱤᱴᱤᱥ ᱱᱟᱝ ᱨᱮ ᱱᱚᱰᱮ ᱫᱚ ᱚᱱᱩᱢᱚᱱᱰᱚᱞ ᱚᱫᱷᱤᱠᱟᱨᱤ ᱠᱚᱣᱟᱜ ᱟᱹᱢᱟᱹᱞᱤ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱩᱨᱩ ᱠᱷᱚᱱ ᱫᱚ ᱜᱚᱴᱟ ᱜᱳᱣᱟᱞᱯᱟᱨᱟ ᱨᱮᱭᱟᱜ ᱪᱚᱨᱚᱠ ᱪᱮᱦᱨᱟ ᱟᱨ ᱢᱩᱦᱤᱛᱟᱱ ᱧᱮᱢᱮᱞ ᱧᱮᱞ ᱜᱟᱱᱚᱜ-ᱟ ᱾ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱵᱽᱨᱚᱦᱢᱚᱯᱩᱛᱨᱚ ᱱᱟᱹᱭ ᱟᱨ ᱱᱟᱨᱟᱭᱚᱬ ᱵᱟᱸᱫᱽ ᱨᱮᱭᱟᱜ ᱪᱚᱨᱚᱠ ᱧᱮᱢᱮᱞ ᱧᱮᱞ ᱡᱚᱝ ᱧᱮᱧᱮᱞᱤᱭᱟᱹ ᱠᱚ ᱟᱹᱰᱤ ᱠᱚ ᱠᱩᱥᱤᱜ-ᱟ ᱾
ᱠᱩᱢᱨᱤ ᱡᱟᱨᱱᱟ
ᱠᱩᱢᱨᱤ ᱡᱷᱟᱨᱱᱟ ᱜᱳᱣᱟᱞᱯᱟᱨᱟ ᱨᱮᱫᱚ ᱩᱛᱚᱨ-ᱯᱩᱪᱷᱤᱢ ᱱᱟᱠᱷᱟᱨᱮ ᱢᱮᱱᱟᱜ ᱟᱹᱰᱤ ᱪᱚᱨᱚᱠ ᱥᱟᱹᱨᱤᱭᱟᱹ ᱡᱷᱟᱨᱱᱟ ᱠᱟᱱᱟ ᱾ ᱱᱚᱣᱟ ᱜᱳᱣᱟᱞᱯᱟᱨᱟ ᱠᱷᱚᱱ ᱫᱚ ᱑᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱡᱷᱟᱨᱱᱟ ᱨᱮᱭᱟᱜ ᱥᱩᱨ ᱨᱮᱜᱮ ᱱᱟᱨᱟᱭᱚᱬ ᱵᱟᱸᱫᱽ ᱫᱚ ᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱟᱨ ᱯᱚᱜᱽᱞᱟᱴᱮᱠ ᱢᱩᱫᱽᱨᱤ ᱫᱚ ᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱯᱚᱜᱽᱞᱟᱴᱮᱠ ᱢᱩᱫᱽᱨᱤ ᱫᱚ ᱱᱟᱜᱟᱢᱮᱛ ᱵᱤᱨᱟᱥᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱰᱤ ᱜᱮ ᱪᱚᱨᱚᱠᱟ ᱾ ᱧᱮᱧᱮᱞᱤᱭᱟᱹ ᱠᱚ ᱱᱚᱰᱮ ᱫᱚ ᱫᱟᱜ ᱠᱷᱤᱞᱚᱲ ᱨᱮᱭᱟᱜ ᱨᱟᱹᱥᱠᱟᱹ ᱦᱚᱸᱠᱚ ᱟᱢᱮᱴ ᱫᱟᱲᱮᱭᱟᱜ-ᱟ ᱾ ᱠᱩᱢᱨᱤ ᱡᱷᱟᱨᱱᱟ ᱫᱷᱟᱹᱵᱤᱡ ᱧᱮᱧᱮᱞᱤᱭᱟᱹ ᱠᱚ ᱟᱞᱜᱟ ᱛᱮ ᱵᱤᱱᱟᱹ ᱪᱮᱫ ᱦᱚᱸ ᱮᱴᱠᱮᱴᱮᱬᱮ ᱛᱮᱠᱚ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾
ᱤᱱᱫᱚᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱤᱱᱫᱚᱨ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ: INDB) ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱟᱨ ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱵᱮᱯᱟᱨ ᱨᱟᱡᱽᱜᱟᱲ ᱤᱱᱫᱚᱨ ᱨᱮ ᱠᱟᱹᱢᱤᱭᱟ ᱾ ᱤᱱᱫᱚᱨ ᱡᱚᱸᱠᱥᱚᱱ ᱵᱤᱡᱤ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱪᱟᱪᱞᱟᱣ ᱫᱟᱵᱟᱣ ᱨᱮ ᱦᱤᱡᱩᱜᱼᱟ ᱾ ᱱᱚᱸᱰᱮ ᱫᱚ ᱛᱩᱨᱩᱭ ᱜᱚᱴᱟᱝ ᱢᱩᱬ ᱨᱮᱞᱣᱮ ᱯᱞᱮᱴᱯᱷᱟᱨᱢ ᱥᱮᱞᱮᱫ ᱢᱮᱱᱟᱜᱼᱟ ᱾ ᱩᱡᱽᱡᱮᱱ-ᱤᱱᱫᱚᱨ ᱰᱟᱦᱟᱨ ᱤᱱᱫᱚᱨ ᱡᱚᱸᱠᱥᱚᱱ ᱫᱚ ᱒᱐᱑᱑ ᱥᱟᱞ ᱨᱮ ᱤᱞᱮᱠᱴᱨᱤᱯᱷᱤᱞᱴ ᱞᱮᱱ ᱛᱟᱦᱮᱸᱫ ᱾ ᱥᱴᱮᱥᱚᱱ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱭᱤ.ᱮᱥ.ᱳ ᱥᱟᱨᱴᱤᱯᱷᱤᱰ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱡᱚᱲᱟᱣ
ᱤᱱᱫᱚᱨ ᱡᱚᱸᱠᱥᱚᱱ ᱠᱚᱧᱮ ᱯᱟᱪᱮ ᱨᱮ ᱩᱡᱽᱡᱮᱱ ᱡᱚᱸᱠᱥᱚᱱ, ᱮᱛᱚᱢ ᱨᱮ ᱢᱚᱦᱩ ᱠᱚᱱᱴᱚᱱᱢᱮᱸᱴ, ᱠᱚᱧᱮ ᱨᱮ ᱫᱮᱣᱟᱥ ᱡᱚᱸᱠᱥᱚᱱ ᱟᱨ ᱮᱛᱚᱢ ᱥᱟᱢᱟᱝ ᱨᱮ ᱠᱷᱟᱸᱰᱣᱟ ᱡᱚᱸᱠᱥᱚᱱ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱚᱸᱠᱥᱚᱱ ᱥᱴᱮᱥᱚᱱ ᱤᱫᱤ ᱛᱮ, ᱱᱚᱣᱟ ᱯᱚᱱᱚᱛ ᱵᱷᱤᱛᱤᱨ ᱡᱚᱭᱯᱩᱨ, ᱠᱚᱴᱟ, ᱞᱚᱠᱷᱱᱚᱣ, ᱚᱦᱢᱚᱫᱟᱵᱟᱫᱽ, ᱢᱩᱢᱵᱟᱭ, ᱱᱟᱶᱟ ᱫᱤᱞᱞᱤ, ᱵᱷᱚᱯᱟᱞ, ᱩᱡᱽᱡᱮᱱ, ᱜᱣᱟᱞᱤᱭᱚᱨ, ᱡᱟᱵᱟᱞᱯᱩᱨ, ᱨᱤᱣᱟ, ᱜᱟᱰᱚᱨᱣᱟᱨᱟ, ᱵᱮᱛᱩᱞ, ᱠᱟᱴᱱᱤ, ᱪᱷᱤᱸᱫᱽᱣᱟᱲᱟ, ᱠᱷᱟᱸᱰᱣᱟ, ᱨᱚᱛᱞᱟᱢ ᱟᱨ ᱵᱤᱱᱟ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱱᱚᱣᱟ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱴᱮᱥᱚᱱ ᱞᱮᱠᱟᱱᱟᱜ ᱢᱩᱢᱵᱟᱭ, ᱚᱦᱢᱚᱫᱟᱵᱟᱫᱽ, ᱱᱟᱜᱽᱯᱩᱨ, ᱠᱚᱴᱟ, ᱰᱮᱦᱨᱟᱰᱩᱱ, ᱠᱚᱞᱠᱟᱛᱟ, ᱡᱚᱫᱷᱯᱩᱨ, ᱡᱟᱹᱢᱢᱩ, ᱵᱤᱞᱟᱥᱯᱩᱨ, ᱯᱩᱱᱮ, ᱵᱮᱸᱜᱽᱞᱳᱨ, ᱩᱫᱚᱭᱯᱩᱨ, ᱡᱷᱟᱸᱥᱤ, ᱟᱢᱨᱤᱛᱥᱚᱨ ᱟᱨ ᱯᱟᱴᱱᱟ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱤᱱᱫᱚᱨ ᱨᱮ ᱨᱮᱞᱣᱮ ᱥᱴᱮᱥᱚᱱ ᱛᱷᱚᱠ:ᱨᱚᱛᱞᱟᱢ ᱨᱮᱞᱣᱮ ᱦᱟᱹᱴᱤᱧ
ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱤᱧᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱪᱞᱟᱣᱚᱜ ᱠᱟᱱ ᱢᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱘᱑ ᱥᱮᱨᱢᱟ ᱨᱮᱭᱟᱜ ᱒᱙ ᱥᱮᱯᱴᱮᱢᱵᱚᱨ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱢᱤᱫ ᱟᱹᱨᱤ ᱯᱟᱥ ᱛᱟᱞᱟ ᱛᱮ ᱛᱷᱟᱯᱚᱱ ᱟᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱥᱚᱦᱚᱨ ᱢᱮᱫᱤᱱᱤᱯᱩᱨ ᱨᱮ ᱢᱮᱱᱟᱜᱼᱟ᱾ ᱧᱩᱛᱩᱢᱟᱱ ᱥᱮᱪᱮᱫ ᱜᱟᱹᱠᱷᱩᱲᱤᱭᱟᱹ ᱟᱨ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱤᱥᱥᱚᱨ ᱪᱚᱸᱫᱽᱨᱚ ᱵᱤᱫᱫᱟᱥᱟᱜᱚᱨ ᱟᱜ ᱧᱩᱛᱩᱢ ᱛᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱧᱩᱛᱩᱢ ᱫᱚᱦᱚ ᱦᱩᱭᱟᱠᱟᱱᱟ᱾ ᱥᱤᱧᱚᱛ ᱨᱮᱭᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱑᱙᱙᱐ ᱥᱮᱨᱢᱟ ᱨᱮᱭᱟᱜ ᱑ ᱢᱟᱨᱪ ᱨᱮ ᱫᱷᱟᱨᱟ ᱑᱒ ᱵᱤ ᱞᱮᱠᱟᱛᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱟᱹᱱ ᱮ ᱮᱢᱟᱠᱟᱫᱟ᱾ ᱱᱚᱸᱰᱮ ᱫᱚ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱛᱷᱚᱠ ᱨᱮᱭᱟᱜ ᱠᱳᱨᱥ ᱠᱚ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱠᱮᱢᱯᱟᱥ
ᱢᱮᱫᱤᱱᱤᱯᱩᱨ ᱥᱚᱦᱚᱨ ᱥᱩᱨ ᱨᱮᱭᱟᱜ ᱟᱹᱛᱩ ᱴᱚᱴᱷᱟ ᱟᱲᱮ ᱨᱮ ᱑᱘᱒.᱗᱕ ᱮᱠᱚᱨ (᱐.᱗᱓᱙᱖ ᱪᱟᱹᱣᱠᱟᱹ ᱠᱤᱢᱤ) ᱨᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱠᱮᱢᱯᱟᱥ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱪᱟᱪᱞᱟᱣ
ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱷᱟᱭᱤᱥ-ᱪᱟᱱᱥᱤᱞᱟᱨ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱢᱩᱬ ᱪᱟᱪᱞᱟᱣᱤᱡ ᱫᱚ ᱠᱟᱱᱟᱭ᱾ ᱒᱐᱑᱕ ᱥᱮᱨᱢᱟ ᱨᱮ ᱨᱚᱧᱡᱚᱱ ᱪᱚᱠᱨᱚᱵᱚᱨᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱵᱷᱟᱭᱤᱥ-ᱪᱟᱱᱥᱤᱞᱟᱨ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱱᱟ᱾
ᱯᱷᱮᱠᱟᱞᱴᱤ ᱟᱨ ᱵᱤᱵᱷᱟᱜᱽ ᱠᱚ
ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱒᱙ ᱜᱚᱴᱟᱱ ᱵᱤᱵᱷᱟᱜᱽ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱟᱨᱭᱟ ᱯᱷᱮᱠᱟᱞᱴᱤ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ: ᱥᱟᱬᱮᱥ ᱟᱨ ᱟᱨᱴᱥ & ᱵᱮᱯᱟᱨ᱾
ᱱᱚᱣᱟ ᱯᱷᱮᱠᱟᱞᱴᱤ ᱨᱮᱫᱚ ᱳᱥᱤᱭᱟᱱᱚᱞᱚᱡᱤ ᱥᱟᱶᱛᱮ ᱮᱯᱞᱟᱭᱤᱰ ᱢᱮᱛᱷᱟᱢᱮᱴᱤᱠᱥ ᱟᱨ ᱠᱚᱢᱯᱤᱭᱩᱴᱟᱨ ᱯᱳᱜᱽᱨᱟᱢᱤᱝ, ᱯᱷᱤᱡᱤᱠᱥ, ᱠᱮᱢᱤᱥᱴᱨᱤ, ᱮᱱᱛᱷᱨᱚᱯᱚᱞᱚᱡᱤ, ᱯᱷᱤᱥᱟᱨᱤ ᱥᱟᱬᱮᱥ, ᱵᱚᱴᱟᱱᱤ ᱟᱨ ᱯᱷᱚᱨᱮᱥᱴᱨᱤ, ᱵᱟᱭᱚᱢᱮᱰᱤᱠᱮᱞ ᱞᱮᱵᱚᱨᱮᱴᱚᱨᱤ ᱥᱟᱬᱮᱥ ᱟᱨ ᱴᱮᱠᱱᱚᱞᱚᱡᱤ, ᱠᱞᱤᱱᱤᱠᱟᱞ ᱱᱤᱣᱴᱨᱮᱥᱚᱱ ᱟᱨ ᱰᱟᱭᱴᱮᱴᱤᱠᱥ, ᱠᱚᱢᱯᱤᱭᱩᱴᱟᱨ ᱥᱟᱬᱮᱥ, ᱦᱤᱣᱢᱮᱱ ᱥᱟᱭᱠᱚᱞᱚᱡᱤ (ᱢᱟᱹᱱᱢᱤ ᱢᱚᱱ ᱵᱤᱨᱫᱟᱹ), ᱤᱞᱮᱠᱴᱨᱚᱱᱤᱠᱥ, ᱚᱛᱱᱚᱜ, ᱢᱟᱭᱠᱨᱳᱵᱟᱭᱚᱞᱚᱡᱤ, ᱨᱤᱢᱳᱴᱥᱮᱱᱥᱤᱝ & ᱡᱤ.ᱟᱭ.ᱮᱥ ᱟᱨ ᱡᱩᱞᱚᱡᱤ ᱵᱤᱵᱷᱟᱜᱽ ᱠᱚ ᱢᱮᱱᱟᱜᱼᱟ᱾
ᱱᱚᱣᱟ ᱯᱷᱮᱠᱟᱞᱴᱤ ᱨᱮᱫᱚ ᱥᱟᱱᱛᱟᱲᱤ, ᱵᱟᱝᱞᱟ, ᱦᱤᱱᱫᱤ, ᱥᱚᱸᱥᱠᱨᱤᱛ, ᱱᱟᱜᱟᱢ, ᱨᱟᱡᱽᱟᱹᱨᱤ ᱥᱟᱬᱮᱥ, ᱧᱮᱱᱮᱞ, ᱠᱟᱹᱣᱰᱤᱭᱟᱹᱨᱤ, ᱞᱟᱭᱵᱽᱨᱮᱨᱤ ᱟᱨ ᱤᱱᱯᱷᱳᱨᱢᱮᱥᱚᱱ ᱥᱟᱬᱮᱥ, ᱥᱟᱶᱛᱟ ᱥᱟᱬᱮᱥ, ᱵᱮᱯᱟᱨ (ᱠᱚᱢᱟᱨᱥ), ᱵᱤᱥᱱᱮᱥ ᱮᱰᱢᱤᱱᱤᱥᱥᱴᱨᱮᱥᱚᱱ ᱵᱤᱵᱷᱟᱜᱽ ᱠᱚ ᱥᱮᱞᱮᱫ ᱢᱮᱱᱟᱜᱼᱟ᱾
ᱡᱚᱯᱲᱟᱣ
ᱥᱟᱢᱟᱝ ᱢᱮᱫᱤᱱᱤᱯᱩᱨ, ᱯᱟᱪᱮ ᱢᱮᱫᱤᱱᱤᱯᱩᱨ ᱟᱨ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱠᱚᱞᱮᱡᱽ ᱠᱚ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱵᱷᱩᱨᱛᱤ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱞᱟᱹᱜᱤᱫ ᱵᱷᱩᱨᱛᱤ ᱫᱚ ᱪᱮᱛᱟᱱ ᱛᱟᱱᱟᱞᱟ (᱑᱐+᱒) ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱞᱟᱹᱜᱤᱫ ᱫᱚ ᱜᱽᱨᱮᱡᱩᱭᱮᱥᱚᱱ (᱑᱐+᱒+᱓) ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱦᱩᱭᱩᱜᱼᱟ᱾ ᱜᱽᱨᱮᱡᱩᱭᱮᱥᱚᱱ ᱠᱳᱨᱥ ᱠᱚ ᱞᱟᱹᱜᱤᱫ ᱥᱟᱱᱟᱢ ᱠᱚᱞᱮᱡᱽ ᱜᱮ ᱟᱯᱟᱱᱼᱟᱹᱯᱤᱱ ᱟᱹᱱᱟᱹᱨᱤ ᱠᱚ ᱵᱮᱱᱟᱣ ᱟᱠᱟᱫᱟ ᱛᱚᱵᱮ ᱥᱟᱱᱟᱢ ᱨᱮᱜᱮ ᱢᱩᱬᱩᱛ ᱫᱚ ᱪᱮᱛᱟᱱ ᱛᱟᱱᱟᱞᱟ ᱨᱮᱭᱟᱜ ᱚᱨᱡᱚ ᱪᱮᱛᱟᱱ ᱴᱮᱦᱟᱸᱰ ᱢᱮᱱᱟᱜᱼᱟ᱾
ᱠᱷᱚᱸᱫᱽᱨᱚᱱ ᱛᱷᱚᱠ ᱨᱮᱭᱟᱜ ᱯᱨᱳᱜᱽᱨᱟᱢ ᱞᱟᱹᱜᱤᱫ, ᱢᱤᱫ ᱦᱚᱲ ᱠᱳᱣᱟᱞᱤᱯᱷᱟᱭᱤᱝ ᱴᱮᱥᱴ (ᱟᱨ.ᱤ.ᱴᱤ) ᱨᱮ ᱫᱩᱲᱩᱵ ᱦᱩᱭᱩᱜ ᱛᱟᱭᱟ ᱚᱱᱟ ᱛᱟᱭᱚᱢ ᱢᱤᱫ ᱤᱱᱴᱟᱨᱵᱷᱤᱭᱩ ᱦᱩᱭᱩᱜ ᱛᱟᱭᱟ᱾ ᱱᱚᱣᱟ ᱞᱟᱹᱜᱤᱫ ᱩᱱᱤ ᱫᱚ ᱯᱳᱥᱴ ᱜᱨᱮᱡᱩᱭᱮᱴ ᱛᱷᱚᱠ ᱨᱮᱭᱟᱜ ᱵᱤᱱᱤᱰ ᱨᱮ ᱕᱕% ᱚᱨᱡᱚ ᱧᱟᱢ ᱞᱟᱹᱠᱛᱤᱭᱟᱭᱟ᱾
ᱢᱟᱹᱱ
ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱴᱷᱮᱱᱠᱷᱚᱱ B ᱜᱽᱨᱮᱰ ᱢᱟᱹᱱ ᱮ ᱧᱟᱢ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱨᱟᱹᱱᱤ ᱞᱚᱠᱷᱢᱤ ᱵᱟᱭᱤ
ᱨᱟᱹᱱᱤ ᱞᱚᱠᱷᱢᱤ ᱵᱟᱭᱤ
ᱨᱟᱹᱱᱤ ᱞᱚᱠᱷᱢᱤ ᱵᱟᱭᱤ (ᱡᱟᱱᱟᱢ : ᱑᱙ ᱱᱚᱵᱷᱮᱢᱵᱚᱨ ᱑᱘᱒᱘‌‌‍ - ᱜᱩᱨ : ᱑᱘ ᱡᱩᱱ ᱑᱘᱕᱘) ᱢᱚᱨᱟᱴᱷᱟ ᱠᱚ ᱥᱟᱥᱚᱱ ᱮᱫ ᱡᱷᱟᱸᱥᱤ ᱯᱚᱱᱚᱛ ᱨᱤᱱᱤᱡ ᱨᱟᱹᱱᱤ ᱟᱨ ᱑᱘᱕᱗ ᱨᱮ ᱯᱩᱭᱞᱩ ᱵᱷᱟᱨᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱵᱤᱨᱵᱷᱟᱱᱴᱟ ᱠᱩᱲᱤ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱥᱩᱢᱩᱝ ᱒᱓ ᱵᱚᱨᱥᱚ ᱵᱚᱭᱚᱥ ᱨᱮ ᱤᱸᱜᱽᱨᱮᱡᱽ ᱥᱟᱶᱛᱟᱨᱤ ᱯᱷᱟᱹᱫᱽ ᱥᱟᱶ ᱮ ᱞᱟᱹᱰᱷᱟᱹᱭ ᱞᱮᱜᱼᱟ ᱟᱨ ᱦᱩᱞ ᱴᱟᱺᱰᱤ ᱨᱮᱜᱮ ᱡᱤᱭᱟᱹᱛ ᱮ ᱟᱢᱮᱴ ᱠᱮᱜᱼᱟ ᱤᱠᱷᱟᱹᱱ ᱡᱤᱣᱤᱫ ᱛᱟᱦᱮᱸᱱ ᱛᱩᱞᱩᱡ ᱤᱸᱜᱽᱨᱮᱡᱽ ᱡᱷᱟᱸᱥᱤ ᱢᱚᱴᱷᱮ ᱵᱟᱭ ᱥᱟᱥᱚᱱ ᱦᱚᱪᱚ ᱟᱫ ᱠᱚᱣᱟ ᱾
ᱠᱷᱟᱴᱚ ᱡᱤᱭᱚᱱ
ᱞᱚᱠᱷᱢᱤ ᱵᱟᱭᱤᱭᱟᱜ ᱡᱟᱱᱟᱢ ᱫᱚ ᱵᱟᱨᱟᱬᱚᱥᱤ ᱯᱚᱱᱚᱛ ᱨᱮᱭᱟᱜ ᱵᱷᱚᱫᱮᱭᱱᱤ ᱟᱹᱱᱤᱡ ᱧᱩᱛᱩᱢᱟᱱ ᱱᱟᱜᱟᱨ ᱨᱮ ᱑᱙ ᱱᱚᱵᱷᱮᱢᱵᱚᱨ ᱑᱘᱒᱘ ᱨᱮ ᱦᱩᱭ ᱞᱮᱱᱟ ᱾ ᱩᱱᱤᱭᱟᱜ ᱜᱤᱫᱽᱨᱟᱹ ᱧᱩᱛᱩᱢ ᱫᱚ ᱢᱚᱬᱤᱠᱚᱨᱬᱤᱠᱟ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟᱹᱱ ᱫᱩᱞᱟᱹᱲ ᱛᱮ ᱩᱱᱤ ᱫᱚ ᱢᱚᱱᱩ ᱢᱮᱱᱛᱮ ᱠᱚ ᱦᱚᱦᱚ ᱟᱭ ᱛᱟᱦᱮᱸᱱ ᱾ ᱟᱡ ᱟᱭᱳᱣᱟᱜ ᱧᱩᱛᱩᱢ ᱫᱚ ᱵᱷᱟᱜᱤᱨᱚᱛᱷᱤ ᱵᱟᱭᱤ ᱟᱨ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱢᱳᱨᱳᱯᱚᱸᱛ ᱛᱟᱢᱵᱮ ᱢᱮᱱᱛᱮ ᱛᱟᱦᱮᱸ ᱠᱟᱱᱟ ᱾ ᱢᱳᱨᱳᱯᱚᱸᱛ ᱫᱚ ᱢᱤᱫ ᱢᱚᱨᱟᱴᱷᱤᱭ ᱛᱟᱦᱮᱸ ᱠᱟᱱᱟ ᱟᱨ ᱢᱚᱨᱟᱴᱷᱤ ᱵᱟᱡᱤᱨᱟᱣ ᱥᱮᱵᱟ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱟᱭᱳ ᱵᱷᱟᱜᱤᱨᱚᱛᱷᱤ ᱵᱟᱭᱤ ᱫᱚ ᱢᱤᱫ ᱞᱟᱹᱭ ᱞᱟᱠᱪᱟᱨ, ᱵᱩᱫᱽ-ᱟᱱ ᱟᱨ ᱫᱷᱚᱨᱚᱢ ᱢᱟᱱᱟᱣ ᱵᱟᱛᱟᱣ ᱠᱩᱲᱤ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱢᱚᱱᱩ ᱛᱤᱱ ᱡᱚᱦᱚᱜ ᱯᱩᱱ ᱥᱮᱨᱢᱟᱭ ᱛᱟᱦᱮᱸ ᱠᱟᱱᱟ ᱩᱱ ᱡᱚᱦᱚᱜ ᱨᱮᱜᱮ ᱟᱡ ᱟᱭᱳ ᱫᱚᱭ ᱵᱚᱸᱜᱟ ᱫᱤᱥᱚᱢ ᱞᱮᱱᱟ ᱾ ᱚᱲᱟᱜ ᱨᱮ ᱢᱚᱱᱩ ᱧᱮᱞ ᱡᱚᱛᱚᱱ ᱞᱟ.ᱜᱤᱫ ᱚᱠᱚᱭ ᱦᱚᱸ ᱵᱟᱠᱚ ᱛᱟᱦᱮᱸ ᱠᱟᱱᱟ, ᱚᱱᱟᱛᱮ ᱟᱡ ᱵᱟᱵᱟ ᱫᱚ ᱢᱚᱱᱩ ᱦᱚᱸ ᱟᱡ ᱥᱟᱞᱟᱜ ᱫᱚᱥᱟᱨ ᱯᱮᱥᱣᱟ ᱵᱟᱡᱤᱨᱟᱣᱟᱜ ᱫᱚᱨᱵᱟᱨ ᱛᱮᱭ ᱤᱫᱤ ᱛᱟᱨᱟ ᱠᱮᱫᱮᱭᱟ ᱾ ᱡᱟᱦᱟᱸᱨᱮ ᱪᱩᱦᱩᱞ ᱟᱨ ᱪᱚᱨᱚᱠ ᱪᱤᱠᱟᱹᱬ ᱢᱚᱱᱩ ᱫᱚ ᱡᱚᱛᱚ ᱦᱚᱲᱟᱜ ᱢᱚᱱᱮᱭ ᱡᱤᱛᱠᱟᱹᱨ ᱠᱮᱜᱼᱟ ᱾ ᱡᱚᱛᱚ ᱦᱚᱲ ᱩᱱᱤ ᱫᱚ ᱫᱩᱞᱟᱹᱲ ᱛᱮ "ᱪᱷᱚᱵᱤᱞᱤ" ᱢᱮᱱᱛᱮ ᱠᱚ ᱦᱚᱦᱚ ᱟᱫᱮᱭᱟ ᱾ ᱢᱚᱱᱩ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱫᱷᱚᱨᱚᱢ ᱠᱚᱨᱚᱢ, ᱞᱟᱹᱭ ᱞᱟᱠᱪᱟᱨ ᱪᱮᱛᱟᱱ ᱨᱮᱭ ᱥᱮᱬᱟ ᱠᱮᱫ ᱥᱟᱶ-ᱥᱟᱶ ᱛᱮᱜᱮ ᱦᱟᱹᱛᱭᱟᱹᱨ ᱥᱟᱵ/ᱵᱮᱵᱷᱟᱨ ᱦᱚᱸᱭ ᱥᱮᱬᱟ ᱞᱮᱜᱼᱟ ᱾ ᱑᱘᱔᱒ ᱥᱟᱞᱮᱨᱮ ᱡᱷᱟᱸᱥᱤ ᱨᱤᱱᱤᱡ ᱢᱚᱨᱟᱴᱷᱤ ᱨᱟᱡᱟ ᱜᱚᱝᱜᱟᱫᱷᱚᱨ ᱨᱟᱣ ᱱᱮᱣᱟᱞᱠᱚᱨ ᱴᱷᱮᱱ ᱠᱚ ᱜᱚᱝ ᱠᱟᱫᱮᱭᱟ ᱟᱨ ᱱᱚᱝᱠᱟ ᱛᱮ ᱡᱷᱟᱸᱥᱤ ᱨᱤᱱᱤᱡ ᱨᱟᱹᱱᱤᱭ ᱦᱩᱭ ᱮᱱᱟ ᱾ ᱵᱟᱯᱞᱟ ᱛᱟᱭᱚᱢ ᱩᱱᱤᱭᱟᱜ ᱧᱩᱛᱩᱢ ᱫᱚ ᱞᱚᱠᱷᱢᱤ ᱵᱟᱭᱤ ᱢᱮᱱᱛᱮ ᱠᱚ ᱧᱩᱢ ᱪᱷᱟᱹᱴᱭᱟᱹᱨ ᱠᱮᱫᱮᱭᱟ ᱾ ᱑᱘᱕᱑ ᱥᱟᱞᱮᱨᱮ ᱨᱟᱹᱱᱩ ᱞᱚᱠᱷᱢᱤ ᱵᱟᱭᱤ ᱫᱚ ᱢᱤᱫ ᱠᱚᱲᱟ ᱜᱤᱫᱽᱨᱟᱹᱭ ᱡᱟᱱᱟᱢ ᱠᱮᱫᱮᱭᱟ ᱾ ᱤᱠᱷᱟᱹᱱ ᱯᱩᱱ ᱪᱟᱸᱫᱚ ᱵᱚᱭᱚᱥ ᱨᱮᱜᱮ ᱩᱱᱤ ᱫᱚᱭ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾ ᱑᱘᱕᱓ ᱥᱟᱞᱮᱨᱮ ᱨᱟᱡᱟ ᱜᱚᱝᱜᱟᱫᱷᱚᱨ ᱨᱟᱣᱟᱜ ᱦᱚᱲᱢᱚ ᱟᱹᱰᱤ ᱵᱟᱹᱲᱛᱤ ᱵᱟᱹᱲᱤᱡ ᱮᱱ ᱠᱷᱟᱹᱛᱤᱨ ᱩᱱᱤ ᱢᱤᱫ ᱜᱤᱫᱽᱨᱟᱹ ᱟᱹᱜᱩ ᱠᱟᱛᱮ ᱦᱟᱨᱟ ᱡᱚᱝ ᱞᱟᱹᱜᱤᱫ ᱫᱤᱥ ᱦᱩᱫᱤᱥ ᱮ ᱧᱟᱢ ᱠᱮᱜᱼᱟ ᱾ ᱦᱟᱨᱟ ᱡᱚᱝ ᱞᱟᱹᱜᱤᱫ ᱜᱤᱫᱽᱨᱟᱹᱭ ᱟᱹᱜᱩ ᱟᱱ ᱛᱟᱭᱚᱢ ᱒᱑ ᱱᱚᱵᱷᱮᱢᱵᱚᱨ ᱑᱘᱕᱓ ᱨᱮ ᱨᱟᱡᱟ ᱜᱚᱝᱜᱟᱫᱷᱚᱨ ᱨᱟᱣ ᱫᱚᱭ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾ ᱟᱹᱜᱩ ᱠᱟᱣᱟᱱ ᱠᱚᱲᱟ ᱜᱤᱫᱽᱨᱟᱹ ᱫᱚ ᱫᱟᱢᱚᱫᱳᱨ ᱨᱟᱣ ᱧᱩᱛᱩᱢ ᱛᱮᱠᱚ ᱪᱷᱟᱹᱴᱭᱟᱹᱨ ᱠᱮᱫᱮᱭᱟ ᱾
ᱵᱨᱤᱴᱤᱥ ᱨᱟᱡᱽ ᱯᱚᱱᱚᱛ ᱨᱮᱡ ᱨᱮᱭᱟᱜ ᱟᱡᱟᱜ ᱨᱤᱛ ᱠᱷᱟᱹᱛᱤᱨ ᱠᱚᱲᱟ ᱜᱤᱫᱽᱨᱟᱹ ᱫᱟᱢᱚᱫᱳᱨ ᱨᱟᱣ ᱵᱤᱨᱩᱫᱷ ᱨᱮ ᱵᱤᱪᱟᱹᱨ ᱫᱚᱨᱵᱟᱨ (ᱟᱫᱟᱞᱚᱛ) ᱨᱮ ᱢᱚᱠᱚᱨᱫᱚᱢᱟᱭ ᱫᱚᱦᱚ ᱠᱮᱜᱼᱟ ᱾ ᱢᱚᱠᱚᱨᱫᱚᱢᱟ ᱨᱮ ᱟᱹᱰᱤ ᱵᱟᱹᱲᱛᱤ ᱛᱚᱠᱨᱟᱲ ᱦᱩᱭ ᱮᱱᱟ, ᱤᱠᱷᱟᱹᱱ ᱚᱱᱟ ᱵᱟᱠᱚ ᱢᱟᱱᱟᱣ ᱵᱟᱛᱟᱣ ᱞᱮᱜᱼᱟ ᱾ ᱵᱨᱤᱴᱤᱥ ᱚᱫᱷᱤᱠᱟᱹᱨᱤᱭᱟᱹ ᱫᱚ ᱯᱚᱱᱚᱛ ᱨᱮᱭᱟᱜ ᱠᱷᱟᱫᱟᱱ ᱠᱚ ᱡᱚᱵᱚᱛ ᱠᱮᱜᱼᱟ ᱟᱨ ᱟᱡᱤᱡ ᱡᱟᱶᱟᱭᱟᱜ ᱫᱷᱟᱹᱨᱛᱤ ᱨᱟᱹᱱᱤᱭᱟᱜ ᱥᱮᱨᱢᱟᱠᱤᱭᱟᱹ ᱠᱷᱚᱨᱚᱪ ᱠᱷᱚᱱ ᱜᱮᱫᱽ ᱨᱮᱭᱟᱜ ᱟᱸᱥ ᱠᱚ ᱥᱚᱫᱚᱨ ᱠᱮᱜᱼᱟ ᱾ ᱱᱚᱶᱟ ᱠᱷᱟᱹᱛᱤᱨ ᱨᱟᱹᱱᱤ ᱫᱚ ᱡᱷᱟᱸᱥᱤ ᱨᱮᱭᱟᱜ ᱨᱟᱡᱽ ᱵᱷᱚᱵᱚᱱ ᱵᱟᱹᱜᱤ ᱠᱟᱛᱮ ᱡᱷᱟᱸᱥᱤ ᱨᱮᱭᱟᱜ ᱨᱟᱹᱱᱤᱢᱟᱦᱟᱞ ᱛᱮ ᱥᱮᱱ ᱦᱩᱭ ᱟᱫᱮᱭᱟ ᱾ ᱤᱠᱷᱟᱹᱱ ᱮᱱ ᱦᱚᱸ ᱨᱟᱹᱱᱤ ᱞᱚᱠᱷᱢᱤ ᱵᱟᱭᱤ ᱫᱚ ᱟᱡᱟᱜ ᱥᱟᱦᱟᱥ ᱵᱟᱭ ᱟᱫ ᱞᱮᱜᱼᱟ ᱟᱨ ᱩᱱᱤ ᱡᱟᱦᱟᱸ ᱞᱮᱠᱟ ᱛᱮᱜᱮ ᱡᱷᱟᱸᱥᱤ ᱨᱟᱡᱽ ᱮ ᱫᱩᱜᱽ ᱨᱮᱭᱟᱜ ᱮ ᱴᱷᱟᱹᱣᱠᱟᱹ ᱠᱮᱜᱼᱟ ᱾
ᱡᱷᱟᱸᱥᱤ ᱦᱩᱞ
ᱡᱷᱟᱸᱥᱤ ᱑᱘᱕᱗ ᱨᱮ ᱢᱤᱫ ᱞᱟᱹᱰᱷᱟᱹᱭ ᱨᱮᱭᱟᱜ ᱢᱩᱬ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾ ᱡᱟᱦᱟᱸᱨᱮ ᱦᱤᱸᱥᱟᱹ ᱦᱮᱰᱮᱡ ᱨᱟᱠᱟᱵ ᱮᱱᱟ ᱾ ᱨᱟᱹᱱᱤ ᱞᱚᱠᱷᱢᱤ ᱵᱟᱭᱤ ᱫᱚ ᱡᱷᱟᱸᱥᱤ ᱫᱩᱜᱽ ᱞᱟᱹᱜᱤᱫ ᱟᱨ ᱦᱚᱸ ᱠᱮᱴᱮᱡ ᱠᱩᱨᱩᱢᱩᱴᱩᱭ ᱮᱛᱚᱦᱚᱵ ᱠᱮᱜᱼᱟ ᱾ ᱟᱨ ᱢᱤᱫ ᱥᱣᱚᱭᱚᱝᱥᱮᱵᱚᱠ ᱥᱮᱱᱟᱭ ᱛᱷᱟᱯᱚᱱ ᱠᱮᱫ ᱠᱚᱣᱟ ᱾ ᱱᱚᱶᱟ ᱥᱮᱱᱟ ᱜᱟᱫᱮᱞ ᱨᱮ ᱠᱩᱲᱤ ᱦᱚᱯᱚᱱ ᱠᱚᱦᱚᱸ ᱠᱚ ᱥᱮᱞᱮᱫ ᱠᱮᱫ ᱠᱚᱣᱟ ᱾ ᱟᱨ ᱩᱱᱠᱩ ᱞᱟᱹᱰᱷᱟᱹᱭ ᱨᱮᱭᱟᱜ ᱥᱮᱪᱮᱫ ᱠᱚ ᱮᱢᱟ ᱦᱟᱫ ᱠᱚᱣᱟ ᱾ ᱥᱩᱨ ᱥᱟᱺᱜᱤᱧ ᱦᱚᱲ ᱦᱚᱸ ᱱᱚᱣᱟ ᱨᱚ ᱜᱚᱲᱚ ᱮᱢ ᱠᱚ ᱴᱷᱟᱹᱣᱠᱟᱹ ᱠᱮᱜᱼᱟ ᱾ ᱡᱷᱚᱞᱠᱟᱨᱤ ᱵᱟᱭᱤ ᱡᱟᱦᱟᱸᱭ ᱫᱚ ᱥᱤᱱᱟᱹᱢ ᱨᱟᱹᱱᱤ ᱞᱚᱠᱷᱢᱤ ᱵᱟᱭᱤ ᱞᱮᱠᱟ ᱜᱮᱭ ᱧᱮᱞᱚᱜ ᱛᱟᱦᱮᱸᱫ ᱩᱱᱤ ᱟᱡᱟᱜ ᱥᱮᱱᱟ ᱜᱟᱫᱮᱞ ᱨᱮ ᱢᱩᱬ ᱴᱷᱟᱶ ᱮ ᱮᱢᱟ ᱫᱮᱭᱟ ᱾
᱑᱘᱕᱗ ᱨᱮᱭᱟᱜ ᱥᱮᱯᱴᱮᱢᱵᱚᱨ ᱟᱨᱵᱟᱝ ᱚᱠᱴᱚᱵᱚᱨ ᱪᱟᱸᱫᱚ ᱨᱮ ᱯᱩᱲᱥᱤ ᱯᱚᱱᱚᱛ ᱳᱨᱪᱷᱟ ᱟᱨ ᱫᱳᱛᱤᱭᱟ ᱨᱤᱱ ᱨᱟᱡᱟ ᱫᱚ ᱡᱷᱟᱸᱥᱤ ᱠᱚ ᱡᱷᱟᱯᱴᱟᱣ ᱠᱮᱜᱼᱟ ᱾ ᱨᱟᱹᱱᱤ ᱱᱚᱣᱟ ᱫᱚ ᱟᱹᱰᱤ ᱟᱞᱜᱟ ᱛᱮᱜᱮᱭ ᱦᱟᱨᱟᱣ ᱠᱮᱫ ᱠᱚᱣᱟ ᱾ ᱑᱘᱕᱘ ᱡᱟᱱᱣᱟᱨᱤ ᱵᱚᱸᱜᱟ ᱨᱮ ᱵᱨᱤᱴᱤᱥ ᱥᱮᱱᱟ ᱡᱷᱟᱸᱥᱤ ᱥᱮᱫ ᱞᱟᱦᱟ ᱦᱟᱹᱡᱩᱜ ᱠᱚ ᱮᱛᱚᱦᱚᱵ ᱠᱮᱜᱼᱟ ᱾ ᱟᱨ ᱢᱟᱨᱪ ᱪᱟᱸᱫᱚ ᱛᱮᱫᱚ ᱯᱩᱨᱟᱹ ᱱᱟᱜᱟᱨ ᱠᱚ ᱜᱷᱮᱨᱟᱣ ᱮᱥᱮᱫ ᱠᱮᱜᱼᱟ ᱾ ᱵᱟᱨ ᱦᱟᱴ ᱨᱮᱭᱟᱜ ᱞᱟᱹᱰᱷᱟᱹᱭ ᱛᱟᱭᱚᱢ ᱵᱨᱤᱴᱤᱥ ᱥᱮᱱᱟ ᱱᱟᱜᱟᱨ ᱠᱚ ᱠᱟᱵᱽᱡᱟ ᱠᱮᱜᱼᱟ ᱾ ᱤᱠᱷᱟᱹᱱ ᱨᱟᱹᱱᱤ ᱫᱚ ᱫᱟᱢᱚᱫᱚᱨ ᱨᱟᱣ ᱥᱟᱞᱟᱜ ᱤᱸᱜᱽᱨᱮᱡᱽ ᱴᱷᱮᱱ ᱠᱷᱚᱱ ᱩᱠᱩ ᱵᱟᱧᱪᱟᱣ ᱠᱟᱛᱮ ᱫᱟᱹᱲ ᱯᱩᱪᱩᱡᱚᱫ ᱨᱮᱠᱤᱱ ᱡᱤᱛᱠᱟᱹᱨ ᱮᱱᱟ ᱾ ᱨᱟᱹᱱᱤ ᱡᱷᱟᱸᱥᱤ ᱠᱷᱚᱱ ᱫᱟᱹᱲ ᱯᱩᱪᱩᱡ ᱠᱟᱛᱮ ᱠᱟᱞᱯᱤ ᱨᱮᱭ ᱥᱮᱴᱮᱨ ᱮᱱᱟ ᱡᱟᱦᱟᱸᱨᱮ ᱛᱟᱛᱭᱟᱴᱳᱯᱮ ᱥᱟᱶ ᱮ ᱧᱟᱯᱟᱢ ᱮᱱᱟ ᱾
ᱛᱟᱛᱭᱟ ᱴᱳᱯᱮ ᱟᱨ ᱨᱟᱹᱱᱤ ᱨᱤᱱ ᱥᱮᱞᱮᱫ ᱥᱮᱱᱟ ᱜᱣᱟᱞᱤᱭᱚᱨ ᱨᱤᱱ ᱵᱤᱨᱚᱫᱷᱤ ᱥᱮᱱᱟ ᱠᱚ ᱜᱚᱲᱚ ᱦᱚᱪᱚ ᱠᱟᱛᱮ ᱜᱣᱟᱞᱤᱭᱚᱨ ᱨᱮᱭᱟᱜ ᱢᱤᱫᱴᱟᱹᱝ ᱠᱤᱞᱟ ᱨᱮᱠᱚ ᱠᱟᱵᱽᱡᱟ ᱠᱮᱜᱼᱟ ᱾ ᱑᱘ ᱡᱩᱱ ᱑᱘᱕᱘ ᱥᱟᱞᱮᱨᱮ ᱜᱣᱟᱞᱤᱭᱚᱨ ᱥᱩᱨ ᱨᱮ ᱠᱳᱴᱟ ᱨᱮᱭᱟᱜ ᱥᱚᱨᱟᱭ ᱨᱮ ᱵᱨᱤᱴᱤᱥ ᱥᱮᱱᱟ ᱥᱟᱞᱟᱜ ᱞᱟᱹᱰᱷᱟᱹᱭ ᱞᱟᱹᱰᱷᱟᱹᱭ ᱛᱮ ᱨᱟ.ᱱᱤ ᱞᱚᱠᱷᱢᱤ ᱵᱟᱭᱤ ᱫᱚ ᱡᱤᱭᱟᱹᱛ ᱨᱮᱭᱟᱜ ᱦᱚᱨ ᱮ ᱟᱯᱱᱟᱨ ᱠᱮᱜᱼᱟ ᱾
ᱡᱤᱫᱫᱤ (᱑᱙᱙᱗ ᱯᱷᱤᱞᱢ)
ᱡᱤᱫᱫᱤ ᱯᱷᱤᱞᱢ ᱑᱙᱙᱗ ᱨᱮ ᱨᱮᱱᱟᱜ ᱥᱤᱧᱚᱛᱤᱭᱟ ᱮᱠᱥᱚᱱ ᱯᱷᱤᱞᱢ ᱠᱟᱱᱟ, ᱜᱩᱰᱰᱩ ᱫᱷᱟᱱᱚᱣᱟ ᱦᱚᱛᱮᱛᱮ ᱱᱚᱶᱟ ᱯᱷᱤᱞᱢ ᱫᱤᱥᱟᱹᱩᱫᱩᱜ ᱨᱮ ᱢᱮᱱᱟᱜ ᱟᱠᱟᱫᱟ ᱟᱨ ᱱᱚᱶᱟ ᱨᱤᱱᱤᱡ ᱯᱨᱚᱰᱭᱩᱥᱚᱨ ᱞᱮᱠᱟᱛᱮ ᱢᱮᱱᱟᱜ ᱮᱭᱟ ᱮᱱᱹᱟᱨᱹ ᱯᱟᱪᱤᱥᱤᱭᱟ ᱱᱶᱚᱟ ᱯᱷᱤᱞᱢ ᱨᱤᱱᱤᱡ ᱢᱩᱬᱩᱛ ᱯᱟᱯᱟᱴᱤᱭᱟ ᱠᱟᱢᱤᱭᱟ ᱠᱚ ᱞᱮᱠᱟᱛᱮ ᱢᱮᱱᱟᱜ ᱯᱷᱤᱞᱢ ᱨᱮ ᱥᱟᱱᱤ ᱫᱮᱚᱞ ᱟᱨ ᱨᱟᱵᱤᱱᱟ ᱴᱟᱸᱰᱟᱱ ᱥᱟᱶᱛᱮ ᱟᱱᱩᱯᱟᱢ ᱠᱷᱮᱨ, ᱥᱟᱪᱤᱱ ᱠᱷᱮᱰᱮᱠᱟᱨ ᱟᱨ ᱟᱥᱤᱥ ᱵᱤᱫᱭᱟᱨᱛᱷᱤ]] ᱟᱨ ᱮᱢᱟᱱ ᱟᱭᱢᱟ ᱜᱟᱱ ᱞᱟᱠᱛᱤᱭᱟᱱ ᱮᱱᱮᱢᱤᱭᱟ ᱠᱚ ᱢᱮᱱᱟᱜ ᱠᱚᱣᱟ। ᱞᱚᱞᱚ ᱨᱚᱠᱚᱢ ᱞᱮᱠᱟᱱ ᱠᱚ ᱦᱚᱲ ᱟᱨ ᱡᱤᱫᱫᱤ ᱦᱚᱲ ᱫᱮᱣᱟ ᱟᱜ ᱠᱟᱹᱦᱱᱤ ᱠᱟᱱᱟ, ᱡᱟᱦᱟᱸ ᱟᱡᱟᱜ ᱮᱫᱽᱨᱮ ᱛᱟᱨᱤᱠᱟ ᱵᱟᱭᱨᱤ ᱠᱚ ᱠᱮᱴᱮᱡ ᱠᱩᱲᱟᱹᱭ ᱮᱢᱟ ᱠᱚ ᱨᱮ ᱵᱚᱛᱚᱨ ᱮ ᱟᱹᱭᱠᱟᱣᱮᱫ-ᱟ। ᱛᱟᱭᱚᱢ ᱛᱮ ᱟᱡ ᱨᱤᱱ ᱵᱚᱭᱦᱟ ᱟᱨ ᱢᱤᱥᱮᱨᱟ ᱟᱜ ᱜᱚᱡ ᱨᱮᱱᱟᱜ ᱵᱚᱫᱞᱟ ᱮ ᱦᱟᱞᱟ ᱮᱫᱟ। ᱑᱙᱙᱗ ᱨᱮᱱᱟᱜ ᱱᱚᱶᱟ ᱯᱷᱤᱞᱢ ᱡᱚᱛᱚ ᱠᱷᱚᱱᱟᱜ ᱥᱚᱨᱮᱥ ᱱᱟᱯᱟᱭ ᱟᱱᱟᱜ ᱢᱤᱫᱴᱟᱝ ᱵᱮᱱᱣᱟ ᱮᱱᱟ, ᱒᱙᱒ᱹ᱕ (US$᱕.᱔ ᱢᱤᱞᱤᱭᱟᱱ) ᱡᱟᱦᱟᱸ ᱫᱚ ᱵᱚᱠᱥ ᱚᱝᱝᱤᱥ ᱠᱷᱚᱱ ᱠᱟᱹᱣᱰᱤ ᱴᱟᱠᱟ ᱠᱟᱹᱢᱤ ᱦᱩᱭ ᱟᱠᱟᱱᱟ। ᱵᱤᱡᱟᱭᱠᱟᱸᱛ ᱟᱵᱷᱤᱱᱤᱛ ᱯᱦᱤᱞᱢ ᱛᱟᱢᱤᱞ ᱨᱮ ᱫᱷᱚᱨᱚᱢ ᱟᱫᱷᱟᱨ ᱨᱩᱯ ᱞᱮᱠᱟᱛᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸ ᱠᱟᱱᱟ। ᱑᱙᱙᱘ ᱨᱮᱱᱟᱜ ᱠᱟᱱᱱᱟᱲ ᱯᱷᱤᱞ ᱣᱟᱱ ᱢᱮᱱ ᱟᱨᱢᱤ ᱱᱚᱶᱟ ᱯᱷᱤᱞᱢ ᱨᱮᱱᱟᱜ ᱢᱤᱫᱴᱟᱝ informal conversion ᱛᱟᱦᱮᱸ ᱠᱟᱱᱟ। ᱑᱙᱙᱘ ᱨᱮ ᱵᱟᱝᱞᱟᱫᱮᱥᱤ ᱨᱮ ᱥᱟᱸᱛᱳ ᱠᱮᱱᱳ ᱢᱟᱥᱛᱟᱱ ᱨᱮᱱᱟᱜ ᱨᱩᱯ ᱨᱮᱦᱚᱸ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱱᱟ ᱢᱟᱱᱱᱟ, ᱥᱟᱦᱱᱟᱡ ᱟᱨ ᱦᱩᱢᱟᱭᱩᱸ ᱯᱷᱟᱨᱤᱫᱤ ᱫᱟᱨᱟᱭᱛᱮ ᱱᱚᱣᱟ ᱯᱷᱤᱞᱢ ᱯᱨᱚᱰᱭᱩᱥ ᱞᱮᱱ ᱛᱟᱦᱮᱸᱱᱟ।
ᱯᱷᱮᱰᱟᱛ
ᱢᱤᱫᱴᱟᱝ ᱨᱟᱜᱤ ᱮᱫᱽᱨᱮ ᱦᱚᱲ ᱫᱮᱣᱟ (ᱥᱟᱱᱤ ᱫᱮᱚᱞ᱐ ᱟᱡ ᱵᱟᱵᱟ ᱣᱟᱠᱤᱞ ᱟᱥᱚᱠ ᱯᱨᱟᱫᱷᱟᱱ (ᱟᱱᱩᱯᱟᱢ ᱠᱷᱮᱨ), ᱵᱚᱭᱦᱟ ᱟᱠᱟᱥ (ᱥᱟᱪᱤᱱ ᱠᱷᱮᱰᱮᱠᱟᱨ), ᱢᱤᱥᱮᱨᱟ ᱜᱩᱰᱰᱤ (ᱨᱤᱪᱟ ᱟᱦᱩᱡᱟ) ᱟᱨ ᱟᱭᱳ ᱫᱚ (ᱵᱤᱱᱟ ᱵᱟᱱᱟᱨᱡᱤ) ᱥᱟᱶ ᱢᱤᱫ ᱜᱷᱨᱚᱸᱡ ᱨᱮ ᱛᱟᱦᱮᱸ ᱠᱟᱱᱟᱭ। ᱩᱱᱤ ᱟᱡᱟᱜ ᱜᱷᱟᱨᱚᱸᱡ ᱠᱚᱥᱟᱶ ᱱᱟᱯᱟᱭ ᱵᱷᱟᱹᱞᱟᱹᱭ ᱠᱟᱠᱷᱨᱟ ᱟᱹᱰᱤ ᱛᱮᱫ ᱮ ᱪᱮᱛ ᱮ ᱛᱟᱦᱮᱸᱱ ᱠᱟᱱᱟ - ᱩᱱᱤᱭᱟᱜ ᱮᱫᱽᱨᱮ ᱠᱟᱹᱦᱤᱸᱥ ᱡᱤᱫᱫᱤ ᱩᱱᱤᱭᱟᱜ ᱚᱱᱛᱚᱨ ᱠᱚᱬ ᱨᱮᱜᱮ ᱢᱮᱱᱟᱜ-ᱟ । ᱢᱤᱫ ᱫᱤᱱ ᱵᱤᱞᱟᱥ ᱧᱩᱛᱩᱢᱟᱱ ᱠᱚᱲᱟ ᱟᱡ ᱢᱤᱥᱮᱨᱟ ᱜᱩᱰᱰᱤ ᱥᱟᱶ ᱮ ᱪᱷᱮᱲᱪᱷᱟᱲ ᱨᱮᱱᱟᱜ ᱮ ᱨᱤᱠᱟᱹ ᱮᱫᱟ ᱟᱨ ᱡᱚᱵᱵᱚᱨ ᱛᱮ ᱩᱱᱤᱭᱟᱜ ᱛᱤ ᱮ ᱥᱟᱵ ᱮᱫ ᱛᱟᱭᱟ। ᱫᱮᱣᱟ ᱟᱹᱰᱤ ᱨᱟᱸᱜᱟᱣ ᱨᱮ ᱩᱱᱤᱭᱟᱜ ᱛᱤ ᱥᱟᱢᱟᱜ ᱠᱮᱫ ᱛᱟᱭᱟ। ᱫᱮᱣᱟ ᱯᱩᱞᱤᱥ ᱠᱚ ᱟᱨᱮᱥᱴ ᱮ ᱠᱟᱱᱟ ᱔ ᱥᱮᱨᱢᱟ ᱨᱮᱱᱟᱜ ᱞᱟᱹᱜᱤᱫ ᱛᱮ ᱡᱮᱞ ᱠᱟᱯᱟᱴ ᱨᱮ ᱨᱮᱠᱚ ᱵᱷᱮᱡᱟᱭ ᱮ ᱠᱟᱱᱟ।
ᱥᱟᱹᱠᱷᱭᱟᱹᱛ
Mamta Kulkarni was offered the lead role, but declined. Mithun Chakraborthy was signed for Sunny Deol's role, but opted out later.
ᱡᱟᱵᱟᱞᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱡᱟᱵᱟᱞᱯᱩᱨ (ᱥᱴᱮᱥᱚᱱ ᱠᱳᱰ: JBP) ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱡᱟᱵᱟᱞᱯᱩᱨ ᱥᱚᱦᱚᱨ ᱨᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱡᱟᱵᱟᱞᱯᱩᱨ ᱥᱚᱦᱚᱨ ᱫᱚ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱡᱟᱵᱟᱞᱯᱩᱨ ᱨᱮᱞᱣᱮ ᱦᱟᱹᱴᱤᱧ ᱛᱷᱚᱠ:ᱡᱟᱵᱟᱞᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱟᱱᱛᱚᱱᱤᱳ ᱜᱩᱛᱮᱨᱮᱥ
thumb ᱟᱱᱛᱚᱱᱤᱳ ᱢᱟᱱᱩᱭᱮᱞ ᱫᱮ ᱟᱞᱤᱵᱷᱮᱨᱟ ᱜᱩᱛᱮᱨᱮᱥ ᱞᱤᱥᱵᱚᱱᱨᱮᱭ ᱡᱟᱱᱟᱢ ᱟᱠᱟᱱ ᱢᱤᱫ ᱧᱩᱛᱩᱢᱟᱱ ᱯᱚᱨᱛᱩᱜᱤᱡ ᱨᱟᱡᱽᱱᱤᱛᱤ ᱵᱤᱫ ᱠᱟᱱᱟᱭ ᱥᱟᱶ ᱯᱨᱚᱫᱷᱟᱱ ᱢᱚᱱᱛᱨᱤ (ᱢᱟᱺᱧᱦᱤ) ᱮᱭ ᱛᱟᱦᱮ ᱠᱟᱱᱟ᱾ ᱵᱤᱛᱚᱜ-ᱟᱱ ᱚᱠᱛᱚᱨᱮᱮᱚ ᱡᱟᱸᱛᱤ ᱜᱟᱫᱮᱞᱨᱮᱱ ᱢᱚᱦᱟᱥᱚᱪᱤᱵ ᱠᱟᱱᱟᱭ᱾ ᱱᱤᱛᱟᱹ ᱞᱟᱦᱟ ᱡᱩᱱ ᱪᱟᱸᱫᱚ ᱨᱮᱱᱟᱜ ᱒᱐᱐᱕ ᱥᱮᱨᱢᱟ ᱠᱷᱚᱱ, ᱰᱤᱥᱮᱢᱵᱚᱨ ᱒᱐᱑᱕ ᱫᱷᱟᱹᱵᱤᱡᱽ ᱛᱮ ᱡᱟᱹᱛᱤ ᱜᱟᱫᱮᱞ ᱥᱚᱱᱟᱨᱷᱛᱤᱵᱤᱥᱚᱭᱚᱠ ᱠᱚᱢᱩᱥᱚᱱᱟᱨ ᱮᱭ ᱛᱟᱦᱮ ᱠᱟᱱᱟ᱾ ᱚᱠᱴᱚᱵᱚᱨ,᱒᱐᱑᱖ ᱥᱮᱨᱢᱟ ᱡᱟᱹᱛᱤ ᱜᱟᱫᱮᱞ ᱱᱤᱨᱟᱯᱛᱛᱟ ᱯᱚᱨᱤᱥᱚᱫᱽ ᱩᱱᱤ ᱫᱚ ᱡᱟᱹᱛᱤ ᱜᱟᱫᱮᱞ ᱨᱮᱱ ᱛᱟᱭᱚᱢ ᱫᱟᱨᱟᱢ ᱢᱚᱦᱟ ᱥᱚᱪᱤᱵ ᱢᱮᱱᱛᱮᱠᱚ ᱞᱟᱹᱭ ᱯᱟᱥᱱᱟᱣ ᱠᱮᱫᱟ᱾ ᱩᱱᱤ ᱫᱚ ᱟᱨᱦᱚᱸ ᱵᱟᱱ ᱠᱤ ᱢᱩᱱᱮᱨ ᱮᱥᱛᱷᱚᱞᱟᱵᱤᱥᱤᱠᱛᱚᱭ ᱦᱩᱭᱟᱠᱟᱱᱟ᱾ ᱚᱵᱟ ᱵᱮᱜᱚᱨᱦᱚᱸ ᱥᱚᱥᱟᱞᱤᱥᱴ ᱤᱱᱴᱟᱨᱱᱮᱥᱚᱱᱟᱞ ᱨᱮᱱ ᱥᱚᱵᱷᱟᱯᱚᱛᱤ ᱮᱭ ᱛᱟᱦᱮ ᱠᱟᱱᱟ᱾
ᱡᱤᱭᱚᱱ ᱠᱟᱛᱷᱟ
ᱯᱚᱨᱛᱩᱜᱟᱞ ᱨᱮᱱᱟᱜ ᱨᱟᱡᱽᱫᱷᱟᱱᱤ ᱞᱤᱥᱵᱚᱱ ᱨᱮ ᱓᱐ ᱮᱯᱨᱤᱞ ᱑᱙᱔᱙ ᱥᱮᱨᱢᱟ ᱜᱩᱛᱮᱨᱮᱥ ᱫᱚᱭᱮ ᱡᱟᱱᱟᱢ ᱟᱠᱟᱱᱟ᱾ ᱟᱨ ᱚᱸᱰᱮ ᱜᱮ ᱩᱱᱤ ᱫᱚ ᱠᱟᱹᱴᱤᱡᱽ ᱠᱷᱚᱱᱮ ᱦᱟᱨᱟ-ᱵᱚᱨᱩ ᱦᱟᱠᱟᱱᱟ᱾ ᱟᱡᱽ ᱵᱟᱵᱟ ᱫᱚ 'ᱵᱷᱟᱨᱡᱤᱞᱤᱳ ᱰᱟᱭᱟᱥ ᱜᱩᱛᱮᱨᱮᱥ' ᱟᱨ ᱜᱚᱜᱚ ᱫᱚ 'ᱤᱱᱫᱟ ᱠᱟᱱᱰᱤᱞᱟ ᱫᱮ ᱚᱞᱤᱵᱷᱮᱭᱨᱟ'᱾ ᱧᱤᱛᱩᱢᱟᱱ ᱞᱤᱥᱤᱳ ᱫᱮ ᱠᱮᱢᱚᱥᱮ (ᱱᱤᱛᱚᱜ ᱟᱱᱟ ᱢᱟᱫᱫᱷᱢᱤᱠ ᱵᱤᱫᱫᱟᱞᱚᱭ) ᱨᱮᱭ ᱯᱟᱲᱦᱟᱣ ᱡᱤᱭᱚᱱ ᱫᱚᱭ ᱥᱟᱹᱨᱫᱤᱣ ᱟᱠᱟᱫᱟ᱾ ᱚᱱᱟ ᱛᱟᱭᱚᱢ ᱑᱙᱖᱕ ᱥᱨᱢᱟ ᱨᱮ ᱮᱥᱱᱟᱛᱚᱠ ᱰᱤᱜᱨᱤᱭ ᱦᱟᱢᱮᱴ ᱠᱮᱫᱟ᱾ ᱫᱤᱥᱟᱹᱢ ᱨᱮᱱ ᱥᱮᱨᱟ ᱪᱷᱟᱛᱨᱚ (student) ᱦᱩᱭᱮᱱ ᱠᱟᱠᱷᱨᱟᱛᱮ ᱯᱨᱤᱢᱤᱳ ᱱᱮᱥᱤᱣᱟᱱᱟᱞ ᱫᱳᱥ-ᱮ ᱯᱚᱫᱚᱠ-ᱮ ᱡᱤᱛᱠᱟᱹᱨ ᱦᱟᱛᱟᱣ ᱠᱮᱫᱟ᱾
ᱨᱟᱡᱽᱱᱤᱛᱤ ᱡᱤᱭᱚᱱ
᱑᱙᱗᱔ ᱥᱮᱨᱢᱟ ᱨᱮ ᱥᱚᱢᱟᱡᱽ ᱛᱚᱱᱛᱚᱨᱚ ᱯᱟᱨᱴᱤ ᱨᱮ ᱥᱮᱞᱮᱫ ᱠᱟᱛᱮᱜ ᱯᱩᱭᱞᱩ ᱨᱟᱡᱽᱱᱤᱛᱤ ᱡᱤᱭᱚᱱ ᱨᱮᱭ ᱛᱟᱲᱟᱢ ᱞᱮᱫᱟ᱾ ᱚᱨᱟ ᱛᱷᱚᱲᱟ ᱫᱤᱱ ᱛᱟᱭᱚᱢ ᱜᱮ ᱚᱫᱷᱟᱯᱚᱱᱟ (ᱚᱫᱷᱟᱯᱚᱠ) ᱪᱟᱠᱨᱤ ᱫᱚᱭ ᱟᱲᱟᱠ ᱠᱮᱫᱟ᱾ ᱟᱨ ᱢᱮᱥᱟᱭ ᱱᱟᱭ ᱨᱟᱡᱽᱱᱤᱛᱤ ᱠᱚᱨᱟᱣ ᱰᱟᱦᱟᱨᱨᱮ᱾
ᱯᱨᱚᱫᱷᱟᱱ ᱢᱚᱱᱛᱨᱤ (ᱢᱟᱺᱧᱦᱤ)
᱑᱙᱙᱕ ᱥᱮᱨᱢᱟ ᱠᱟᱰᱷᱟᱠᱚ ᱥᱤᱞᱵᱷᱟ ᱢᱚᱱᱛᱨᱤ ᱥᱚᱵᱷᱟ ᱨᱮᱱᱟᱜ ᱚᱠᱨᱚᱠᱚ ᱪᱟᱵᱟᱭᱮᱱ ᱛᱟᱭᱚᱢ ᱢᱤᱫ ᱱᱤᱨᱵᱟᱪᱚᱱ ᱦᱩᱭᱞᱮᱱᱟ᱾ ᱚᱱᱟ ᱱᱤᱨᱵᱟᱪᱚᱱ ᱨᱮ ᱥᱚᱥᱟᱞᱤᱥᱴ ᱯᱟᱨᱴᱤ ᱡᱤᱛᱠᱟᱹᱨ ᱨᱮᱱ ᱛᱟᱭᱚᱭ ᱩᱱᱤ ᱫᱚ ᱯᱚᱨᱛᱩᱜᱟᱞ ᱨᱮᱱ ᱯᱨᱚᱫᱷᱟᱱ ᱢᱚᱱᱛᱨᱤ ᱥᱮ ᱫᱤᱥᱟᱹᱢ ᱥᱚᱨᱠᱟᱨ ᱵᱟᱝᱛᱮ ᱢᱟᱸᱧᱦᱤ ᱮᱭ ᱦᱩᱭᱮᱱᱟ᱾
ᱠᱟᱢᱤᱥᱮᱲᱟ
ᱢᱮ ᱪᱟᱸᱫᱚ ᱨᱮᱱᱟᱜ ᱒᱐᱐᱕ ᱥᱮᱨᱢᱟ ᱩᱱᱤ ᱫᱚ ᱡᱟᱹᱛᱤ ᱜᱟᱫᱮᱞ ᱨᱮᱱ ᱥᱟᱫᱟᱨᱚᱱ ᱯᱚᱨᱤᱥᱚᱫᱽ ᱠᱷᱚᱱ ᱥᱚᱨᱚᱱᱟᱨᱛᱷᱤ ᱦᱟᱭ ᱠᱚᱢᱤᱥᱚᱱᱟᱨ ᱠᱚ ᱵᱮᱱᱟᱣ ᱟᱠᱟᱫᱤᱭᱟ᱾ ᱦᱟᱭ ᱠᱚᱢᱤᱥᱚᱱᱟᱨ ᱦᱩᱭ ᱛᱟᱭᱚᱢ ᱩᱱᱤ ᱫᱚ ᱡᱮᱜᱮᱛ ᱨᱮᱱᱟᱜ ᱒᱑᱕ ᱜᱚᱴᱟᱝ ᱫᱤᱥᱟᱹᱢ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱱᱚᱵᱟᱫᱷᱤᱠᱟᱨ ᱥᱚᱝᱜᱚᱴᱷᱚᱱ-ᱮ ᱱᱮᱛᱨᱤᱛᱚᱣ ᱟᱠᱟᱫᱟ ᱟᱨ ᱠᱟᱹᱢᱤ ᱞᱟᱹᱜᱤᱫ ᱑᱐,᱐᱐᱐ ᱠᱟᱹᱢᱤ ᱠᱚᱭ ᱦᱟᱛᱟᱣ ᱟᱠᱟᱫ ᱠᱚᱣᱟ᱾ ᱚᱱᱟ ᱵᱮᱜᱚᱨ ᱟᱨᱦᱚᱸ ᱨᱟᱥᱴᱨᱚ ᱵᱮᱜᱚᱨ ᱖᱐ ᱢᱤᱞᱤᱭᱚᱱ ᱦᱚᱲᱟᱜ ᱟᱲᱮ ᱨᱮ ᱛᱮᱝᱜᱩ ᱠᱟᱛᱮᱜ ᱚᱱᱠᱩ-ᱠᱚᱣᱟᱜ ᱥᱩᱡᱚᱜᱽ ᱥᱩᱵᱤᱫᱷᱟᱭ ᱮᱢᱟ ᱠᱚᱣᱟᱜ ᱠᱚᱣᱟ᱾
ᱡᱟᱹᱛᱤ ᱜᱟᱫᱮᱞ ᱨᱮᱱ ᱢᱚᱦᱟᱥᱚᱪᱤᱵ
᱒᱙ ᱯᱷᱮᱵᱽᱨᱩᱭᱟᱨᱤ, ᱒᱐᱑᱖ ᱛᱟᱨᱤᱠ ᱩᱱᱤ ᱫᱚ ᱯᱚᱨᱛᱩᱜᱟᱞ ᱨᱮᱱ ᱯᱨᱟᱛᱷᱤ ᱞᱮᱠᱟᱛᱮ ᱦᱟᱹᱛᱤ ᱜᱟᱫᱮᱞ ᱨᱮ ᱢᱚᱱᱚᱭᱚᱱ-ᱮ ᱦᱟᱢᱮᱴ ᱟᱠᱟᱫᱟ᱾ ᱑᱕ ᱥᱚᱫᱚᱥᱥᱚ ᱠᱷᱚᱱ ᱡᱤᱛᱠᱟᱹᱨ ᱠᱟᱛᱮᱜ ᱱᱤᱛᱚᱜ ᱚᱠᱚᱨᱮᱱ ᱡᱟᱹᱛᱤ ᱜᱟᱫᱮᱞ ᱨᱮᱱ ᱢᱚᱦᱟᱥᱚᱪᱤᱵ ᱮᱭ ᱦᱩᱭᱟᱠᱟᱱᱟ᱾
ᱯᱟᱪᱮᱨᱤ ᱩᱴᱷᱤᱞᱟ ᱢᱚᱡᱷᱤ ᱫᱩᱣᱟᱨᱩ
ᱯᱟᱪᱮᱨᱤ ᱩᱴᱷᱤᱞᱟ ᱢᱚᱡᱷᱤ ᱫᱩᱣᱟᱨᱩ ᱫᱚ ᱑᱙᱙᱔ ᱨᱮ ᱨᱤᱞᱤᱡᱽ ᱞᱮᱱ ᱢᱤᱫ ᱳᱰᱤᱭᱟ ᱯᱷᱳᱞᱢ ᱠᱟᱱᱟ । ᱱᱚᱶᱟ ᱫᱚ ᱨᱚᱵᱤᱱᱫᱽᱨᱚ ᱥᱟᱦᱩ ᱯᱨᱚᱰᱭᱩᱥ ᱞᱮᱭᱟ । ᱪᱚᱧᱪᱚᱲᱟ ᱥᱟᱦᱩ,ᱢᱟᱱᱚᱥ ᱥᱟᱦᱩ,ᱯᱨᱚᱫᱤᱯ ᱥᱟᱦᱩ,ᱨᱚᱬᱚᱡᱤᱛ ᱥᱟᱦᱩ,ᱥᱚᱧᱡᱚᱭᱚ ᱥᱟᱦᱩ,ᱥᱚᱧᱡᱤᱵᱚ ᱥᱟᱦᱩ ᱮᱢᱟᱱ ᱫᱚ ᱜᱚᱜᱽᱲᱚ ᱯᱨᱚᱰᱭᱩᱥᱚᱨ ᱞᱮᱠᱟᱠᱚ ᱠᱟ.ᱢᱤ ᱞᱮᱭᱟ । ᱵᱤᱡᱚᱭ ᱢᱤᱥᱨᱚ ᱫᱚ ᱯᱷᱤᱞᱢ ᱨᱮᱭᱟᱜ ᱰᱟᱭᱞᱚᱜᱽᱻᱮ ᱚᱞ ᱞᱮᱭᱟ । ᱵᱤᱡᱚᱭ ᱵᱷᱟᱥᱠᱚᱨ ᱫᱚ ᱰᱤᱨᱮᱠᱥᱚᱱ ᱮᱢ ᱞᱮᱭᱟ ।
ᱵᱤᱡᱚᱭ ᱢᱚᱦᱟᱱᱛᱤ,ᱩᱛᱛᱚᱢ ᱢᱚᱦᱟᱱᱛᱤ,ᱚᱱᱤᱛᱟ ᱫᱟᱥ,ᱚᱥᱨᱩᱢᱳᱪᱚᱱ ᱢᱚᱦᱟᱱᱛᱤ,ᱥᱨᱤᱠᱟᱱᱛᱚ ᱜᱚᱣᱩᱛᱚᱢ,ᱥᱩᱥᱢᱤᱛᱟ ᱫᱟᱥᱜᱩᱯᱛᱟ,ᱫᱤᱠᱷᱤᱨᱟᱢ ᱥᱣᱟᱭᱤᱸ,ᱡᱚᱭᱤᱨᱟᱢ ᱥᱟᱢᱚᱞ,ᱵᱽᱨᱚᱡᱚ ᱥᱤᱝ,ᱥᱱᱤᱜᱽᱫᱷᱟ ᱢᱚᱦᱟᱱᱛᱤ,ᱨᱟᱭᱤᱢᱳᱦᱚᱱ ᱯᱚᱨᱤᱰᱟ,ᱚᱥᱨᱩᱢᱳᱪᱚᱱ ᱢᱚᱦᱟᱱᱛᱤ,ᱢᱟᱢᱤᱱᱟ,ᱠᱟᱸᱛᱚ ᱥᱤᱝ,ᱵᱚᱥᱚᱱᱛᱚ ᱥᱟᱢᱚᱞ ᱮᱢᱟᱱ ᱠᱚ ᱱᱚᱶᱟ ᱯᱷᱳᱞᱢ ᱨᱮ ᱠᱟ.ᱢᱤ ᱞᱮᱭᱟ ।
ᱥᱮᱨᱮᱧ ᱟᱨ ᱨᱟᱦᱟ ᱚᱨᱚᱝ
ᱱᱚᱶᱟ ᱯᱷᱤᱞᱢ ᱨᱮᱭᱟᱜ ᱥᱮᱨᱮᱧ ᱰᱤᱨᱮᱠᱥᱚᱱ ᱫᱚ ᱯᱨᱚᱯᱷᱩᱞᱞᱚ ᱠᱚᱨᱚ ᱮᱢ ᱞᱮᱭᱟ । ᱱᱤᱡᱟᱢ, ᱨᱚᱵᱤᱱᱫᱽᱨᱚ ᱥᱟᱦᱩ ᱮᱢᱟᱱ ᱥᱮᱨᱮᱧ ᱠᱚ ᱚᱞ ᱞᱮᱫᱟ ᱾ ᱠ.ᱥ. ᱪᱤᱛᱨᱟ,ᱜᱤᱛᱟ ᱫᱟᱥ,ᱢᱚᱦᱟᱯᱨᱚᱥᱟᱫ ᱠᱚᱨᱚ ,ᱯᱨᱚᱯᱷᱩᱞᱞᱚ ᱠᱚᱨᱚ,ᱫᱮᱵᱟᱥᱤᱥ ᱴᱚᱡᱟᱯᱟᱛᱨᱚ ᱮᱢᱟᱱ ᱠᱚ ᱥᱮᱨᱮᱧ ᱞᱮᱫᱟ ।
ᱱᱚᱶᱜᱟ ᱥᱚᱫᱚᱨ ᱩᱯᱚᱡᱮᱞᱟ
ᱱᱚᱶᱜᱟ ᱥᱚᱫᱚᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱱᱚᱶᱜᱟ ᱦᱚᱱᱚᱛ ᱨᱮᱱᱟᱜ ᱢᱤᱴᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
Naogaon Sadar is located at 24.8042°N, 88.95°W. It has more than 80,000 households and total area of about 275.73 km².
ᱱᱚᱶᱜᱟ ᱥᱚᱫᱚᱨ ᱩᱯᱚᱡᱮᱞᱟ ᱨᱮᱭᱟᱜ ᱯᱩᱪᱷᱤᱢ ᱫᱚ ᱢᱟᱱᱫᱟ ᱩᱯᱚᱡᱮᱞᱟ, ᱩᱛᱟᱹᱨ ᱫᱚ ᱵᱚᱫᱚᱞᱜᱟᱪᱷᱤ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱚᱜᱩᱲᱟ ᱦᱚᱱᱚᱛ ᱨᱮᱱᱟᱜ ᱟᱫᱚᱢᱫᱤᱜᱷᱤ ᱩᱯᱚᱡᱮᱞᱟ, ᱟᱨ ᱫᱟᱹᱠᱷᱤᱱ ᱫᱚ ᱨᱟᱱᱤᱱᱚᱜᱚᱨ ᱩᱯᱚᱡᱮᱞᱟ ᱢᱮᱱᱟᱜᱼᱟ᱾
ᱦᱚᱲᱠᱚ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱛᱮ ᱧᱟᱢ ᱟᱠᱟᱱ ᱱᱚᱶᱜᱟ ᱥᱚᱫᱚᱨ ᱩᱯᱚᱡᱮᱞᱟ ᱨᱮ ᱓᱔᱘.᱙᱔᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱟᱨᱮ ᱠᱚᱲᱟ ᱕᱑.᱕᱘%, ᱟᱨ ᱠᱩᱲᱤ ᱫᱚ ᱔᱘.᱕%᱾
ᱯᱚᱨᱥᱟᱥᱚᱱ
ᱱᱚᱶᱜᱟ ᱥᱚᱫᱚᱨ ᱩᱯᱚᱡᱮᱞᱟ ᱨᱮ ᱑᱕ ᱜᱚᱴᱟᱝ ᱤᱭᱩᱱᱤᱭᱚᱱ, ᱒᱙᱘ ᱜᱚᱴᱟᱝ ᱢᱳᱣᱡᱟ, ᱒᱑᱔ ᱜᱚᱴᱟᱝ ᱟᱛᱚ ᱢᱮᱱᱟᱜᱼᱟ᱾
ᱤᱭᱩᱱᱤᱭᱚᱱᱠᱚ
ᱚᱱᱚᱞᱤᱭᱟᱹ ᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱓᱒.᱔% ᱚᱱᱚᱞᱤᱭᱟᱹ ᱢᱮᱱᱟᱜ ᱠᱚᱣᱟ᱾ ᱟᱨ ᱥᱚᱦᱚᱨ/ᱵᱟᱡᱟᱨ ᱨᱮᱫᱚ ᱔᱘.᱕%᱾
ᱧᱩᱛᱩᱢᱟᱱ ᱦᱚᱲᱠᱚ
ᱵᱚᱸᱜᱟ ᱛᱟᱞᱟ, ᱢᱟᱱᱚᱛᱟᱱ ᱢᱚᱦᱟᱢᱢᱚᱫᱽ ᱵᱚᱭᱛᱩᱞᱞᱟᱦᱚ, ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱨᱩᱤ ᱥᱚᱝᱥᱚᱫ ᱨᱮ ᱯᱩᱭᱞᱩ ᱰᱮᱯᱩᱴᱤ ᱮᱥᱯᱤᱠᱟᱨ᱾ ᱥᱤᱨᱤᱧ ᱥᱤᱞᱯᱤ ᱡᱮᱢ
ᱠᱷᱟᱜᱟᱨᱤᱭᱟ
ᱠᱷᱟᱜᱟᱨᱤᱭᱟ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱟᱨ ᱠᱷᱟᱜᱟᱨᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱷᱟᱜᱟᱨᱤᱭᱟ ᱫᱚ ᱢᱩᱝᱜᱮᱨ ᱰᱤᱵᱷᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ 25.5°N, 86.48°W ᱱᱚᱸᱰᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱖ ᱢᱤᱴᱚᱨ (᱑᱑᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱠᱷᱟᱜᱟᱨᱤᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱦᱚᱨᱮ ᱥᱮᱵᱟᱭᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱟᱜᱟᱨᱤᱭᱟ ᱱᱚᱜᱚᱨ ᱨᱤᱱ ᱦᱚᱲ ᱮᱞ ᱫᱚ ᱔᱙,᱔᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱒᱖,᱕᱙᱔ ᱠᱚᱲᱟ ᱟᱨ ᱒᱒,᱘᱑᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱨᱤᱱ ᱜᱤᱫᱽᱨᱟᱹ ᱭᱟᱜ ᱦᱚᱲ ᱮᱞ ᱫᱚ ᱗᱒,᱗᱗᱓ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱗᱑.᱑% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱔.᱗% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱗᱐% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱓,᱗᱘᱒ ᱟᱨ ᱘᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱠᱷᱟᱜᱟᱨᱤᱭᱟ ᱨᱮ ᱙᱑᱒᱓ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱟᱜᱟᱨᱤᱭᱟ ᱨᱮᱱᱟᱜ ᱦᱚᱲ ᱮᱞ ᱔᱕,᱑᱒᱖ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱕% ᱟᱨ ᱛᱤᱨᱞᱟᱹ ᱟᱜ ᱔᱕% ᱢᱮᱱᱟᱜᱼᱟ ᱾ ᱠᱷᱟᱜᱟᱨᱤᱭᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱔.᱒% ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱖᱙.᱘% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱗.᱕% ᱢᱮᱱᱟᱜᱼᱟ ᱾ ᱠᱷᱟᱜᱟᱨᱤᱭᱟ ᱨᱮ, ᱑᱗% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱵᱟᱺᱫᱤ
ᱵᱟᱺᱫᱤ ᱫᱚ ᱵᱚᱲ ᱟᱨ ᱟᱲᱟᱥ ᱛᱮᱠᱚ ᱵᱮᱱᱟᱣᱟ ᱾ ᱵᱚᱲ ᱫᱚ ᱵᱚᱧ ᱵᱚᱧ ᱡᱤᱞᱤᱧ ᱜᱮᱭᱟ ᱟᱨ ᱜᱩᱞᱟᱹᱭ ᱜᱮᱭᱟ ᱵᱤᱧ ᱞᱮᱠᱟ ᱾ ᱵᱚᱲ ᱟᱨ ᱟᱲᱟᱥ ᱵᱟᱱᱟᱨ ᱜᱮ ᱵᱩᱥᱩᱵ ᱛᱮ ᱵᱮᱟᱱᱣ ᱟᱠᱟᱱᱟ ᱾ ᱥᱮᱫᱟᱭ ᱫᱚ ᱦᱳᱲᱳ, ᱪᱟᱣᱞᱮ, ᱦᱚᱲᱮᱡ, ᱥᱟᱹᱨᱩ ᱮᱢᱟᱱ ᱵᱟᱺᱫᱤ ᱠᱟᱛᱮ ᱠᱚ ᱫᱚᱦᱚ ᱠᱟᱜ ᱠᱟᱱ ᱛᱟᱦᱮᱸᱫ᱾ ᱵᱟᱺᱫᱤ ᱵᱮᱱᱟᱣ ᱞᱟᱹᱜᱤᱫ ᱠᱷᱟᱱ ᱫᱚ ᱵᱩᱥᱩᱵ, ᱜᱷᱚᱬᱪᱟ, ᱠᱷᱟᱹᱨᱪᱟᱹᱲᱤ ᱟᱨ ᱜᱩᱰᱱᱟᱹ ᱫᱚᱨᱠᱟᱨᱚᱜ-ᱟ ᱾ ᱠᱷᱟᱹᱨᱪᱟᱲᱤ ᱛᱮᱫᱚ ᱦᱩᱲᱩ ᱠᱚ ᱥᱚᱵᱚᱜᱟ ᱟᱨ ᱵᱚᱲ ᱠᱚ ᱚᱨᱟ ᱤᱠᱷᱟᱹᱱ ᱜᱩᱰᱱᱟᱹ ᱛᱮᱫᱚ ᱵᱟᱺᱫᱤ ᱠᱚ ᱜᱩᱰᱟᱹᱣᱟ ᱾ ᱜᱩᱰᱟᱹᱣ ᱞᱮᱠᱷᱟᱱ ᱫᱚ ᱵᱟᱺᱫᱤ ᱩᱨᱤᱡᱚᱜ-ᱟ ᱾ ᱦᱩᱲᱩ ᱵᱟᱺᱫᱤ ᱠᱟᱛᱮ ᱫᱚᱦᱚ ᱠᱟᱜ ᱠᱷᱟᱱ ᱫᱚ ᱜᱩᱰᱩ, ᱥᱟᱸᱨᱜᱟ ᱥᱮ ᱪᱩᱴᱤᱭᱟᱹ ᱪᱤᱞᱤ ᱦᱚᱸ ᱦᱩᱲᱩ ᱵᱟᱠᱚ ᱡᱚᱢᱟ ᱟᱨ ᱵᱟᱭ ᱦᱤᱨᱤ ᱯᱟᱹᱥᱤᱨᱚᱜ-ᱟ ᱾ᱸ
ᱜᱚᱲᱦᱚᱱ
ᱵᱟᱺᱫᱤ ᱵᱮᱱᱟᱣ ᱞᱟᱜᱤᱫ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱥᱟᱢᱟᱱ ᱠᱚ ᱞᱟᱹᱠᱛᱤᱜ-ᱟ ᱾
ᱵᱚᱲ
ᱵᱚᱲ ᱫᱚ ᱵᱩᱥᱩᱵ ᱯᱮᱴᱮᱨ ᱠᱟᱛᱮ ᱠᱚ ᱵᱮᱱᱟᱣᱟ ᱾ ᱱᱚᱣᱟ ᱫᱚ ᱟᱹᱰᱤ ᱡᱤᱞᱤᱧ ᱵᱚᱧ ᱵᱚᱧ ᱠᱚ ᱵᱮᱱᱟᱣᱟ ᱾ ᱵᱮᱱᱟᱣ ᱦᱩᱭ ᱠᱟᱛᱮ ᱵᱚᱲ ᱛᱮ ᱵᱟᱺᱫᱤ ᱠᱚ ᱵᱮᱫᱷᱟᱣ ᱟᱹᱪᱩᱨᱟ ᱾
ᱟᱲᱟᱥ
ᱟᱲᱟᱥ ᱛᱮᱫᱚ ᱵᱟᱺᱫᱤ ᱠᱚ ᱛᱚᱞᱟ ᱾
ᱜᱩᱰᱱᱟᱹ
ᱜᱩᱰᱱᱟᱹ ᱛᱮᱫᱚ ᱵᱟᱺᱫᱤ ᱠᱚ ᱜᱩᱰᱟᱹᱣᱟ ᱾ ᱵᱟᱺᱫᱤ ᱜᱩᱰᱟᱣ ᱞᱮᱠᱷᱟᱱ ᱵᱟᱺᱫᱤ ᱩᱨᱤᱡᱚᱜ-ᱟ ᱾
ᱠᱷᱟᱹᱪᱟᱹᱲᱤ
ᱠᱷᱟᱹᱨᱪᱟᱹᱲᱤ ᱛᱮᱫᱚ ᱦᱩᱲᱩ ᱠᱚ ᱜᱟᱫᱟᱣᱟ ᱟᱨ ᱟᱲᱟᱥ ᱠᱚ ᱚᱨᱟ ᱾
ᱜᱷᱚᱬᱪᱟ
ᱜᱷᱚᱬᱪᱟ ᱫᱚ ᱵᱟᱺᱫᱤ ᱞᱟᱛᱟᱨ ᱨᱮᱠᱚ ᱫᱚᱦᱚᱭᱟ ᱾ ᱠᱷᱟᱹᱨᱪᱟᱹᱲᱤ ᱛᱮ ᱵᱚᱲ ᱚᱨ ᱞᱮᱠᱷᱟᱱ ᱵᱟᱺᱫᱤ ᱜᱩᱰᱨᱟᱹᱣᱜ-ᱟ ᱾ ᱚᱱᱟᱛᱮ ᱜᱷᱚᱬᱪᱟ ᱞᱟᱜᱟᱣᱟᱜ ᱠᱷᱟᱱ ᱵᱟᱺᱫᱤ ᱵᱟᱭ ᱜᱩᱰᱨᱟᱹᱣᱜ-ᱟ ᱟᱨ ᱵᱟᱺᱫᱤ ᱩᱨᱤᱡ ᱥᱟᱦᱚᱸᱡ ᱛᱚᱞ ᱜᱟᱱᱚᱜ-ᱟ ᱾
ᱜᱤᱛᱟ ᱢᱟᱦᱟᱞᱤᱠ
ᱡᱤᱭᱚᱱ
ᱜᱤᱛᱟ ᱢᱟᱦᱟᱞᱤᱠ ᱫᱚ ᱱᱟᱢᱰᱟᱠ ᱮᱱᱮᱡ ᱜᱩᱨᱩ ᱫᱮᱵᱽ ᱯᱨᱚᱥᱟᱫᱽ ᱫᱟᱥ ᱴᱷᱮᱱ ᱠᱷᱚᱱ ᱟᱹᱰᱤ ᱠᱚᱢ ᱩᱢᱟᱹᱨ ᱠᱷᱚᱱ ᱮᱱᱮᱡ-ᱮ ᱪᱮᱪᱮᱫ-ᱮ ᱮᱛᱚᱦᱚᱵ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱟᱭᱟᱫᱷᱟᱨ ᱨᱟᱣᱩᱨ ᱟᱜ ᱛᱟᱵᱮ ᱨᱮ ᱮᱱᱮᱡ ᱤᱛᱩᱱᱮ ᱮᱛᱚᱦᱚᱵ ᱠᱮᱫᱟ, ᱡᱟᱸᱦᱟᱸᱭ ᱟᱜ ᱧᱮᱞ ᱛᱚᱫᱟᱨᱚᱛ ᱨᱮ ᱜᱤᱛᱟ ᱫᱚ ᱱᱚᱝᱠᱟᱟᱱ ᱮᱱᱮᱡ ᱦᱚᱨᱟ ᱨᱮᱭᱟᱜ-ᱮ ᱥᱮᱬᱟ ᱠᱮᱫᱟ ᱡᱮ, ᱚᱠᱟ ᱫᱚ ᱵᱩᱫᱷᱟᱨᱟ ᱥᱟᱞᱢᱟᱱ ᱱᱤᱥᱟᱠ ᱟᱡᱟᱜ ᱚᱱᱚᱲᱦᱮ ᱨᱮᱭᱮ ᱜᱟᱵᱟᱱ ᱟᱠᱟᱫᱟ|
ᱜᱤᱛᱟ ᱫᱚ ᱮᱱᱮᱡ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱯᱷᱨᱟᱱᱥ, ᱥᱣᱤᱡᱟᱨᱞᱮᱱᱰ, ᱪᱤᱱ, ᱤᱴᱟᱞᱤ, ᱥᱯᱮᱱ, ᱢᱟᱨᱠᱤᱱ ᱡᱩᱠᱛᱚ ᱨᱟᱥᱴᱚ, ᱠᱟᱱᱟᱰᱟ, ᱡᱟᱨᱢᱟᱱᱤ, ᱯᱩᱨᱛᱩᱜᱟᱞ, ᱜᱽᱨᱤᱥ, ᱟᱨ ᱟᱯᱷᱨᱤᱠᱟ ᱢᱟᱨᱟᱝ ᱫᱤᱥᱚᱢ ᱠᱚ ᱨᱮᱱᱟᱜ ᱟᱹᱰᱤ ᱟᱭᱢᱟ ᱫ᱾ᱥᱚᱢ ᱠᱚ ᱨᱮᱭᱮ ᱫᱟᱬᱟ ᱵᱟᱲᱟᱣ ᱠᱟᱫᱟ| ᱵᱤᱫᱮᱥ ᱒᱐᱐᱔ ᱥᱮᱨᱢᱟ ᱨᱮ ᱪᱤᱱ ᱨᱮ ᱥᱤᱠᱞ ᱨᱚᱰ ᱡᱮᱜᱮᱫ ᱡᱟᱠᱟᱛ ᱢᱮᱞᱟ, ᱠᱮᱞᱜᱮᱨᱤ ᱨᱮ ᱤᱱᱰᱚ-ᱠᱟᱱᱟᱰᱤᱭᱟᱱ ᱠᱟᱹᱣᱰᱤᱟᱹᱨᱤ ᱢᱮᱞᱟ, ᱵᱟᱨᱞᱤᱱ ᱤᱱᱰᱤᱭᱟᱱ ᱱᱟᱭᱤᱴᱥᱢ ᱟᱨ ᱜᱽᱨᱤᱥ ᱨᱮ ᱰᱮᱞᱯᱷᱤ ᱨᱮᱭᱟᱜ ᱤᱱᱰᱚ-ᱜᱽᱨᱤᱥ ᱞᱟᱭᱞᱟᱠᱪᱟᱨ ᱦᱮᱞ-ᱢᱮᱞ ᱮᱢᱟᱱ ᱠᱚ ᱨᱮ ᱟᱡᱟᱜ ᱮᱱᱮᱡ-ᱮ ᱩᱫᱩᱜ ᱥᱚᱫᱚᱨ ᱞᱮᱫᱟ|
ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱟᱢᱫᱟᱡᱽ ᱡᱚᱛᱚ ᱞᱮᱠᱟᱱ ᱯᱚᱨᱚᱵᱽ ᱠᱚ ᱨᱮ ᱜᱮ ᱟᱡᱟᱜ ᱮᱱᱮᱡ-ᱮ ᱩᱫᱩᱜ ᱥᱚᱫᱚᱨ ᱵᱟᱲᱟ ᱟᱠᱟᱫᱟ, ᱚᱱᱟ ᱠᱚ ᱢᱩᱫᱽ ᱨᱮ ᱠᱷᱟᱡᱩᱨᱟᱦᱚ ᱮᱱᱮᱡ ᱯᱚᱨᱚᱵᱽ, ᱤᱞᱚᱨᱟ ᱮᱱᱮᱡ ᱯᱚᱨᱚᱵᱽ, ᱮᱞᱤᱯᱷᱮᱱᱴ ᱮᱱᱮᱡ ᱯᱚᱨᱚᱵᱽ, ᱠᱚᱱᱟᱨᱠ ᱮᱱᱮᱡ ᱯᱚᱨᱚᱵᱽ, ᱢᱚᱦᱟ ᱵᱟᱞᱤ ᱯᱩᱨᱟᱢ ᱯᱚᱨᱚᱵᱽ, ᱢᱩᱛᱛᱮᱥᱚᱨ ᱮᱱᱮᱡ ᱯᱚᱨᱚᱵᱽ, ᱵᱟᱫᱽᱨᱤ ᱠᱮᱫᱟᱨ ᱮᱱᱮᱡ ᱯᱚᱨᱚᱵᱽ, ᱛᱟᱡᱽ ᱮᱱᱮᱡ ᱯᱚᱨᱚᱵᱽ, ᱩᱡᱡᱚᱭᱚᱱᱤ ᱨᱮᱭᱟᱜ ᱠᱟᱞᱤ ᱫᱟᱥ ᱦᱮᱞ-ᱢᱮᱞ, ᱜᱟᱝᱜᱟ ᱢᱟᱨᱟᱝ ᱯᱚᱨᱚᱵᱽ ᱟᱨ ᱢᱟᱱᱰᱩ ᱯᱚᱨᱚᱵᱽ ᱮᱢᱟᱱ ᱠᱚ ᱫᱚ ᱧᱩᱢᱩᱜᱚᱜ ᱞᱮᱠ ᱠᱟᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱱᱟᱪᱚᱱᱤᱭᱟᱹ
ᱠᱚᱥᱛᱩᱨᱵᱟ ᱜᱟᱱᱫᱷᱤ
ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱦᱟᱥᱟ ᱪᱮᱛᱟᱱ
ᱠᱚᱥᱛᱩᱨᱵᱟ ᱟᱜ ᱡᱟᱱᱟᱢ ᱫᱚ ᱑᱑ ᱮᱯᱨᱤᱞ ᱑᱘᱖᱙ ᱥᱟᱞ ᱨᱮ ᱜᱚᱠᱩᱞᱫᱟᱥ ᱠᱚᱯᱟᱲᱤᱭᱟ ᱟᱨ ᱵᱷᱨᱚᱡᱽᱠᱩᱸᱣᱚᱨᱵᱟ ᱠᱚᱯᱟᱲᱤᱭᱟ ᱛᱤᱠᱤᱱᱟᱜ ᱚᱲᱟᱜ ᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱜᱷᱟᱨᱚᱸᱡᱽ ᱫᱚ ᱜᱩᱡᱽᱨᱟᱛᱤ ᱦᱤᱱᱫᱩ ᱵᱮᱯᱟᱨᱤ ᱨᱤᱱ ᱢᱚᱫᱷ ᱵᱚᱱᱤᱭᱟ ᱡᱟᱹᱛᱤ ᱛᱟᱦᱮᱸ ᱠᱟᱱᱟᱭ ᱟᱨ ᱫᱚᱨᱭᱟ ᱫᱷᱟᱨᱮ ᱥᱚᱦᱚᱨ ᱯᱳᱨᱵᱚᱱᱫᱚᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱠᱚᱥᱛᱩᱨᱵᱟ ᱟᱜ ᱯᱩᱭᱞᱩ ᱡᱤᱭᱚᱱ ᱫᱚ ᱟᱹᱰᱤ ᱠᱟᱹᱡ ᱠᱚ ᱵᱟᱰᱟᱭᱟ ᱾ ᱢᱮᱭ ᱑᱘᱘᱓ ᱥᱟᱞ ᱨᱮ, ᱑᱔ ᱵᱚᱪᱦᱚᱨ ᱠᱚᱥᱛᱩᱵᱟ ᱟᱜ ᱵᱟᱯᱞᱟ ᱑᱓ ᱵᱚᱪᱷᱚᱨ ᱢᱚᱦᱚᱱᱫᱟᱥ ᱠᱚᱨᱚᱢᱪᱟᱸᱫᱽ ᱜᱟᱱᱫᱷᱤ ᱥᱟᱞᱟᱜ ᱩᱱᱤᱠᱤᱱ ᱟᱭᱳᱼᱵᱟᱵᱟ ᱞᱮᱠᱟᱛᱮ ᱵᱟᱯᱞᱟ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱥᱤᱧᱚᱛ ᱨᱮ ᱟᱨᱮᱸᱡᱽ ᱢᱮᱨᱤᱡᱽ ᱥᱟᱫᱷᱟᱨᱚᱱ ᱟᱨ ᱟᱹᱨᱤᱪᱟᱹᱞᱤ ᱛᱟᱦᱮᱸ ᱠᱟᱱᱟ ᱾ ᱩᱱᱤᱠᱤᱱᱟᱜ ᱵᱟᱯᱞᱟ ᱨᱮ ᱜᱩᱴ ᱛᱩᱨᱩᱭᱜᱮᱞᱼᱵᱟᱨ ᱥᱮᱨᱢᱟ ᱦᱩᱭ ᱞᱮᱱ ᱛᱟᱦᱮᱸᱫ ᱟᱡᱟᱜ ᱵᱟᱯᱞᱟ ᱫᱤᱱ ᱫᱚ ᱩᱭᱦᱟᱹᱨᱮᱱᱟ, ᱟᱡ ᱡᱟᱶᱟᱭ ᱫᱚ ᱢᱤᱫ ᱫᱷᱟᱣ ᱮ ᱢᱮᱱ ᱞᱮᱜᱼᱟ ᱛᱟᱦᱮᱸᱫ, "ᱡᱮᱞᱮᱠᱟ ᱤᱧ ᱟᱡᱟᱜ ᱛᱟᱭ ᱰᱮᱦᱮᱨ ᱵᱟᱹᱧ ᱵᱟᱰᱟᱭ ᱞᱮᱫ ᱛᱟᱦᱮᱸᱫ, ᱟᱵᱚ ᱞᱟᱹᱜᱤᱫ ᱛᱮ ᱱᱚᱣᱟ ᱨᱮᱱᱟᱜ ᱢᱮᱱᱮᱛ ᱫᱚ ᱱᱟᱶᱟ ᱞᱩᱜᱽᱲᱤ ᱦᱚᱨᱚᱜ, ᱢᱮᱨᱮᱢᱟᱜ ᱡᱚᱢ ᱟᱨ ᱜᱷᱟᱨᱚᱸᱡᱽ ᱥᱟᱞᱟᱜ ᱛᱮ ᱮᱱᱮᱡ ᱛᱟᱦᱮᱸ ᱠᱟᱱᱟ ᱾" ᱡᱮᱞᱮᱠᱟ ᱧᱩᱛᱩᱢᱟᱱ ᱟᱹᱨᱤᱪᱟᱹᱞᱤ ᱛᱟᱦᱮᱸ ᱠᱟᱱᱟ, ᱠᱤᱥᱚᱨ ᱫᱩᱞᱦᱚᱱ ᱫᱚ ᱵᱟᱯᱞᱟ ᱢᱟᱲᱟᱝ ᱱᱤᱛᱟᱹᱜ ᱥᱮᱨᱢᱟ (ᱟᱡ ᱡᱟᱶᱟᱭ ᱥᱟᱞᱟᱜ ᱛᱟᱦᱮᱸᱱ ᱞᱟᱹᱜᱤᱫ ᱛᱮ ᱥᱚᱯᱷᱤᱥᱚᱸᱴ ᱩᱢᱚᱨ ᱫᱷᱟᱹᱨᱤᱡ) ᱟᱡ ᱟᱭᱳᱼᱵᱟᱵᱟ ᱟᱜ ᱚᱲᱟᱜ ᱨᱮ ᱟᱨ ᱟᱡ ᱡᱟᱶᱟᱭ ᱠᱷᱚᱱ ᱥᱟᱺᱜᱤᱧ ᱵᱤᱛᱟᱹᱣ ᱞᱮᱜᱼᱟ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
ᱠᱚᱥᱛᱩᱨᱵᱟ ᱜᱟᱱᱫᱷᱤ ᱫᱚ ᱯᱩᱭᱞᱩ ᱫᱷᱟᱣ ᱑᱙᱐᱔ ᱥᱟᱞ ᱨᱮ ᱮᱛᱚᱢ ᱟᱯᱷᱨᱤᱠᱟ ᱨᱮ ᱨᱟᱡᱽᱟᱹᱨᱤ ᱨᱮ ᱟᱡ ᱜᱮ ᱥᱮᱞᱮᱫ ᱮᱱᱟ, ᱛᱤᱱ ᱨᱮ ᱩᱱᱤᱫᱚ ᱟᱡ ᱡᱟᱶᱟᱭ ᱟᱨ ᱮᱴᱟᱜ ᱦᱚᱲ ᱥᱟᱶ ᱰᱚᱨᱵᱚᱱ ᱥᱩᱨ ᱯᱷᱤᱱᱤᱠᱥ ᱥᱮᱴᱮᱞᱢᱮᱸᱴ ᱮ ᱛᱷᱟᱯᱚᱱ ᱠᱮᱫᱟ ᱾ ᱑᱙᱑᱓ ᱥᱟᱞ ᱨᱮ ᱩᱱᱤᱫᱚ ᱮᱛᱚᱢ ᱟᱯᱷᱨᱤᱠᱟ ᱨᱮ ᱥᱤᱧᱚᱛᱤᱭᱟᱹ ᱯᱨᱚᱵᱟᱥᱤ ᱥᱟᱶ ᱫᱩᱨᱟᱪᱟᱨ ᱵᱤᱨᱚᱫᱷ ᱨᱮ ᱥᱮᱱ ᱮᱱᱟ, ᱚᱠᱚᱭ ᱞᱟᱹᱜᱤᱫ ᱩᱱᱤ ᱠᱚ ᱟᱨᱮᱥ ᱠᱮᱫᱮᱭᱟ ᱟᱨ ᱒᱓ ᱥᱮᱯᱴᱮᱢᱵᱚᱨ ᱑᱙᱑᱓ ᱥᱟᱞ ᱨᱮ ᱦᱟᱸᱴ ᱠᱟᱹᱢᱤ ᱨᱮᱱᱟᱜ ᱥᱟᱡᱟ ᱟᱸᱡᱚᱢ ᱠᱮᱫᱟ ᱾ ᱡᱤᱦᱚᱞ ᱨᱮ ᱛᱟᱦᱮᱸ ᱮᱱᱟ, ᱩᱱᱤᱫᱚ ᱱᱮᱦᱚᱨ ᱨᱮ ᱮᱴᱟᱜ ᱛᱤᱨᱞᱟᱹ ᱟᱜ ᱟᱭᱩᱨ ᱠᱮᱫᱟ ᱟᱨ ᱥᱮᱪᱮᱫ ᱛᱤᱨᱞᱟᱹ ᱟᱨ ᱚᱥᱮᱪᱮᱫ ᱛᱤᱨᱞᱟᱹ ᱠᱚ ᱯᱟᱲᱦᱟᱣ ᱟᱨ ᱚᱞ ᱪᱮᱫ ᱞᱟᱹᱜᱤᱫ ᱛᱮ ᱥᱟᱦᱟᱸᱥ ᱮ ᱵᱟᱲᱦᱟᱣ ᱠᱮᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱘᱖᱙ ᱡᱟᱱᱟᱢ ᱠᱚ ᱛᱷᱚᱠ:᱑᱙᱔᱔ ᱜᱩᱨ ᱠᱚ ᱛᱷᱚᱠ:ᱜᱩᱡᱽᱨᱟᱛᱤ ᱦᱚᱲ ᱠᱚᱥᱛᱩᱨᱵᱟ ᱛᱷᱚᱠ:ᱜᱟᱱᱫᱷᱤᱣᱟᱫᱤ